**ΤΟΜΕΑΚΟ ΠΡΟΓΡΑΜΜΑ ΑΝΑΠΤΥΞΗΣ**

**ΥΠΟΥΡΓΕΙΟΥ ΨΗΦΙΑΚΗΣ ΔΙΑΚΥΒΕΡΝΗΣΗΣ**

|  |  |
| --- | --- |
| Έκδοση | 1.0 |
| Πρώτο έτος | 2021 |
| Τελευταίο έτος | 2025 |
| Ημερομηνία Έγκρισης | ../../2021 |
| Αριθμός απόφασης έγκρισης |  |

[ΑΚΡΩΝΥΜΙΑ 6](#_Toc64220648)

[ΕΙΣΑΓΩΓΗ 7](#_Toc64220649)

[1. ΑΝΑΛΥΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ ΤΟΜΕA 9](#_Toc64220650)

[1.1 ΘΕΣΜΙΚΟ ΠΛΑΙΣΙΟ ΦΟΡΕΑ ΑΣΚΗΣΗΣ ΠΟΛΙΤΙΚΗΣ - ΚΑΝΟΝΙΣΤΙΚΗ ΑΡΜΟΔΙΟΤΗΤΑ - ΤΟΜΕΙΣ ΠΑΡΕΜΒΑΣΗΣ 9](#_Toc64220651)

[1.2 ΕΘΝΙΚΑ ΣΤΡΑΤΗΓΙΚΑ ΚΕΙΜΕΝΑ – ΚΑΝΟΝΙΣΤΙΚΕΣ ΚΑΙ ΛΟΙΠΕΣ ΥΠΟΧΡΕΩΣΕΙΣ 17](#_Toc64220652)

[1.2.1 Εθνικό Πρόγραμμα Μεταρρυθμίσεων 2020 17](#_Toc64220653)

[1.2.2 Εταιρικό Σύμφωνο για το Πλαίσιο Ανάπτυξης – ΕΣΠΑ 2021-2027 19](#_Toc64220654)

[1.2.3 Βίβλος Ψηφιακού Μετασχηματισμού 2020-2025 24](#_Toc64220655)

[1.2.4 Εθνικό Πρόγραμμα Απλούστευσης Διαδικασιών (ΕΠΑΔ) 29](#_Toc64220656)

[1.2.5 Έκθεση Ευρωπαϊκού Εξαμήνου 2020 και Συστάσεις του Συμβουλίου της ΕΕ 36](#_Toc64220657)

[1.3 ΑΝΑΛΥΣΗ ΤΡΕΧΟΥΣΑΣ ΚΑΤΑΣΤΑΣΗΣ ΑΝΑ ΤΟΜΕΑ ΠΑΡΕΜΒΑΣΗΣ - ΑΝΑΛΥΣΗ ΔΥΝΑΤΟΤΗΤΩΝ - ΑΔΥΝΑΜΙΩΝ - ΠΡΟΟΠΤΙΚΩΝ – ΑΠΕΙΛΩΝ ΑΝΑ ΤΟΜΕΑ ΠΑΡΕΜΒΑΣΗΣ (SWOT ANALYSIS) 40](#_Toc64220658)

[1.3.1 Ανάλυση τρέχουσας κατάστασης ανά τομέα παρέμβασης 40](#_Toc64220659)

[1.3.2 Ανάλυση Δυνατοτήτων – Αδυναμιών – Προοπτικών – Απειλών ανά Τομέα Παρέμβασης (SWOT Analysis) 56](#_Toc64220660)

[1.4 ΑΠΟΤΙΜΗΣΗ ΑΝΑΜΕΝΟΜΕΝΩΝ ΑΠΟΤΕΛΕΣΜΑΤΩΝ ΑΠΟ ΗΔΗ ΥΛΟΠΟΙΟΥΜΕΝΑ ΚΑΙ ΣΕ ΕΞΕΛΙΞΗ ΕΡΓΑ (ΕΘΝΙΚΟΥ & ΣΥΓΧΡΗΜΑΤΟΔΟΤΟΥΜΕΝΟΥ ΣΚΕΛΟΥΣ) ΑΝΑ ΤΟΜΕΑ ΠΑΡΕΜΒΑΣΗΣ 62](#_Toc64220661)

[1.4.1 Συγχρηματοδοτούμενο σκέλος 62](#_Toc64220662)

[1.4.1 Εθνικό σκέλος 67](#_Toc64220663)

[2. Η ΑΝΑΠΤΥΞΙΑΚΗ ΣΤΡΑΤΗΓΙΚΗ ΓΙΑ ΤΗΝ ΠΕΡΙΟΔΟ 2021-2025 68](#_Toc64220664)

[2.1 ΑΝΑΛΥΣΗ ΣΤΡΑΤΗΓΙΚΗΣ ΤΟΜΕΑ 68](#_Toc64220665)

[2.2 ΠΡΟΣΔΙΟΡΙΣΜΟΣ ΚΑΙ ΙΕΡΑΡΧΗΣΗ ΕΙΔΙΚΩΝ ΑΝΑΠΤΥΞΙΑΚΩΝ ΣΤΟΧΩΝ ΤΟΥ ΤΟΜΕΑ 71](#_Toc64220666)

[2.3 ΑΝΤΙΣΤΟΙΧΙΣΗ ΜΕ ΑΝΑΠΤΥΞΙΑΚΟΥΣ ΣΤΟΧΟΥΣ ΚΑΙ ΕΙΔΙΚΟΥΣ ΣΤΟΧΟΥΣ ΕΠΑ 72](#_Toc64220667)

[2.4 ΑΞΟΝΕΣ ΠΡΟΤΕΡΑΙΟΤΗΤΑΣ 74](#_Toc64220668)

[2.4.1 Τομέας Παρέμβασης «Απλούστευση Διαδικασιών και Προώθηση των Ψηφιακών Δημόσιων Υπηρεσιών» 76](#_Toc64220669)

[2.4.3.2 Άξονας Προτεραιότητας «Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα» (ΑΠ 2) 76](#_Toc64220670)

[2.4.1.1 Άξονας Προτεραιότητας «Δημόσια διοίκηση και ψηφιοποίηση» (ΑΠ 6) 78](#_Toc64220671)

[2.4.1.2 Άξονας Προτεραιότητας «Ηλεκτρονική υγεία (e-health)» (ΑΠ 7) 79](#_Toc64220672)

[2.4.1.3 Άξονας Προτεραιότητας «Ψηφιακή διασύνδεση μονάδων δημόσιας διοίκησης» (ΑΠ 8) 80](#_Toc64220673)

[2.4.1.4 Άξονας Προτεραιότητας «Εκσυγχρονισμός του δικαστικού συστήματος» (ΑΠ 9) 81](#_Toc64220674)

[2.4.2 Τομέας Παρέμβασης «Ανάπτυξη/ Ενίσχυση των Υποδομών Συνδεσιμότητας» 83](#_Toc64220675)

[2.4.2.1 Άξονας Προτεραιότητας «Υποδομές ΤΠΕ» (ΑΠ 12) 83](#_Toc64220676)

[2.4.2.3 Άξονας Προτεραιότητας «Ψηφιοποίηση μεταφορών» (ΑΠ 13) 84](#_Toc64220677)

[2.4.3 Τομέας Παρέμβασης «Ενίσχυση της ψηφιακής οικονομίας και προώθηση της καινοτομίας στην επιχειρηματικότητα» 85](#_Toc64220678)

[2.4.3.1 Άξονας Προτεραιότητας «Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής» (ΑΠ 1) 85](#_Toc64220679)

[2.4.3.3 Άξονας Προτεραιότητας «Προώθηση αποτελεσμάτων έρευνας, καινοτομίας και τεχνολογίας στις επιχειρήσεις» (ΑΠ 3) 86](#_Toc64220680)

[2.4.3.4 Άξονας Προτεραιότητας «Συστάδες ανάπτυξης» (ΑΠ 4) 87](#_Toc64220681)

[2.4.3.5 Άξονας Προτεραιότητας «Βιομηχανική μετάβαση και επιχειρηματικότητα» (ΑΠ 5) 88](#_Toc64220682)

[2.4.3.6 Άξονας Προτεραιότητας «Πολιτιστικές και δημιουργικές βιομηχανίες» (ΑΠ 14) 89](#_Toc64220683)

[2.4.4 Τομέας Παρέμβασης «Ενίσχυση των ψηφιακών δεξιοτήτων του ανθρώπινου δυναμικού» 90](#_Toc64220684)

[2.4.4.1 Άξονας Προτεραιότητας «Ψηφιακές δεξιότητες και ψηφιακή ένταξη» (ΑΠ 11) 90](#_Toc64220685)

[2.4.5 Τομέας Παρέμβασης «Προώθηση της χρήσης διαδικτυακών υπηρεσιών από τους πολίτες» 91](#_Toc64220686)

[2.4.5.1 Άξονας Προτεραιότητας «Ψηφιακές δεξιότητες και ψηφιακή ένταξη» (ΑΠ 11) 91](#_Toc64220687)

[2.5 ΤΕΚΜΗΡΙΩΣΗ ΣΥΜΒΟΛΗΣ ΤΩΝ ΑΞΟΝΩΝ ΠΡΟΤΕΡΑΙΟΤΗΤΑΣ ΣΤΗΝ ΕΠΙΤΕΥΞΗ ΤΩΝ ΣΤΟΧΩΝ ΤΟΥ ΕΠΑ (ΔΕΙΚΤΕΣ ΤΟΥ ΕΠΑ) 92](#_Toc64220688)

[3. ΤΕΧΝΙΚΗ ΒΟΗΘΕΙΑ ΤΟΥ ΠΡΟΓΡΑΜΜΑΤΟΣ 95](#_Toc64220689)

[3.1 Άξονας Προτεραιότητας «Τεχνική Υποστήριξη ΤΠΑ» (ΑΠ 15) 95](#_Toc64220690)

[4. ΠΡΟΫΠΟΛΟΓΙΣΜΟΣ ΠΡΟΓΡΑΜΜΑΤΟΣ 97](#_Toc64220691)

[4.1 Κατανομή π/υ ανά Αναπτυξιακό Στόχο ΕΠΑ 97](#_Toc64220692)

[4.2 Κατανομή π/υ ανά Άξονα Προτεραιότητας 97](#_Toc64220693)

[4.3 Ετήσια κατανομή π/υ 99](#_Toc64220694)

[5. ΣΥΜΒΟΛΗ ΤΟΥ ΤΠΑ ΣΤΗΝ ΕΦΑΡΜΟΓΗ ΔΗΜΟΣΙΩΝ ΠΟΛΙΤΙΚΩΝ 100](#_Toc64220695)

[5.1 ΣΥΜΒΑΤΟΤΗΤΑ ΤΟΥ ΤΠΑ ΜΕ ΤΟ ΕΠΑ 100](#_Toc64220696)

[5.2 ΣΥΜΒΑΤΟΤΗΤΑ ΣΤΡΑΤΗΓΙΚΗΣ ΜΕ ΑΛΛΕΣ ΣΤΡΑΤΗΓΙΚΕΣ ΤΟΥ ΤΟΜΕΑ 102](#_Toc64220697)

[5.3 ΕΠΙΠΤΩΣΕΙΣ ΤΩΝ ΜΕΓΑΛΩΝ ΕΡΓΩΝ 103](#_Toc64220698)

[6. ΟΡΙΖΟΝΤΙΕΣ ΑΡΧΕΣ 104](#_Toc64220699)

[6.1 ΣΥΜΒΟΛΗ ΣΤΗ ΒΙΩΣΙΜΗ ΑΝΑΠΤΥΞΗ 104](#_Toc64220700)

[6.2 ΣΥΜΒΟΛΗ ΣΤΗΝ ΙΣΟΤΗΤΑ ΕΥΚΑΙΡΙΩΝ ΚΑΙ ΚΑΤΑΡΓΗΣΗ ΤΩΝ ΔΙΑΚΡΙΣΕΩΝ 106](#_Toc64220701)

[6.3 ΣΥΜΒΟΛΗ ΣΤΗΝ ΙΣΟΤΗΤΑ ΜΕΤΑΞΥ ΑΝΔΡΩΝ ΚΑΙ ΓΥΝΑΙΚΩΝ 107](#_Toc64220702)

[6.4 ΑΝΑΜΕΝΟΜΕΝΗ ΕΠΙΠΤΩΣΗ ΣΤΟ ΠΕΡΙΒΑΛΛΟΝ 108](#_Toc64220703)

[7. ΥΠΗΡΕΣΙΑ ΔΙΑΧΕΙΡΙΣΗΣ ΠΡΟΓΡΑΜΜΑΤΟΣ 109](#_Toc64220704)

[8. ΚΡΙΤΗΡΙΑ ΕΠΙΛΟΓΗΣ ΕΡΓΩΝ 113](#_Toc64220705)

[9. ΣΥΝΟΠΤΙΚΗ ΠΕΡΙΓΡΑΦΗ ΤΗΣ ΔΙΑΔΙΚΑΣΙΑΣ ΣΧΕΔΙΑΣΜΟΥ ΤΟΥ ΠΡΟΓΡΑΜΜΑΤΟΣ – ΣΥΝΕΡΓΑΣΙΑ ΜΕ ΥΠΟΥΡΓΕΙΟ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ 115](#_Toc64220706)

[ΠΗΓΕΣ 117](#_Toc64220707)

[Παράρτημα Ι: Χρηματοδοτικοί πίνακες 119](#_Toc64220708)

**Ευρετήριο Πινάκων**

[Πίνακας 1: Τομείς Παρέμβασης του ΥΨηΔ, αρμόδιες Γενικές Γραμματείες και σχετικοί Εποπτευόμενοι Φορείς 16](#_Toc64220723)

[Πίνακας 2: Αντιστοίχιση Ειδικών Αναπτυξιακών Στόχων ΤΠΑ ΥΨηΔ με Πυλώνες-Αναπτυξιακούς Στόχους και Ειδικούς Στόχους ΕΠΑ 72](#_Toc64220724)

[Πίνακας 3: Αντιστοίχιση των Αξόνων Προτεραιότητας του ΤΠΑ του ΥΨηΔ με τους Πυλώνες-Αναπτυξιακούς Στόχους και τις Προτεραιότητες του ΕΠΑ 2021-2025 74](#_Toc64220725)

[Πίνακας 4: Συμβολή Αξόνων Προτεραιότητας στην επίτευξη των στόχων του ΕΠΑ 93](#_Toc64220726)

[Πίνακας 5: Κατανομή π/υ ανά Αναπτυξιακό Στόχο ΕΠΑ 97](#_Toc64220727)

[Πίνακας 6: Κατανομή π/υ ανά ΑΠ 98](#_Toc64220728)

[Πίνακας 7: Χρηματοδοτικός πίνακας με κατανομή ανά έτος και Άξονα Προτεραιότητας 99](#_Toc64220729)

[Πίνακας 8: Συμβατότητα ΤΠΑ ΥΨηΔ με ΕΠΑ 2021-2025 101](#_Toc64220730)

**Ευρετήριο Σχημάτων**

[Σχήμα 1: Διάρθρωση Υπουργείου Ψηφιακής Διακυβέρνησης 14](#_Toc63259578)

[Σχήμα 2: Ειδικοί Αναπτυξιακοί Στόχοι του Τομεακού Προγράμματος Ανάπτυξης 2021-2025 του ΥΨηΔ 71](#_Toc63259579)

# ΑΚΡΩΝΥΜΙΑ

|  |  |
| --- | --- |
| **ΑΠ** | Άξονας Προτεραιότητας |
| **ΒΨΜ** | Βίβλος Ψηφιακού Μετασχηματισμού 2020-2025 |
| **ΔιΔιΕΠ** | Δ/νση Διαχείρισης Εθνικού ΠΔΕ |
| **ΕΑΣ** | Ειδικός Αναπτυξιακός Στόχος |
| **ΕΛΣΤΑΤ** | Ελληνική Στατιστική Αρχή |
| **ΕΣΠΑ** | Εταιρικό Σύμφωνο για το Πλαίσιο Ανάπτυξης |
| **ΕΠΑ** | Εθνικό Πρόγραμμα Ανάπτυξης |
| **ΕΠΜ** | Εθνικό Πρόγραμμα Μεταρρυθμίσεων |
| **ΜΜΕ** | Μικρομεσαίες Επιχειρήσεις |
| **ΠΔΕ** | Πρόγραμμα Δημοσίων Επενδύσεων |
| **ΤΠΑ** | Τομεακό Πρόγραμμα Ανάπτυξης |
| **ΥΨηΔ** | Υπουργείο Ψηφιακής Διακυβέρνησης |
| **SWOT** | Strengths, Weaknesses, Opportunities, and Threats |

# ΕΙΣΑΓΩΓΗ

Με τη θέσπιση του Εθνικού Προγράμματος Ανάπτυξης (ΕΠΑ) με τον ν. 4635/2019 (Α’ 167), δημιουργήθηκε ένα ολοκληρωμένο σύστημα για τον σχεδιασμό, τη διαχείριση, την παρακολούθηση και τον έλεγχο των παρεμβάσεων που χρηματοδοτούνται από τους εθνικούς πόρους του Προγράμματος Δημοσίων Επενδύσεων (ΠΔΕ).

Με έναρξη εφαρμογής την 1η Ιανουαρίου του 2021 και ορίζοντα υλοποίησης ως το 2025, το ΕΠΑ στοιχειοθετεί ένα σημαντικό χρηματοδοτικό εργαλείο και συνάμα πυξίδα για τον καλύτερο προσανατολισμό των φορέων κατάρτισης, κυρίως δε των Υπουργείων και των Περιφερειών, οι οποίοι σε αυτή την πρωτόγνωρη κατάσταση της εξελισσόμενης πανδημίας του κορωνοιού COVID-19 και των παραγόμενων κοινωνικών και οικονομικών συνεπειών, καλούνται να σχεδιάσουν και να οργανώσουν δράσεις και προγράμματα ως άμεση ανταπόκριση στις τρέχουσες ανάγκες και προκλήσεις, και παράλληλα να συνεχίσουν την πορεία υλοποίησης των βασικών μεταρρυθμίσεων, όπως αυτές προβλέπονται και οριοθετούνται από το Εθνικό Πρόγραμμα Μεταρρυθμίσεων και τις λοιπές κανονιστικές υποχρεώσεις της χώρας. Στο πλαίσιο αυτό, το ΥΨηΔ ήδη προχώρησε στην υλοποίηση καινοτόμων παρεμβάσεων για την αντιμετώπιση της πανδημίας, όπως ενδεικτικά, στην ανάπτυξη και λειτουργία του ιστότοπου gov.gr, της άυλης συνταγογράφησης, της πλατφόρμας τηλεδιασκέψεων e:Presence, του ιστότοπου forma.gov.gr, του αριθμού 13033 και του μητρώου ασθενών COVID-19, στην αποστολή εγγράφων και πιστοποιητικών από τα ΚΕΠ στο σπίτι με ένα τηλεφώνημα και χωρίς χρέωση, προκειμένου οι πολίτες να μπορούν να εξυπηρετούνται εξ αποστάσεως για την αποφυγή του συνωστισμού και στη δημιουργία ηλεκτρονικής υπογραφής για όλα τα μέλη της κυβέρνησης και την Πρόεδρο της Δημοκρατίας.

Στο ανωτέρω πλαίσιο, το **Υπουργείο Ψηφιακής Διακυβέρνησης** παρουσιάζει με το παρόν έγγραφο την πρότασή του για το **Τομεακό Πρόγραμμα Ανάπτυξης** του πεδίου ευθύνης του, εκτιμώντας ότι η θέσπιση του Εθνικού Προγράμματος Ανάπτυξης και η καθιέρωση κανόνων για τη διαδικασία ένταξης και υλοποίησης των έργων που θα χρηματοδοτηθούν από τους εθνικούς πόρους του Προγράμματος Δημοσίων Επενδύσεων (ΠΔΕ), αποτελεί σημαντική τομή για την ενίσχυση της αποτελεσματικότητας και αποδοτικότητας των παρεμβάσεων.

Αποστολή του Υπουργείου Ψηφιακής Διακυβέρνησης (ΥΨηΔ) είναι η συνεχής προώθηση του ψηφιακού και διοικητικού μετασχηματισμού της χώρας και η προσαρμογή της στο ταχέως μεταβαλλόμενο, διεθνές περιβάλλον. Στην πρόταση για το ΤΠΑ 2021-2025, το ΥΨηΔ εξειδικεύει τους στόχους του μεσοπρόθεσμου αναπτυξιακού προγραμματισμού στους τομείς παρέμβασής του, κατανέμοντας τους πόρους του ΕΠΑ, που του αναλογούν, σε κατηγορίες δράσεων με υψηλή προτεραιότητα και προβλέποντας μέτρα για την έγκαιρη και αποτελεσματική υλοποίησή τους εντός του πλαισίου του ΕΠΑ. Σημειώνεται ότι για την κατάρτιση του ΤΠΑ του ΥΨηΔ έχουν ληφθεί υπόψη σειρά από θεσμικά, προγραμματικά και στρατηγικά κείμενα που αφορούν στον ψηφιακό μετασχηματισμό της ελληνικής οικονομίας, όπως το Πρόγραμμα Δράσης του Κυβερνητικού Έργου όσον αφορά στο ΥΨηΔ, οι προτάσεις του Υπουργείου για τη διαμόρφωση κατευθύνσεων εκπόνησης Εταιρικού Συμφώνου για το Πλαίσιο Ανάπτυξης – ΕΣΠΑ 2021-2027 και η Βίβλος Ψηφιακού Μετασχηματισμού 2020-2025, ώστε να διασφαλιστεί, στο μέτρο του δυνατού, η συνέργεια και η συμπληρωματικότητα των δράσεων και να αποφευχθούν τυχόν αλληλεπικαλύψεις.

Το Τομεακό Πρόγραμμα Ανάπτυξης διαρθρώνεται σε δέκα κεφάλαια:

* **Κεφάλαιο 1:** Περιλαμβάνει την αναλυτική παρουσίαση των τομέων ευθύνης του Υπουργείου, την αναφορά σε βασικά εθνικά στρατηγικά κείμενα που πρέπει να ληφθούν υπόψη κατά τη διαδικασία σχεδιασμού του ΤΠΑ 2021-2025 του ΥΨηΔ, τη συνοπτική περιγραφή της υφιστάμενης κατάστασης ανά τομέα παρέμβασης του Υπουργείου με παράλληλη παράθεση της ανάλυσης SWOT.
* **Κεφάλαιο 2:** Περιλαμβάνει τον καθορισμό της αναπτυξιακής στρατηγικής του Υπουργείου για το ΕΠΑ 2021-2025 και κατά αναλογία εξειδικεύονται οι Ειδικοί Αναπτυξιακοί Στόχοι (ΕΑΣ), οι Άξονες Προτεραιότητας (ΑΠ) και οι βασικές κατηγορίες δράσεων, ενώ παράλληλα τεκμηριώνεται και η συμβολή των Αξόνων Προτεραιότητας στην επίτευξη των στόχων του ΕΠΑ.
* **Κεφάλαιο 3:** Αφορά στην εξειδίκευση της τεχνικής βοήθειας του προγράμματος με την ανάπτυξη και περιγραφή ενός διακριτού άξονα προτεραιότητας.
* **Κεφάλαιο 4:** Με βάση τις ανάγκες και τη στρατηγική στόχευση παρουσιάζονται τα στοιχεία του προϋπολογισμού του ΤΠΑ του ΥΨηΔ, όπως αυτά εκτιμώνται για κάθε Άξονα Προτεραιότητας που περιλαμβάνει κατηγορίες δράσεων, ενώ έμφαση δίνεται στις κατανομές των οικονομικών πόρων ανά αναπτυξιακό στόχο, άξονα προτεραιότητας και έτος.
* **Κεφάλαιο 5:** Τεκμηριώνεται η συμβολή του ΤΠΑ του ΥΨηΔ στο Εθνικό Πρόγραμμα Ανάπτυξης 2021-2025, στο Εθνικό Πρόγραμμα Μεταρρυθμίσεων 2020 και στη Βίβλο Ψηφιακού Μετασχηματισμού.
* **Κεφαλαίου 6:** Αφορά στην αιτιολόγηση της συμβολής του ΤΠΑ στην τήρηση και εφαρμογή του σχετικού κανονιστικού πλαισίου για την ισότητα μεταξύ ανδρών και γυναικών και την ισότητα ευκαιριών και κατάργηση των διακρίσεων καθώς και στην τεκμηρίωση της συνεισφοράς στη βιώσιμη ανάπτυξη.
* **Κεφάλαιο 7:** Παρουσιάζεται συνοπτικά η προτεινόμενη Υπηρεσία Διαχείρισης του ΤΠΑ με την κατανομή των σχετικών αρμοδιοτήτων στις επιμέρους μονάδες της.
* **Κεφάλαιο 8:** Προσδιορίζεται το γενικό περίγραμμα των κριτηρίων επιλογής έργων, με βάση τα οποία θα αξιολογούνται οι προτάσεις των φορέων υλοποίησης.
* **Κεφάλαιο 9:** Περιγράφεται συνοπτικά η διαδικασία σχεδιασμού του προγράμματος σε συνεργασία με το Υπουργείο Ανάπτυξης και Επενδύσεων.

# 1. ΑΝΑΛΥΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ ΤΟΜΕA

Στην παρούσα ενότητα πραγματοποιείται ανάλυση των αναγκαίων στοιχείων/ θεμάτων που μπορούν να συμβάλλουν στη διαμόρφωση της συνολικής εικόνας του ευρύτερου περιβάλλοντος εντός του οποίου δραστηριοποιείται το Υπουργείο Ψηφιακής Διακυβέρνησης (ΥΨηΔ), ούτως ώστε να διασφαλιστεί ο ορθολογικός σχεδιασμός της αναπτυξιακής στρατηγικής του Τομεακού Προγράμματος Ανάπτυξης 2021-2025 του ΥΨηΔ.

Καταρχάς παρουσιάζεται το θεσμικό πλαίσιο του Υπουργείου, βάσει του οποίου χαράσσει και ασκεί την πολιτική του, οι κανονιστικές αρμοδιότητες και λειτουργίες του, καθώς και οι τομείς παρέμβασής του. Εν συνεχεία, γίνεται αναφορά σε βασικά εθνικά στρατηγικά κείμενα που πρέπει να ληφθούν υπόψη κατά τη διαδικασία σχεδιασμού του ΤΠΑ 2021-2025 του ΥΨηΔ, όπως είναι το Εθνικό Πρόγραμμα Μεταρρυθμίσεων 2020, οι προτάσεις του ΥΨηΔ για τη διαμόρφωση κατευθύνσεων του Εταιρικού Συμφώνου για το πλαίσιο Ανάπτυξης – ΕΣΠΑ 2021-2027, η Βίβλος Ψηφιακού Μετασχηματισμού 2020-2025 και η Έκθεση Ευρωπαϊκού Εξαμήνου 2020. Επιπρόσθετα, πραγματοποιείται συνοπτική περιγραφή της υφιστάμενης κατάστασης ανά τομέα παρέμβασης του Υπουργείου με παράλληλη παράθεση της ανάλυσης SWOT ανά τομέα παρέμβασης του ΥΨηΔ, ώστε να αναδειχθούν τα βασικά σημεία τόσο του εσωτερικού περιβάλλοντος (δυνατότητες και αδυναμίες), όσο και του εξωτερικού περιβάλλοντος (προοπτικές και απειλές) του Υπουργείου. Ηανάλυση SWOT αποτελεί σημαντικό εργαλείο για τον καθορισμό της αναπτυξιακής στρατηγικής του ΤΠΑ 2021-2025 του Υπουργείου. Τέλος, περιλαμβάνονται τα συμπεράσματα που προέκυψαν από την αποτίμηση των αναμενόμενων αποτελεσμάτων από τα ήδη υλοποιούμενα και σε εξέλιξη έργα του εθνικού και συγχρηματοδοτούμενου σκέλους, ανά τομέα παρέμβασης του Υπουργείου.

## 1.1 ΘΕΣΜΙΚΟ ΠΛΑΙΣΙΟ ΦΟΡΕΑ ΑΣΚΗΣΗΣ ΠΟΛΙΤΙΚΗΣ - ΚΑΝΟΝΙΣΤΙΚΗ ΑΡΜΟΔΙΟΤΗΤΑ - ΤΟΜΕΙΣ ΠΑΡΕΜΒΑΣΗΣ

Αναφορικά με το **θεσμικό πλαίσιο** που διέπει το Υπουργείο Ψηφιακής Διακυβέρνησης, με το **π. δ. 40/2020 (Α΄ 85)** οριοθετούνται η αποστολή, οι αρμοδιότητες, η διάρθρωση και οι λειτουργίες του Υπουργείου και ορίζεται ότι **αποστολή** του Υπουργείου Ψηφιακής Διακυβέρνησης είναι η συνεχής προώθηση του ψηφιακού και διοικητικού μετασχηματισμού της χώρας και η προσαρμογή της στο ταχέως μεταβαλλόμενο, διεθνές περιβάλλον.

Η αποστολή αυτή επιτελείται μέσα από τη διαμόρφωση του πλαισίου, των κανόνων και των συνθηκών λειτουργίας, με στόχο τη βελτιστοποίηση της λειτουργίας του κράτους και τη συλλογική ευημερία, τη βελτίωση της ζωής των πολιτών μέσα από τα ψηφιακά μέσα, την άμεση εξυπηρέτηση του πολίτη από το Δημόσιο σε όλα τα επίπεδα, την ανάπτυξη της οικονομίας και την ενδυνάμωση της συμμετοχής. Παράλληλα, προστατεύονται οι θεσμοί, το δημόσιο συμφέρον και οι κρίσιμες υποδομές της χώρας.

Στο πλαίσιο αυτό, το Υπουργείο Ψηφιακής Διακυβέρνησης:

* διαμορφώνει το θεσμικό πλαίσιο για τη συνεχή βελτίωση των διοικητικών διαδικασιών και την ανάπτυξη της ψηφιακής πολιτικής και των τηλεπικοινωνιακών και ταχυδρομικών υπηρεσιών, σε συνθήκες υγιούς ανταγωνισμού,
* προωθεί τη συνεχή βελτίωση των διοικητικών διαδικασιών, την προσαρμογή και αναβάθμιση των παρεχόμενων υπηρεσιών του Δημοσίου στις εξελισσόμενες απαιτήσεις των πολιτών, της κοινωνίας και της οικονομίας,
* προωθεί την ενίσχυση της προσβασιμότητας στην πληροφόρηση, την εξ αποστάσεως επικοινωνία, την επεξεργασία πληροφοριών που διοχετεύονται μέσω ειδικών σημάτων, την ενδυνάμωση της οικονομίας, τη βελτίωση της ανταγωνιστικότητας και την προώθηση της οικονομικής και κοινωνικής συνοχής στους τομείς αρμοδιότητας του Υπουργείου Ψηφιακής Διακυβέρνησης,
* προάγει την ασφάλεια στις τηλεπικοινωνίες, τις ψηφιακές πληροφορίες και στα μέσα μετάδοσης των πληροφοριών,
* υποστηρίζει την έρευνα και την καινοτομία στους τομείς αρμοδιότητας του και σε συνεργασία με συναρμόδιους κρατικούς, δημόσιους φορείς και με την κοινωνία των πολιτών,
* χαράσσει τις κατευθυντήριες γραμμές της αγοράς των τηλεπικοινωνιών σε συνεργασία με τους συναρμόδιους δημόσιους φορείς,
* σχεδιάζει, αναπτύσσει και θέτει σε παραγωγική λειτουργία τις Τεχνολογίες της Πληροφορίας και των Επικοινωνιών (Τ.Π.Ε.) στις υπηρεσίες της δημόσιας διοίκησης και διαχειρίζεται τα πληροφοριακά συστήματα όλων των υπηρεσιών του φορέων της δημόσιας διοίκησης σε συνεργασία με αυτούς,
* μεριμνά για την εύρυθμη και αδιάλειπτη λειτουργία των παρεχόμενων ηλεκτρονικών υπηρεσιών προς τους πολίτες, τις επιχειρήσεις και τη δημόσια διοίκηση μέσω των κεντρικών, περιφερειακών και εφεδρικών υπολογιστικών υποδομών και εφαρμογών της και της εφαρμογής των απαιτούμενων μέτρων ασφάλειας, προστασίας υποδομών, λογισμικών και δεδομένων για την αποφυγή κακόβουλων επιθέσεων και
* διασφαλίζει τη διαλειτουργικότητα των συστημάτων της δημόσιας διοίκησης, καθώς και τη συμβατότητά τους με την εθνική ψηφιακή πολιτική προς όφελος του πολίτη και της κοινωνίας αλλά και με γνώμονα την προστασία του δημοσίου συμφέροντος.

Επίσης, στο **θεσμικό πλαίσιο** που σχετίζεται με το Υπουργείο Ψηφιακής Διακυβέρνησης εντάσσεται και ο **ν. 4727/2020 (Α΄ 184).** Ο εν λόγω νόμος αφορά:

* στην ολοκληρωμένη ρύθμιση όλων των θεμάτων που άπτονται της ψηφιακής διακυβέρνησης και ιδίως εκείνων που σχετίζονται με τη χρήση των Τεχνολογιών Πληροφορικής και Επικοινωνίας (ΤΠΕ) από τους φορείς του δημόσιου τομέα για τις ανάγκες της λειτουργίας τους, καθώς και την υποστήριξη της άσκησης των αρμοδιοτήτων και των συναλλαγών τους με φυσικά ή νομικά πρόσωπα ή νομικές οντότητες,
* στη θέσπιση ενός εναρμονισμένου πλαισίου για τη ρύθμιση δικτύων και υπηρεσιών ηλεκτρονικών επικοινωνιών, συναφών ευκολιών και συναφών υπηρεσιών, καθώς και ορισμένων πτυχών του τερματικού εξοπλισμού και του καθορισμού εθνικών αρχών χρήσης του ραδιοφάσματος και των δορυφορικών τροχιών. Τα προαναφερόμενα επιτυγχάνονται μέσω της ενσωμάτωσης στο ελληνικό δίκαιο της Οδηγίας (ΕΕ) 2018/1972 του Ευρωπαϊκού Κοινοβουλίου και του Συμβουλίου (L 321). Πιο συγκεκριμένα, στόχοι του παρόντος είναι:
  1. η συμβολή στην υλοποίηση της εσωτερικής αγοράς δικτύων και υπηρεσιών ηλεκτρονικών επικοινωνιών της Ευρωπαϊκής Ένωσης (ΕΕ), που έχει ως αποτέλεσμα την ανάπτυξη και χρήση δικτύων πολύ υψηλής χωρητικότητας, τον βιώσιμο ανταγωνισμό, τη διαλειτουργικότητα των υπηρεσιών ηλεκτρονικών επικοινωνιών, την προσβασιμότητα, την ασφάλεια δικτύων και υπηρεσιών και τα οφέλη για τους τελικούς χρήστες,
  2. η διασφάλιση της παροχής, σε ολόκληρη την ελληνική επικράτεια, διαθέσιμων υπηρεσιών καλής ποιότητας, σε προσιτή τιμή, μέσω πραγματικού ανταγωνισμού και επιλογών,
  3. η αντιμετώπιση των προβλημάτων των τελικών χρηστών, συμπεριλαμβανομένων εκείνων με αναπηρία, σε περιπτώσεις όπου οι ανάγκες τους για πρόσβαση στις υπηρεσίες επί ίσοις όροις με τους υπόλοιπους δεν καλύπτονται ικανοποιητικά από την αγορά και η πρόβλεψη δικαιωμάτων για την αποτελεσματική προστασία τους, και
  4. η διασφάλιση της αποτελεσματικής χρήσης του ραδιοφάσματος και των δορυφορικών τροχιών.


Το ΥΨηΔ **διαρθρώνεται** σε Γενικές Γραμματείες με αντίστοιχο διαμοιρασμό καθηκόντων, επιτυγχάνοντας έτσι την αποστολή του και την κάλυψη των πεδίων αρμοδιότητάς του, όπως αναφέρονται ανωτέρω. Συγκεκριμένα, το Υπουργείο συγκροτείται, μεταξύ άλλων, από:

* *Τη Γενική Γραμματεία Ψηφιακής Διακυβέρνησης και Απλούστευσης Διαδικασιών,* της οποίας κύρια αποστολή είναι ο σχεδιασμός και ο συντονισμός των πολιτικών που αφορούν στον ψηφιακό μετασχηματισμό της χώρας καθώς και στην απλούστευση και ψηφιοποίηση όλων των συναλλαγών του πολίτη με το Κράτος. Στο πλαίσιο αυτό, η Γενική Γραμματεία είναι υπεύθυνη για τον συντονισμό και τη διασφάλιση της συνοχής όλων των επιμέρους πολιτικών για την ψηφιακή, ηλεκτρονική και ανοιχτή διακυβέρνηση καθώς και για τον σχεδιασμό και την εφαρμογή πολιτικών που αφορούν στη βελτίωση των παρεχόμενων δημοσίων υπηρεσιών προς τους πολίτες και τις επιχειρήσεις αλλά και των ενδοδιοικητικών διαδικασιών που αφορούν στην εσωτερική οργάνωση και λειτουργία του δημοσίου τομέα.
* *Τη Γενική Γραμματεία Πληροφοριακών Συστημάτων Δημόσιας Διοίκησης,* της οποίας κύρια αποστολή είναι ο σχεδιασμός, η ανάπτυξη, η παραγωγική λειτουργία και η αξιοποίηση των Τεχνολογιών Πληροφορικής και Επικοινωνιών (Τ.Π.Ε.) στις υπηρεσίες του Υπουργείου Ψηφιακής Διακυβέρνησης, του Υπουργείου Οικονομικών και της δημόσιας διοίκησης. Η Γενική Γραμματεία διαχειρίζεται τα πληροφοριακά συστήματα όλων των υπηρεσιών του Υπουργείου Ψηφιακής Διακυβέρνησης, του Υπουργείου Οικονομικών και φιλοξενεί τα συστήματα της Ανεξάρτητης Αρχής Δημοσίων Εσόδων, σε εφαρμογή του άρθρου 37 του ν. 4389/2016 (Α’ 94), καθώς και άλλων φορέων της δημόσιας διοίκησης σε συνεργασία με αυτούς. Επιπλέον, μεριμνά για την εύρυθμη και αδιάλειπτη λειτουργία των παρεχόμενων ηλεκτρονικών υπηρεσιών προς τους πολίτες, τις επιχειρήσεις και τη Δημόσια Διοίκηση μέσω των κεντρικών, περιφερειακών και εφεδρικών υπολογιστικών υποδομών και εφαρμογών της και της εφαρμογής των απαιτούμενων μέτρων ασφάλειας, προστασίας υποδομών, λογισμικών και δεδομένων για την αποφυγή κακόβουλων επιθέσεων.
* *Τη Γενική Γραμματεία Τηλεπικοινωνιών και Ταχυδρομείων,* της οποίας κύρια αποστολή είναι ο σχεδιασμός και η ανάπτυξη ποιοτικών, αξιόπιστων, ασφαλών και ανταγωνιστικών τηλεπικοινωνιακών και ταχυδρομικών υποδομών, δικτύων και υπηρεσιών, αξιοποιώντας τις τεχνολογικές εξελίξεις προς όφελος των πολιτών, η χάραξη ενιαίας πολιτικής κυβερνοασφάλειας στο πλαίσιο της ελληνικής και ενωσιακής νομοθεσίας, για την επίτευξη των εθνικών στόχων αναφορικά με τη διασφάλιση υψηλού επιπέδου ασφαλείας των συστημάτων δικτύου και πληροφοριών της κεντρικής δημόσιας διοίκησης και των φορέων εκμετάλλευσης βασικών υπηρεσιών καθώς και η προστασία των δεδομένων προσωπικού χαρακτήρα των πολιτών και η διεθνής εκπροσώπηση της χώρας για θέματα που άπτονται των αρμοδιοτήτων της.

Αρωγοί στην προσπάθεια του Υπουργείου Ψηφιακής Διακυβέρνησης για την επίτευξη της αποστολής του και των πεδίων αρμοδιότητάς του είναι μια σειρά φορέων - οι οποίοι τελούν υπό την εποπτεία του Υπουργείου. Συγκεκριμένα οι **εποπτευόμενοι φορείς** είναι οι ακόλουθοι:

* Η *Κοινωνία της Πληροφορίας*, η οποία αποτελεί τον βασικό επιτελικό βραχίονα υλοποίησης της στρατηγικής, των έργων και δράσεων του Υπουργείου Ψηφιακής Διακυβέρνησης στο πλαίσιο του ψηφιακού μετασχηματισμού της δημόσιας διοίκησης της χώρας.
* Τα *Ελληνικά Ταχυδρομεία (ΕΛΤΑ)*, που παρέχουν – κατά κύριο λόγο – σύγχρονες ταχυδρομικές υπηρεσίες υψηλής ποιότητας σε προσιτές τιμές σε όλους τους πολίτες στην Ελληνική Επικράτεια. Επίσης, τα ΕΛΤΑ προσφέρουν χρηματοοικονομικές και τραπεζοασφαλιστικές υπηρεσίες, προϊόντα δικτύου λιανικής και υπηρεσίες ταχυμεταφοράς.
* Το *Ελληνικό Κέντρο Διαστήματος*, που έχει ως στόχο την εξειδίκευση και υλοποίηση της πολιτικής της Ελλάδας αναφορικά με το διάστημα, ενώ παράλληλα διαχειρίζεται εθνικά έργα που αφορούν σε διαστημικές τεχνολογίες.
* Το *Εθνικό Κέντρο Οπτικοακουστικών Μέσων και Επικοινωνίας*, με κύρια αποστολή την υποστήριξη και ανάδειξη δημόσιων και ιδιωτικών πρωτοβουλιών, εγχώριων και ξένων, στον κλάδο των οπτικοακουστικών μέσων και της επικοινωνίας στην Ελλάδα. Με τη λειτουργία του εν λόγω φορέα, η Ελλάδα ανταποκρίνεται στις νέες προκλήσεις, κυρίως στην παραγωγή οπτικοακουστικού υλικού, αλλά και στην εκπαίδευση, την έρευνα και την ψηφιοποίηση των αρχείων.
* Η *Ηλεκτρονική Διακυβέρνηση Κοινωνικής Ασφάλισης*, της οποίας αποστολή είναι να παρέχει ολοκληρωμένες λύσεις υψηλής ποιότητας στον τομέα της πληροφορικής και επικοινωνιών, οι οποίες θα υποστηρίζουν την ορθή, πλήρη και αποτελεσματική λειτουργία των φορέων της κοινωνικής ασφάλισης και παροχής υγείας σε βάθος χρόνου και την εξυπηρέτηση των πολιτών, μέσω της παροχής σύγχρονων ηλεκτρονικών υπηρεσιών και πληροφοριών.
* Το *Εθνικό Δίκτυο Υποδομών Τεχνολογίας και Έρευνας*, ένας τεχνολογικός φορέας που λειτουργεί χάριν του δημοσίου συμφέροντος και παρέχει δικτυακές και υπολογιστικές υπηρεσίες σε ακαδημαϊκά και ερευνητικά ιδρύματα, σε φορείς της εκπαίδευσης όλων των βαθμίδων (όπου κατέχει κεντρικό ρόλο συντονιστή όλων των ψηφιακών υποδομών για την Παιδεία και την Έρευνα) και σε φορείς του δημόσιου, ευρύτερου δημόσιου και ιδιωτικού τομέα. Ο εν λόγω Φορέας είναι υπεύθυνος για την προώθηση και διάδοση των εφαρμογών των δικτυακών και υπολογιστικών τεχνολογιών καθώς και για την προώθηση και υλοποίηση των στόχων του Ψηφιακού Μετασχηματισμού.
* Το *Εθνικό Κέντρο Τεκμηρίωσης*, ένας δημόσιος οργανισμός που προωθεί τη γνώση, την έρευνα την καινοτομία, και τον ψηφιακό μετασχηματισμό. Ο εν λόγω φορέας, ως ηλεκτρονική και φυσική υποδομή εθνικής εμβέλειας, έχει ως θεσμικό ρόλο τη συλλογή, συσσώρευση, οργάνωση, τεκμηρίωση, διάχυση εντός και εκτός της χώρας και τη ψηφιακή διατήρηση της επιστημονικής, τεχνολογικής και πολιτιστικής πληροφορίας, περιεχομένου και δεδομένων, που παράγεται στην Ελλάδα.

Στο ακόλουθο σχήμα (Σχήμα 1) παρουσιάζεται μια αναλυτικότερη διάρθρωση του Υπουργείου Ψηφιακής Διακυβέρνησης, καθώς και η επικοινωνία με τους εποπτευόμενους φορείς.

Σχήμα 1: Διάρθρωση Υπουργείου Ψηφιακής Διακυβέρνησης

Υπό το πρίσμα των ανωτέρω, οι **τομείς παρέμβασης** του Υπουργείου Ψηφιακής Διακυβέρνησης διαμορφώνονται ως ακολούθως:

1. **Απλούστευση διαδικασιών και προώθηση των ψηφιακών δημόσιων υπηρεσιών**

Στρατηγικός σκοπός είναι ο ψηφιακός μετασχηματισμός της δημόσιας διοίκησης και η απλούστευση των διοικητικών διαδικασιών του Δημοσίου. Το Υπουργείο Ψηφιακής Διακυβέρνησης είναι το πλέον αρμόδιο για την υλοποίηση αυτού του σκοπού καθώς είναι ο δημόσιος φορέας που (i) αφενός έχει ως αρμοδιότητα την απλοποίηση κάθε διαδικασίας του Δημοσίου πριν την ψηφιοποίηση αυτής ώστε να αποφεύγεται η ψηφιοποίηση της γραφειοκρατίας και, σε αυτό το πλαίσιο, καλείται να δημιουργήσει το κατάλληλο νομοθετικό πλαίσιο και να προβεί στις κατάλληλες θεσμικές ενέργειες, ώστε να επιτευχθεί αυτός ο στόχος και (ii) αφετέρου συγκεντρώνει – για πρώτη φορά – μεγάλο μέρος από τις κρίσιμες δομές πληροφορικής και τηλεπικοινωνιών που σχετίζονται με την παροχή ηλεκτρονικών υπηρεσιών προς τους πολίτες και τον ευρύτερο ψηφιακό μετασχηματισμό της χώρας.

1. **Ανάπτυξη / ενίσχυση των υπολογιστικών υποδομών και υποδομών συνδεσιμότητας**

Στρατηγικός σκοπός είναι η διασφάλιση της ευρυζωνικότητας σε μεγάλο μέρος της χώρας, μέσω της εγκατάστασης και υιοθέτησης δικτύων επόμενης γενιάς (ενίσχυση κινητής και σταθερής ευρυζωνικότητας), ώστε να υπάρχει σύμπνοια με τους αντίστοιχους στόχους που θέτονται σε επίπεδο ΕΕ αναφορικά με την εξασφάλιση ταχύτερης πρόσβασης στο διαδίκτυο.[[1]](#footnote-2) Η υλοποίηση των προαναφερθέντων είναι ιδιαίτερα κρίσιμη, αν όχι προαπαιτούμενη, για τη μετάβαση της χώρας στη νέα ψηφιακή εποχή και, συνεπώς, θα συμβάλλει στον ψηφιακό μετασχηματισμό της.

1. **Ενίσχυση της ψηφιακής οικονομίας και προώθηση της καινοτομίας στην επιχειρηματικότητα**

Στρατηγικός σκοπός είναι η διάνοιξη διόδου ανάμεσα στους πολίτες, την ψηφιακή οικονομία και την απασχόληση, μέσω δράσεων ενίσχυσης του ψηφιακού μετασχηματισμού των επιχειρήσεων που δραστηριοποιούνται στην Ελλάδα. Το Υπουργείο Ψηφιακής Διακυβέρνησης καλείται να δημιουργήσει τις κατάλληλες συνθήκες για την εδραίωση ενός ισχυρού ψηφιακού περιβάλλοντος από τις επιχειρήσεις – το οποίο θα υποστηρίζεται από το κατάλληλο νομοθετικό πλαίσιο. Σε αυτό το πλαίσιο, υποστηρίζονται και αναδεικνύονται οι δημόσιες και ιδιωτικές πρωτοβουλίες, εγχώριες και ξένες, στον κλάδο των οπτικοακουστικών μέσων και της επικοινωνίας στην Ελλάδα.

1. **Ενίσχυση των ψηφιακών δεξιοτήτων του ανθρώπινου δυναμικού**

Στρατηγικός σκοπός είναι η ενθάρρυνση της χρήσης του διαδικτύου από μεγαλύτερη μερίδα πολιτών, καθώς και η ενίσχυση των τελευταίων με βασικές και προηγμένες ψηφιακές δεξιότητες – μέσω της εξασφάλισης πρόσβασης σε δράσεις και εκπαιδευτικά προγράμματα απόκτησης ψηφιακών δεξιοτήτων. Οι εν λόγω ψηφιακές δεξιότητες αναμένεται να καλύψουν το συνεχιζόμενο ψηφιακό χάσμα και να συντελέσουν στη βέλτιστη αξιοποίηση τεχνολογιών και εφαρμογών ΤΠΕ από τους πολίτες.

1. **Προώθηση της χρήσης διαδικτυακών υπηρεσιών από τους πολίτες**

Στρατηγικός σκοπός είναι η ευρεία χρήση διαδικτυακών υπηρεσιών από τους πολίτες, όσον αφορά στο περιεχόμενο (όπως ενημέρωση μέσω ειδησεογραφικών ιστοσελίδων και προβολή ταινιών μέσω υπηρεσιών streaming), την επικοινωνία (όπως τηλεδιασκέψεις και κοινωνικά δίκτυα), καθώς και τις συναλλαγές (όπως ηλεκτρονική τραπεζική και διαδικτυακές αγορές). Στο πλαίσιο αυτού του τομέα, δίνεται ιδιαίτερη έμφαση στην αξιοποίηση των ανωτέρω δυνατοτήτων μέσω συσκευών κινητής τηλεφωνίας, (όπως smartphones και tablets) ώστε να διασφαλίζεται η καλύτερη δυνατή εμπειρία χρήσης.

Στον ακόλουθο πίνακα παρατίθενται οι κύριοι τομείς παρέμβασης του Υπουργείου σε αντιστοιχία με τις Γενικές Γραμματείες και τους εποπτευόμενους φορείς.

Πίνακας 1: Τομείς Παρέμβασης του ΥΨηΔ, αρμόδιες Γενικές Γραμματείες και σχετικοί Εποπτευόμενοι Φορείς

| **Α/Α** | **Τομέας παρέμβασης** | **Αρμόδια Γενική Γραμματεία** | | | **Σχετικός εποπτευόμενος φορέας** |
| --- | --- | --- | --- | --- | --- |
| **ΓΓ Ψηφιακής Διακυβέρνησης και Απλούστευσης Διαδικασιών** | **ΓΓ Πληροφοριακών Συστημάτων Δημόσιας Διοίκησης** | **ΓΓ Τηλεπικοινωνιών και Ταχυδρομείων** |
| 1 | **Απλούστευση διαδικασιών και προώθηση των ψηφιακών δημόσιων υπηρεσιών** | ••• | ••• | • | 1. Κοινωνία της Πληροφορίας ΑΕ 2. Ηλεκτρονική Διακυβέρνηση Κοινωνικής Ασφάλισης ΑΕ 3. Ελληνικά Ταχυδρομεία |
| 2 | **Ανάπτυξη / ενίσχυση των υπολογιστικών υποδομών και υποδομών συνδεσιμότητας** |  | •• | ••• | 1. Κοινωνία της Πληροφορίας ΑΕ 2. Εθνικό Δίκτυο Υποδομών Τεχνολογίας και Έρευνας ΑΕ |
| 3 | **Ενίσχυση της ψηφιακής οικονομίας και προώθηση της καινοτομίας στην επιχειρηματικότητα** | ••• |  | •• | 1. Κοινωνία της Πληροφορίας ΑΕ 2. Εθνικό Κέντρο Οπτικοακουστικών Μέσων και Επικοινωνίας ΑΕ |
| 4 | **Ενίσχυση των ψηφιακών δεξιοτήτων του ανθρώπινου δυναμικού** | ••• |  |  | 1. Κοινωνία της Πληροφορίας ΑΕ |
| 5 | **Προώθηση της χρήσης διαδικτυακών υπηρεσιών από τους πολίτες** | ••• | • |  | 1. Κοινωνία της Πληροφορίας ΑΕ 2. Εθνικό Κέντρο Τεκμηρίωσης 3. Εθνικό Κέντρο Οπτικοακουστικών Μέσων και Επικοινωνίας ΑΕ |

## 1.2 ΕΘΝΙΚΑ ΣΤΡΑΤΗΓΙΚΑ ΚΕΙΜΕΝΑ – ΚΑΝΟΝΙΣΤΙΚΕΣ ΚΑΙ ΛΟΙΠΕΣ ΥΠΟΧΡΕΩΣΕΙΣ

## 1.2.1 Εθνικό Πρόγραμμα Μεταρρυθμίσεων 2020

Το Εθνικό Πρόγραμμα Μεταρρυθμίσεων 2020 (ΕΠΜ)[[2]](#footnote-3) αποτελεί ένα συνεκτικό κείμενο στρατηγικών επιδιώξεων και μεταρρυθμίσεων της κυβέρνησης με γνώμονα τις ισχύουσες ευρωπαϊκές πολιτικές, τις επικρατούσες μακροοικονομικές συνθήκες και ανάγκες σε εθνικό επίπεδο, αλλά και την τρέχουσα πρόκληση της αντιμετώπισης της πανδημίας του κορωνοϊού COVID-19. Μάλιστα, στην εισαγωγή του κειμένου ρητά αναφέρεται ότι ο στόχος της πολιτικής ανάσχεσης είναι διττός: «*αφενός επιδιώκεται η εξασφάλιση της δημόσιας υγείας και αφετέρου η αποκατάσταση της οικονομικής δραστηριότητας. Οι δύο αυτές επιδιώξεις, σε πρώτη ανάγνωση δημιουργούν ένα trade-off: Η εξασφάλιση της δημόσιας υγείας συνεπάγεται πτώση της οικονομικής δραστηριότητας, λόγω των μέτρων lockdown και περιορισμού των μετακινήσεων. Από την άλλη, η βελτίωση της οικονομικής δραστηριότητας αυξάνει τον κίνδυνο της υγειονομικής κρίσης*».

Ειδικότερα, στις 13/3/2020 τα Υπουργεία Οικονομικών, Ανάπτυξης και Επενδύσεων και Εργασίας και Κοινωνικών Υποθέσεων ανακοίνωσαν σειρά από δέσμες μέτρων που περιλαμβάνουν συνεκτικές πρωτοβουλίες προκειμένου να αμβλυνθούν οι σημαντικές επιπτώσεις της εξάπλωσης του κορωνοϊού στην πραγματική οικονομία και να διατηρηθεί η κοινωνική συνοχή. Τα μέτρα αυτά αποσκοπούν στη δημιουργία ενός πλαισίου προστασίας και στήριξης επιχειρήσεων, εργαζομένων, ελεύθερων επαγγελματιών και μακροχρόνια ανέργων, καθώς και ενίσχυσης των πόρων και των δυνατοτήτων του εθνικού συστήματος υγείας.

Παρέχεται η δυνατότητα στους εργαζόμενους της εξ αποστάσεως εργασίας, καθώς και ευέλικτου ωραρίου εργασίας και άδειας ειδικού σκοπού, μερικώς χρηματοδοτούμενης από το δημόσιο.

Το Εθνικό Πρόγραμμα Μεταρρυθμίσεων του 2020 υποβλήθηκε στην Επιτροπή στις 30 Απριλίου 2020.

Με αφορμή την πρωτόγνωρη κατάσταση που προκύπτει από την υγειονομική κρίση, το ΕΠΜ 2020 επικεντρώνει τη συνολική μεταρρυθμιστική δράση της Ελληνικής Κυβέρνησης σε **τρεις** **άξονες**:

1. Πολιτικές που αφορούν την αποτελεσματική **αντιμετώπιση των επιπτώσεων της πανδημίας**,
2. μεταρρυθμίσεις για την **αντιμετώπιση των οικονομικών προκλήσεων** που αναφέρονται στην Έκθεση Χώρας (Country Report) της Ευρωπαϊκής Επιτροπής για το 2020, και
3. πολιτικές που αφορούν την εφαρμογή των **Ειδικών Συστάσεων** του Συμβουλίου της Ευρωπαϊκής Ένωσης για το 2019.

Έχοντας υπόψη το αντικείμενο αρμοδιοτήτων του ΥΨηΔ που αφορά στην βελτίωση και την ανάπτυξη των ηλεκτρονικών υπηρεσιών προς τους πολίτες και τον ευρύτερο ψηφιακό μετασχηματισμό της χώρας και ειδικότερα:

* τον σχεδιασμό και την υλοποίηση της κυβερνητικής πολιτικής για τον ψηφιακό μετασχηματισμό της χώρας,
* την επανακατάρτιση του ανθρωπίνου δυναμικού της χώρας σε σχέση με τον ανωτέρω σκοπό και
* την προώθηση της ηλεκτρονικής διακυβέρνησης και της ψηφιοποίησης σε όλο το εύρος του δημόσιου τομέα,

το ΕΠΜ 2020 περιλαμβάνει τις ακόλουθες, σχετικές με τις αρμοδιότητες του ΥΨηΔ, ενέργειες και δράσεις, κατανεμημένες σε συγκεκριμένες θεματικές ενότητες πολιτικής:

**Αγορά εργασίας και κοινωνική ασφάλιση**

* Αναβάθμιση και ολοκλήρωση του πληροφοριακού συστήματος ΕΡΓΑΝΗ. Το πληροφοριακό σύστημα προβλέπται να ενσωματώσει και νέες ψηφιακές λειτουργίες, ώστε να επιτυγχάνεται η ψηφιακή παρακολούθηση του χρόνου εργασίας, μέσω της ηλεκτρονικής κάρτας εργασίας και του ψηφιακού ωραρίου, αλλά και η εφαρμογή και παρακολούθηση του λευκού μητρώου, καθώς και η βελτίωση της διαλειτουργικότητάς του με άλλες βάσεις δεδομένων.
* Αναβάθμιση των ψηφιακών υπηρεσιών του Οργανισμού Ανάπτυξης Ανθρώπινου Δυναμικού (ΟΑΕΔ).
* Προώθηση της ψηφιακής σύνταξης, προκειμένου ένα σημαντικό ποσοστό των νέων συντάξεων που εκδίδονται μετά τον Ιούνιο 2020 να γίνεται ψηφιακά. Προβλέπεται η ύπαρξη κοινού ειδοποιητήριου εισφορών με ταυτότητα πληρωμής (e-notification for payment), καθώς και ενοποιημένη αίτηση συνταξιοδότησης. Με τη ψηφιακή σύνταξη αναμένεται να αντιμετωπιστούν χρόνιες εκκρεμότητες, όπως η αναγνώριση χρόνου ασφάλισης και η επεξεργασία σημαντικού αριθμού εκκρεμών αιτήσεων συνταξιοδότησης, και μεγάλο μέρος των επικουρικών συντάξεων να εκδίδεται ψηφιακά και εντός του ίδιου χρονοδιαγράμματος με τις κύριες.
* Συνέχιση της ψηφιοποίησης και μηχανογράφησης της ασφαλιστικής ιστορίας ανά ασφαλισμένο μέσω του πληροφοριακού συστήματος ΑΤΛΑΣ (Εθνικό Μητρώο Ασφάλισης και Ασφαλιστικής Ικανότητας) και της δημιουργίας του Ψηφιακού Ατομικού Λογαριασμού Ασφάλισης.

**Διαχείριση ανθρώπινου δυναμικού δημοσίου τομέα**

* Ολοκλήρωση της πλατφόρμας του Συστήματος Διαχείρισης Ανθρώπινου Δυναμικού, που περιλαμβάνει την ενιαία καταγραφή του ανθρώπινου δυναμικού και τη διαχείριση όλων των δημόσιων φορέων. Στο πλαίσιο αυτό προβλέπεται εξορθολογισμός του συστήματος ταξινόμησης θέσεων και διασύνδεση αυτών με τα περιγράμματα θέσεων και τα ψηφιακά οργανογράμματα, στα οποία αποτυπώνονται η διάρθρωση και στελέχωση όλων των δημόσιων φορέων.

**Δικαιοσύνη**

* Τριετές Σχέδιο Δράσης για την ηλεκτρονική δικαιοσύνη, που αποσκοπεί στη βελτίωση της αποτελεσματικότητας και ποιότητας των υπηρεσιών που παρέχονται από το σύστημα απονομής δικαιοσύνης. Ειδικότερα, το Σχέδιο Δράσης περιέχει έργα που αφορούν την επέκταση και ολοκλήρωση της ηλεκτρονικής δικαιοσύνης, της επιτάχυνσης και απλοποίησης διαδικασιών μέσω της ψηφιοποίησης.

**Οικονομικό περιβάλλον - Επενδύσεις**

* Ανάπτυξη του Ενιαίου Ψηφιακού Χάρτη, ενός ολοκληρωμένου ψηφιακού εργαλείου που συγκεντρώνει και απεικονίζει με ακρίβεια και διαφάνεια όλα τα διαθέσιμα γεωχωρικά δεδομένα, σχετικά με την αδειοδότηση επενδυτικών και οικονομικών δραστηριοτήτων σε κάθε περιοχή. Ο Ενιαίος Ψηφιακός Χάρτης αναμένεται να συμβάλλει στη διευκόλυνση της αδειοδοτικής διαδικασίας, στην προσέλκυση νέων επενδύσεων και στην ενίσχυση της ασφάλειας δικαίου.
* Αναβάθμιση του Ηλεκτρονικού Περιβαλλοντικού Μητρώου, που αποτελεί ένα ολοκληρωμένο ψηφιακό εργαλείο που υποστηρίζει τις διαδικασίες περιβαλλοντικής αδειοδότησης και συγκεντρώνει όλα τα σχετικά έγγραφα.
* Ολοκλήρωση του Κτηματολογίου, που περιλαμβάνει την ανάπτυξη και εφαρμογή σύγχρονων ψηφιακών υπηρεσιών που διευκολύνουν τους πολίτες και τους επαγγελματίες στις συναλλαγές τους με το Κτηματολόγιο.

## 1.2.2 Εταιρικό Σύμφωνο για το Πλαίσιο Ανάπτυξης – ΕΣΠΑ 2021-2027

Στο πλαίσιο του **Εθνικού Αναπτυξιακού Σχεδιασμού** για την περίοδο 2021–2027, εκδόθηκε τον Ιούνιο 2019 από το Υπουργείο Οικονομίας και Ανάπτυξης η 1η Εγκύκλιος που αποτελεί την εκκίνηση του επίσημου διαλόγου για τον σχεδιασμό της προγραμματικής περιόδου 2021–2027 στο πλαίσιο του νέου Εταιρικού Συμφώνου για το Πλαίσιο Ανάπτυξης ΕΣΠΑ 2021-2027 και των προγραμμάτων του.

Στη νέα προγραμματική περίοδο οι **11** θεματικοί στόχοι της στρατηγικής Ε2020 και κατ’ επέκταση της προγραμματικής περιόδου 2014-2020 ενοποιούνται σε **5** Στόχους Πολιτικής (ΣΠ), ενώ αντίστοιχα οι **60** επενδυτικές προτεραιότητες μειώνονται σε **30** ειδικούς στόχους. Οι **πέντε** **Στόχοι Πολιτικής** της περιόδου 2021-2027 είναι οι εξής:

1. Μία εξυπνότερη Ευρώπη μέσω της προώθησης του καινοτόμου και έξυπνου οικονομικού μετασχηματισμού.
2. Μια πιο πράσινη Ευρώπη με χαμηλές εκπομπές διοξειδίου του άνθρακα μέσω της προώθησης της δίκαιης μετάβασης σε καθαρές μορφές ενέργειας, των πράσινων και γαλάζιων επενδύσεων, της κυκλικής οικονομίας, της προσαρμογής στην κλιματική αλλαγή, της πρόληψης και της διαχείρισης των κινδύνων.
3. Μια πιο διασυνδεδεμένη Ευρώπη μέσω της ενίσχυσης της κινητικότητας και των περιφερειακών διασυνδέσεων.
4. Μια πιο κοινωνική Ευρώπη μέσω της υλοποίησης του ευρωπαϊκού πυλώνα κοινωνικών δικαιωμάτων.
5. Μια Ευρώπη πιο κοντά στους πολίτες της μέσω της προώθησης της βιώσιμης και ολοκληρωμένης ανάπτυξης των αστικών, αγροτικών και παράκτιων περιοχών, καθώς και μέσω της στήριξης τοπικών πρωτοβουλιών.

**Προτάσεις ΥΨηΔ για τη διαμόρφωση κατευθύνσεων εκπόνησης Εταιρικού Συμφώνου για το Πλαίσιο Ανάπτυξης (ΕΣΠΑ) 2021-2027**

Το ΥΨηΔ λαμβάνοντας υπόψη τις **εθνικές δεσμεύσεις** της χώρας απέναντι στους Ευρωπαϊκούς Θεσμούς και με βάση α) τις **στρατηγικές επιλογές της κυβερνητικής πολιτικής** και β) τις **τρέχουσες προκλήσεις** που καλείται να αντιμετωπίσει, κατάρτισε και υπέβαλε τον Οκτώβριο του 2019 στο Υπουργείο Ανάπτυξης και Επενδύσεων προτάσεις για τη διαμόρφωση του Εταιρικού Συμφώνου για το Πλαίσιο Ανάπτυξης – ΕΣΠΑ 2021-2027.

Οι κεντρικοί στόχοι της εθνικής στρατηγικής–Βίβλου Ψηφιακού Μετασχηματισμού για την προγραμματική περίοδο 2021-2027 είναι ο ψηφιακός μετασχηματισμός της ελληνικής δημόσιας διοίκησης και η υποστήριξη του οικονομικού μετασχηματισμού του υπολοίπου κράτους, όπως πρωτογενής τομέας, υγεία, μεταφορές, πολιτισμός, αγροτική ανάπτυξη, ασφάλεια, έρευνα και εκπαίδευση, μέσα από την αξιοποίηση προηγμένων τεχνολογικών λύσεων και την προώθηση της καινοτομίας.

Ο οριζόντιος χαρακτήρας των στρατηγικών στόχων, που ουσιαστικά καλύπτουν ένα ευρύ πλαίσιο τομέων κρίσιμων για την κοινωνική και οικονομική ανάπτυξη της χώρας, αντανακλάται στις προτεινόμενες δράσεις του ΥΨηΔ για το ΕΣΠΑ 2021-2027, που καλύπτουν τις ακόλουθες βασικές αρχές και προτεραιότητες της στρατηγικής στόχευσης:

* Εξασφάλιση διαλειτουργικότητας μεταξύ των υπηρεσιών και συστημάτων του στενού και ευρύτερου δημοσίου τομέα, αξιοποιώντας τις τεχνολογίες τεχνητής νοημοσύνης, έξυπνης ανάλυσης μεγάλου όγκου δεδομένων (big data), κλπ.
* Υλοποίηση και υιοθέτηση απλού και λειτουργικού συστήματος αυθεντικοποίησης.
* Υποστήριξη πολλαπλών καναλιών παροχής υπηρεσιών στον πολίτη ή την επιχείρηση με προτεραιότητα στην εξυπηρέτηση μέσω νέων κινητών και έξυπνων συσκευών.
* Ανθρωποκεντρικός σχεδιασμός των υπηρεσιών που παρέχονται από το δημόσιο μέσω καινοτόμων εργαστηρίων και ευέλικτων μεθόδων ανοικτής συμμετοχής των πολιτών/επιχειρήσεων καθώς και διάχυση της κουλτούρας της καινοτομίας σε διαδικασίες και υπηρεσίες σε όλο το δημόσιο τομέα.
* Ενιαία διαχείριση του ανθρώπινου δυναμικού.
* Διαφάνεια, συμμετοχικότητα, ανοικτή διάθεση της δημόσιας πληροφορίας και ουσιαστική συμμετοχή του πολίτη στη λήψη αποφάσεων.
* Υλοποίηση υπολογιστικών συστημάτων υψηλών επιδόσεων (supercomputers - HPC).
* Αξιοποίηση νέων καινοτομικών τεχνολογιών, όπως 3-D printing, ΑΙ και Big Data.
* Απλούστευση διοικητικών διαδικασιών και συνεργατικός σχεδιασμός (co-design) των σχετικών ψηφιακών υπηρεσιών με πολιτο-κεντρική προσέγγιση.
* Εξασφάλιση ιδιωτικότητας και προστασίας δεδομένων .
* Υλοποίηση πολιτικής κυβερνοασφάλειας, μέσω της συμμόρφωσης με την Οδηγία (EE) 2016/1148 του Ευρωπαϊκού Κοινοβουλίου και του Συμβουλίου, της 6ης Ιουλίου 2016 (L 194).
* Εξασφάλιση της προσβασιμότητας σε ψηφιακές υπηρεσίες και λύσεις από όλες τις ομάδες του πληθυσμού.
* Εφαρμογή σχεδίων που σχετίζονται με τη διαχείριση του διαδικτύου των αντικειμένων (Internet of Things) και τη σύνδεση αυτών των αντικειμένων.
* Υλοποίηση και εφαρμογή Εθνικής Στρατηγικής για την Τεχνητή Νοημοσύνη, την αλυσίδα συστοιχιών (blockchain), την ανάλυση μεγάλου όγκου δεδομένων και την αξιοποίηση των αναδυόμενων τεχνολογιών στην υλοποίηση του ψηφιακού μετασχηματισμού και την προετοιμασία του ανθρώπινου δυναμικού για την έγκαιρη μετάβαση στη λεγόμενη 4η βιομηχανική επανάσταση.

Ειδικότερα, οι υποβληθείσες προτάσεις του ΥΨηΔ για την κατάρτιση του Εταιρικού Συμφώνου για το Πλαίσιο Ανάπτυξης – ΕΣΠΑ 2021-2027, αφορούν και στους 5 Στόχους Πολιτικής.

Για τον **Στόχο Πολιτικής 1 «Μία εξυπνότερη Ευρώπη μέσω της προώθησης του καινοτόμου και έξυπνου οικονομικού μετασχηματισμού»**, οι προτεινόμενες δράσεις εδράζονται στην ανάγκη βελτίωσης συγκεκριμένων δεικτών και υποδεικτών του Δείκτη Ψηφιακής Οικονομίας και Κοινωνίας (DESI) και κατανέμονται στις ακόλουθες κατηγορίες δράσεων:

* **Ενίσχυση της ηλεκτρονικής διακυβέρνησης της δημόσιας διοίκησης**, που αφορά στην παρακολούθηση της γραφειοκρατίας, την απλούστευση διαδικασιών και παροχή ηλεκτρονικών υπηρεσιών, την ενίσχυση της διαλειτουργικότητας των ηλεκτρονικών υπηρεσιών, τη μείωση του κόστους ανάπτυξης εφαρμογών και συστημάτων μέσω του συντονισμού και διαχείριση των μεταδεδομένων.
* **Υποστήριξη της αξιοποίησης των ΤΠΕ από τις επιχειρήσεις**, που αφορά στην υποστήριξη της ανάπτυξης υποδομών και υπηρεσιών, στην ενθάρρυνση της ανάπτυξης συνεργατικών σχηματισμών με τη συμμετοχή ακαδημαϊκών/ ερευνητικών ιδρυμάτων, στην υποστήριξη δραστηριοτήτων προώθησης καινοτομιών στην αγορά, μέσω και της χρήσης χρηματοδοτικών εργαλείων.
* **Επιμόρφωση του πληθυσμού στη χρήση των ψηφιακών υπηρεσιών**.

Για τον **Στόχο Πολιτικής 2 «Μια πιο πράσινη Ευρώπη με χαμηλές εκπομπές διοξειδίου του άνθρακα μέσω της προώθησης της δίκαιης μετάβασης σε καθαρές μορφές ενέργειας, των πράσινων και γαλάζιων επενδύσεων, της κυκλικής οικονομίας, της προσαρμογής στην κλιματική αλλαγή, της πρόληψης και της διαχείρισης των κινδύνων»**, οι προτεινόμενες δράσεις αφορούν στη διαμόρφωση «πράσινων» κέντρων δεδομένων (Green Data Centers) και την προώθηση λύσεων υποδομής εικονικής επιφάνειας εργασίας (virtual desktop infrastructure - VDI).

Όσον αφορά στον **Στόχο Πολιτικής 3 «Μια πιο διασυνδεδεμένη Ευρώπη μέσω της ενίσχυσης της κινητικότητας και των περιφερειακών διασυνδέσεων»**, η πρόταση του ΥΨηΔ αφορά στην ολοκλήρωση των επενδύσεων σε διαχρονικές ευρυζωνικές υποδομές με ταχύτητες τουλάχιστον 100 Mbps, με δυνατότητα αναβάθμισης έως 1 Gbps, καθώς και στην αύξηση της διείσδυσης υπηρεσιών τουλάχιστον 100 Mbps. Επιπλέον δράσεις εστιάζουν στην αδιάλειπτη κάλυψη 5G για όλες τις αστικές περιοχές και τις κύριες οδικές αρτηρίες.

Για τον **Στόχο Πολιτικής 4 «Μια πιο κοινωνική Ευρώπη μέσω της υλοποίησης του ευρωπαϊκού πυλώνα κοινωνικών δικαιωμάτων»**, οι προτεινόμενες δράσεις αφορούν στην ανάπτυξη ψηφιακών δεξιοτήτων, λαμβάνοντας τις ανάγκες όλων των κατηγοριών πληθυσμού στην απόκτηση, επανεκπαίδευση και αναβάθμισή τους. Ειδικότερα, προτείνονται παρεμβάσεις που αφορούν στην ανάπτυξη ψηφιακών δεξιοτήτων σε όλες τις βαθμίδες εκπαίδευσης, σε ανέργους, στην τρίτη ηλικία, στο γυναικείο πληθυσμό, καθώς και παρεμβάσεις ευαισθητοποίησης για την ασφάλεια στο διαδίκτυο για όλο τον πληθυσμό.

Η συμβολή του ΥΨηΔ για τον **Στόχο Πολιτικής 5 «Μια Ευρώπη πιο κοντά στους πολίτες της μέσω της προώθησης της βιώσιμης και ολοκληρωμένης ανάπτυξης των αστικών, αγροτικών και παράκτιων περιοχών, καθώς και μέσω της στήριξης τοπικών πρωτοβουλιών»**, αφορά στην προτεινόμενη υλοποίηση δράσεων που περιλαμβάνουν:

* Εφαρμογές της τεχνολογίας πληροφοριών και επικοινωνιών για υπηρεσίες ηλεκτρονικής εκπαίδευσης, ηλεκτρονικού εμπορίου, ηλεκτρονικής υγείας και ηλεκτρονικής διακυβέρνησης.
* Προώθηση της πολιτιστικής και φυσικής κληρονομιάς και των τοπικών προϊόντων, στο πλαίσιο στρατηγικών για τη βιώσιμη εναλλακτική τουριστική ανάπτυξη.
* Ανάπτυξη στοχευμένων δράσεων για την παροχή βοήθειας προς τους μικρούς δήμους και τις επιχειρήσεις κοινής ωφελείας και βελτίωση των τεχνικών, διοικητικών και οργανωτικών τους ικανοτήτων.
* Προώθηση των αρχών της διαφάνειας, της ακεραιότητας και της λογοδοσίας για μια κοινωνία χωρίς αποκλεισμούς και χωρίς διακρίσεις, προκειμένου η δημόσια διοίκηση να έχει την εμπιστοσύνη των πολιτών και να ανταποκρίνεται στις προσδοκίες τους.

Οι προτεινόμενες παρεμβάσεις εντάσσονται στη λογική των «έξυπνων πόλεων» (Smart Cities), οι οποίες στοχεύουν στην παροχή καλύτερων υπηρεσιών προς τους πολίτες, την καλύτερη χρήση των πόρων και τον περιορισμό των επιπτώσεων στο περιβάλλον, μέσω της αξιοποίησης των ΤΠΕ. Ειδικότερα, οι προτεινόμενες δράσεις για τις έξυπνες πόλεις κατανέμονται στους ακόλουθους τομείς:

* Έξυπνη διακυβέρνηση (smart governance).
* Έξυπνη οικονομία (smart economy).
* Έξυπνη κινητικότητα (smart mobility).
* Έξυπνο περιβάλλον (smart environment).
* Ευφυείς πολίτες (smart people).
* Έξυπνη διαβίωση (smart living).

**Συμφωνία Εταιρικής Σχέσης (ΣΕΣ) 2021-2027**

Στο Εταιρικό Σύμφωνο για το Πλαίσιο Ανάπτυξης της προγραμματικής περιόδου 2021-2027, οι **Στόχοι Πολιτικής** περιλαμβάνουν επιμέρους επιλογές πολιτικής με αντίστοιχα αναμενόμενα αποτελέσματα, για τις οποίες έχουν καθοριστεί τα επιδιωκόμενα αποτελέσματα, ***μέρος των οποίων αφορούν το πλαίσιο αρμοδιοτήτων και τους στρατηγικούς στόχους του ΥΨηΔ, όπως αναδεικνύονται στη συνέχεια.***

***Επιλογές πολιτικής:***

* Ενίσχυση της συνδεσιμότητας με ευρυζωνική πρόσβαση υψηλών ταχυτήτων.
* Ψηφιακός μετασχηματισμός του δημόσιου τομέα.
* Παραγωγικές επενδύσεις με έμφαση στην τεχνολογική προσαρμογή, τον ψηφιακό μετασχηματισμό (Industry 4.0) και τη στροφή σε φιλικές προς το περιβάλλον διαδικασίες και προϊόντα.
* Στήριξη του τουριστικού τομέα στις νέες συνθήκες που δημιουργεί η ψηφιακή τεχνολογία.
* Προσαρμογή των δεξιοτήτων του ανθρώπινου δυναμικού στο πλαίσιο των κατευθύνσεων της έξυπνης εξειδίκευσης, της βιομηχανικής μετάβασης, και της υποστήριξης του ψηφιακού μετασχηματισμού.
* Άρση των εμποδίων σε βάρος των ατόμων με αναπηρία στο ψηφιακό περιβάλλον/εφαρμογές, ενίσχυση της έρευνας στο πεδίο της αναπηρίας.
* Προώθηση της προσαρμογής αυτοαπασχολούμενων, εργαζομένων και επιχειρήσεων στην αλλαγή και της ενεργού γήρανσης και μέσω παρεμβάσεων συμβουλευτικής και κατάρτισης συνυπολογίζοντας, μεταξύ άλλων, τις απαιτήσεις της ψηφιακής και πράσινης οικονομίας

***Κύρια αναμενόμενα αποτελέσματα:***

* Εξασφάλιση συνδεσιμότητας υπερυψηλής ταχύτητας σε όλη τη χώρα συμπεριλαμβανομένων των νησιωτικών περιοχών, μέσω υποθαλάσσιων δικτύων, υποστήριξη της διάχυσης υπηρεσιών υπερυψηλής ταχύτητας και ανάπτυξη ασύρματων δικτύων 5G σε αστικά κέντρα και βασικούς άξονες οδικών και σιδηροδρομικών μεταφορικών δικτύων και θαλάσσιων οδών με την απαιτούμενη αναβάθμιση σταθερών δικτυακών υποδομών.
* Εξασφάλιση αδιάλειπτης πρόσβασης όλων των πολιτών σε υποδομές δικτύου με ταχύτητες λήψης τουλάχιστον 100 Mbps με δυνατότητα αναβάθμισης στο 1 Gbps και πρόσβαση βασικών κοινωνικοοικονομικών φορέων σε υποδομές δικτύου με ταχύτητες 1 Gbps.
* Γεφύρωση του ψηφιακού χάσματος μεταξύ κατοίκων αστικών κέντρων, ελληνικής περιφέρειας και απομακρυσμένων και νησιωτικών περιοχών με την παροχή σταθερής ευρυζωνικής σύνδεσης, την αύξηση της χωρητικότητας και την εξασφάλιση διαθεσιμότητας σε ήδη εξυπηρετούμενα νησιά.
* Δημιουργία ευνοϊκών προϋποθέσεων για ανάπτυξη εφαρμογών έξυπνων πόλεων και ανάπτυξη τεχνολογιών για το διαδίκτυο των αντικειμένων (IoT).
* Παροχή νέων και αναβαθμισμένων δημόσιων ψηφιακών υπηρεσιών και εφαρμογών προς τις επιχειρήσεις και τους πολίτες με ταυτόχρονη εξασφάλιση της ιδιωτικότητας και της προστασίας δεδομένων.
* Διασφάλιση διαλειτουργικότητας ψηφιακών συστημάτων και υπηρεσιών.
* Προώθηση και διάδοση της τηλεργασίας ώστε να προσεγγιστεί ο μέσος όρος (μ.ο.) της ΕΕ (14%).
* Ανάπτυξη ψηφιακών πλατφορμών για την υποστήριξη της επιχειρηματικής δραστηριότητας.
* Ανάπτυξη της αγοράς ψηφιακών προϊόντων, υπηρεσιών και εφαρμογών.
* Δημιουργία ψηφιοποιημένων και φιλικών προς το περιβάλλον βιομηχανικών υποδομών.
* Κάλυψη των αναγκών σε δεξιότητες στο πλαίσιο των κατευθύνσεων της έξυπνης εξειδίκευσης, της βιομηχανικής μετάβασης και της υποστήριξης του ψηφιακού μετασχηματισμού.

## 1.2.3 Βίβλος Ψηφιακού Μετασχηματισμού 2020-2025

Η **Βίβλος Ψηφιακού Μετασχηματισμού**[[3]](#footnote-4) αποτυπώνει τις κατευθυντήριες αρχές, τον αρχιτεκτονικό σχεδιασμό των συστημάτων, τους στρατηγικούς άξονες παρέμβασης, το μοντέλο διακυβέρνησης και υλοποίησης και το σύνολο των οριζόντιων και κάθετων παρεμβάσεων που θα υλοποιήσουν τον ψηφιακό μετασχηματισμό της ελληνικής κοινωνίας και οικονομίας.

Μέσα από μια διαδικασία συνδιαμόρφωσης με όλους τους εμπλεκόμενους και ενδιαφερόμενους φορείς και οργανισμούς, αλλά και την κοινωνία των πολιτών, η Βίβλος Ψηφιακού Μετασχηματισμού αποτυπώνει τη στρατηγική για τον ψηφιακό μετασχηματισμό αλλά και το πλάνο υλοποίησης αυτής.

Οι παρεμβάσεις που περιγράφονται στη Βίβλο Ψηφιακού Μετασχηματισμού επιχειρούν να καλύψουν τόσο τις βασικές προϋποθέσεις όσο και την υλοποίηση της εθνικής ψηφιακής στρατηγικής. Η αρχική καταγραφή των σημαντικών έργων που θα υποστηρίξουν την υλοποίηση του ψηφιακού μετασχηματισμού δεν είναι εξαντλητική ή περιοριστική. Το σχέδιο δράσης έχει ανοικτό και δυναμικό χαρακτήρα, καθώς θα συνεχίσει να συνδιαμορφώνεται και θα επικαιροποιείται ετησίως σε συνεργασία με τους αρμόδιους φορείς της δημόσιας διοίκησης. Σε αυτή την κατεύθυνση, η διαδικασία επικαιροποίησης εξασφαλίζει ότι νέες ανάγκες ή προτεραιότητες μπορούν να οδηγούν σε επιπλέον έργα, οριζόντια και τομεακά, που εντάσσονται στη γενικότερη στρατηγική, διέπονται από τη γενικότερη φιλοσοφία, και εξυπηρετούν τους βασικούς στόχους της Βίβλου Ψηφιακού Μετασχηματισμού.

Η νέα εθνική στρατηγική για τον ψηφιακό μετασχηματισμό συνοψίζεται σε ***επτά στόχους,*** οι οποίοι θα επιτευχθούν με την υλοποίηση των ακόλουθων ενδεικτικών παρεμβάσεων:

*Να μπορεί κάθε πολίτης να εργάζεται με ταχύτητα, αξιοπιστία και ασφάλεια στο διαδίκτυο:*

* Εξασφάλιση ευνοϊκού ρυθμιστικού και νομοθετικού πλαισίου, αναβάθμιση σταθερών δικτυακών υποδομών και διάθεση φάσματος ραδιοσυχνοτήτων για την ανάπτυξη υποδομών 5ης γενιάς (5G).
* Ολοκλήρωση της επιθεώρησης, αποτίμησης και βελτίωσης διαδικασιών διαχείρισης και ασφάλειας πληροφοριακών συστημάτων και ψηφιακών υπηρεσιών και υποδομών με βάση τη νέα εθνική στρατηγική για την κυβερνοασφάλεια.
* Επανασχεδιασμός ψηφιακών υπηρεσιών και ιστότοπων βάσει της αρχής του καθολικού σχεδιασμού, προκειμένου αυτά να καταστούν προσβάσιμα από όλες τις πληθυσμιακές ομάδες.
* Αναβάθμιση εφαρμογών και συστημάτων λαμβάνοντας υπόψη την προστασία και την ιδιωτικότητα ήδη από το σχεδιασμό (security and privacy-by-design).

*Να εξυπηρετήσουμε τις ανάγκες των πολιτών άμεσα και αποτελεσματικά μέσα από ένα ψηφιακό κράτος:*

* Ανάπτυξη κεντρικών ψηφιακών λύσεων και παροχή νέων απλουστευμένων ψηφιακών υπηρεσιών που υλοποιούν την εξ αποστάσεως εξυπηρέτηση του πολίτη.
* Ενιαία Εθνική Πύλη Παροχής Ψηφιακών Υπηρεσιών (gov.gr) – Υλοποίηση κεντρικού σημείου εισόδου και αναφοράς για πληροφορίες και ψηφιακές υπηρεσίες της Δημόσιας Διοίκησης. Ένταξη των πιο συχνών ή σημαντικών συναλλαγών του πολίτη με το κράτος.
* Κέντρο Ταυτοποίησης – Υλοποίηση μοναδικού σημείου ταυτοποίησης (Single Sign-On), σε όλες τις ψηφιακές υπηρεσίες που παρέχονται από τους φορείς του Δημοσίου.
* Κέντρο Ειδοποιήσεων – Υλοποίηση κεντρικού συστήματος ειδοποιήσεων για ενημέρωση των πολιτών σχετικά με θέματα που τους αφορούν, όπως ενημερώσεις για την πορεία αιτημάτων τους, προσωποποιημένες ενημερώσεις προγραμμάτων προληπτικής ιατρικής και υπενθυμίσεις για υποχρεώσεις τους προς το κράτος.
* Κεντρικό σύστημα συμμετοχής των πολιτών στην αξιολόγηση των προσφερόμενων υπηρεσιών του Δημοσίου και στο σχεδιασμό νέων υπηρεσιών.
* Διασύνδεση και διαλειτουργικότητα μεταξύ των βασικών μητρώων μέσω του κέντρου διαλειτουργικότητας.
* Υιοθέτηση πολιτικών προστασίας προσωπικών δεδομένων που ακολουθούν την αρχή της εξ ορισμού και από την σχεδίαση συμμόρφωσης προς τις ισχύουσες προστατευτικές διατάξεις για τα προσωπικά δεδομένα.

*Να προάγουμε την ανάπτυξη ψηφιακών δεξιοτήτων για όλους τους πολίτες:*

* Ένταξη των καινοτόμων τεχνολογιών στην εκπαιδευτική διαδικασία της πρωτοβάθμιας και δευτεροβάθμιας μέσης εκπαίδευσης με στόχο την ενίσχυση της δημιουργικότητας, της ικανότητας επίλυσης προβλημάτων και της συνεργατικότητας των μαθητών.
* Θεσμοθέτηση εβδομαδιαίων ωρών πληροφορικής σε όλες τις τάξεις της μέσης εκπαίδευσης, με συγκεκριμένο εκπαιδευτικό περιεχόμενο και μέθοδο διδασκαλίας ανά τάξη.
* Μαθήματα ψηφιακών δεξιοτήτων σε όλα τα προγράμματα σπουδών στην ανώτατη εκπαίδευση.
* Δημιουργία Ψηφιακής Ακαδημίας Πολιτών, που θα προτείνει, θα συντονίζει και θα υλοποιεί σύγχρονα και ασύγχρονα διαδικτυακά μαθησιακά προγράμματα ψηφιακών δεξιοτήτων για κάθε πολίτη της χώρας μέσω διαδικτυακής πλατφόρμας εκπαίδευσης.
* Προγράμματα κατάρτισης όλων των ηλικιακών, κοινωνικών και επαγγελματικών ομάδων μέσω δια ζώσης εκπαίδευσης. Τα σχετικά προγράμματα θα συντονίζονται από φορείς του δημόσιου και ιδιωτικού τομέα.
* Υλοποίηση συστήματος ενιαίου ομοιογενούς μηχανισμού πιστοποίησης των εκπαιδευτικών προγραμμάτων ψηφιακών δεξιοτήτων και διασύνδεση αυτών με την αγορά εργασίας.
* Υλοποίηση διαδικτυακών οδηγών χρήσης των ψηφιακών υπηρεσιών που προσφέρονται μέσω της Ενιαίας Ψηφιακής Πύλης gov.gr.

*Να βοηθήσουμε κάθε ελληνική επιχείρηση να γίνει ψηφιακή επιχείρηση:*

* Κατάρτιση του ανθρώπινου δυναμικού του ιδιωτικού τομέα για την ανάπτυξη ψηφιακών δεξιοτήτων.
* Σύστημα μέτρησης και τεκμηρίωσης του σχεδιασμού των κρατικών ενισχύσεων για τον ψηφιακό μετασχηματισμό των επιχειρήσεων.
* Κεντρικό σύστημα ψηφιακών τιμολογίων.
* Υποστήριξη λύσεων ηλεκτρονικού εμπορίου.
* Ενίσχυση συστημάτων και ψηφιακών υπηρεσιών σε σχέση με τον εξαγωγικό προσανατολισμό των επιχειρήσεων.
* Εξασφάλιση διασύνδεσης των επιχειρήσεων με το Κεντρικό και Ενιαίο Σύστημα Δημοσιονομικής Πολιτικής.

*Να στηρίξουμε και να ενισχύσουμε την ψηφιακή καινοτομία:*


* Εξασφάλιση του κατάλληλου περιβάλλοντος ανάπτυξης, ενίσχυσης και αποδοτικής λειτουργίας των νεοφυών επιχειρήσεων (start-ups), που δραστηριοποιούνται στον τομέα των ΤΠΕ.
* Ανάπτυξη, συντονισμός και υποστήριξη Ψηφιακών Κέντρων Καινοτομίας (Digital Innovation Hubs), για τη δημιουργία νέων οικοσυστημάτων καινοτομίας και την επιτάχυνση του ψηφιακού μετασχηματισμού της οικονομίας.
* Εξασφάλιση της ανοικτής διάθεσης και μέγιστης αξιοποίησης δημόσιων δεδομένων για την ανάπτυξη νέων προϊόντων, επιχειρηματικών μοντέλων και αγορών.


*Να απελευθερώσουμε και να αξιοποιήσουμε την παραγωγική αξία των δεδομένων του δημοσίου:*

* Ενιαίο μοντέλο διακυβέρνησης των δεδομένων σε εθνικό επίπεδο.
* Καθορισμός των προδιαγραφών και διαδικασιών για την ελεύθερη και ανοικτή διάθεση των δεδομένων κάθε φορέα του Δημοσίου, με συγκροτημένο και τεχνικά άρτιο τρόπο και με σεβασμό στην προστασία των προσωπικών δεδομένων.
* Κεντρική πλατφόρμα διάθεσης και αξιοποίησης δεδομένων δημόσιου σκοπού και δεδομένων υψηλής αξίας μέσω συγκρότησης θεματικών αποθετηρίων δεδομένων σε επιλεγμένους κάθετους θεματικούς άξονες.
* Λειτουργία κέντρων διαχείρισης και ανοικτής διάθεσης δεδομένων για επιλεγμένους φορείς του δημόσιου τομέα.
* Προγράμματα κινήτρων για την επαναχρησιμοποίηση των ανοικτών δεδομένων του Δημοσίου με σκοπό την ανάπτυξη εφαρμογών προστιθέμενης αξίας.
* Αξιοποίηση κρίσιμων συνόλων δεδομένων και ανάπτυξη εφαρμογών τεχνητής νοημοσύνης, μηχανικής μάθησης, ανάλυσης μεγάλων δεδομένων και επιχειρηματικής ευφυΐας για την πάταξη λ.χ. της φοροδιαφυγής και της εισφοροδιαφυγής, για τον έλεγχο των δημόσιων συμβάσεων, την παρακολούθηση του συστήματος εισροών και εκροών στο εμπόριο καυσίμων και κατ’ επέκταση του μηχανισμού είσπραξης δημοσίων εσόδων κ.ά.

*Να εντάξουμε τις σύγχρονες τεχνολογίες σε όλους τους τομείς της οικονομίας:*

* Υλοποίηση εμβληματικών τομεακών έργων ανά άξονα πολιτικής με στόχο την υποστήριξη της μετάβασης υφιστάμενων συστημάτων σε νέες υποδομές και σύγχρονες αρχιτεκτονικές υλοποίησης, υποστηρίζοντας παράλληλα και νέες επιχειρησιακές διαδικασίες με οικονομικότερη συντήρηση και μεγαλύτερη ασφάλεια.
* Υιοθέτηση σύγχρονων τεχνολογικών εργαλείων στους επιμέρους τομείς της οικονομίας, όπως εφαρμογές τηλεϊατρικής στην υγεία, τηλεκπαίδευσης στην παιδεία, τηλεσυνεδριάσεων στη δικαιοσύνη αλλά και για την εξ αποστάσεως εργασία στο Δημόσιο και αξιοποίηση δικτύου αισθητήρων για συλλογή δεδομένων στο Περιβάλλον.

Η Βίβλος Ψηφιακού Μετασχηματισμού (ΒΨΜ) ορίζει ένα σύνολο **κατευθυντήριων αρχών** για τον ψηφιακό μετασχηματισμό, οι οποίες στηρίζονται στις αρχές της ψηφιακής διακυβέρνησης, όπως έχουν προκριθεί από πρωτοβουλίες της Ευρωπαϊκής Επιτροπής και του ΟΟΣΑ, από βέλτιστες διεθνείς πρακτικές, προερχόμενες από τις ψηφιακά ανεπτυγμένες χώρες, από σχετικές μελέτες που έχουν εκπονηθεί ειδικότερα για την ελληνική δημόσια διοίκηση καθώς και από κείμενα στρατηγικής προηγουμένων ετών. Οι **κατευθυντήριες αρχές** της Βίβλου Ψηφιακού Μετασχηματισμού, βασίζονται σε ένα ευρύ φάσμα από σημαντικές έννοιες που εκτείνονται από τον πολιτο-κεντρικό σχεδιασμό των ψηφιακών υπηρεσιών μέχρι την υιοθέτηση ανοικτών προτύπων και λύσεων για την ανάπτυξη πληροφοριακών συστημάτων. Παράλληλα όμως, μέσα από αυτόν τον διαδικτυακό τόπο, διασφαλίζεται η συμμετοχικότητα των πολιτών και επιχειρήσεων, τόσο στη συλλογή ιδεών και την αυξημένη διαβούλευση όσο και στο σχεδιασμό νέων λύσεων και τη συνεχή βελτίωση των υφιστάμενων υπηρεσιών. Οι κύριες κατευθυντήριες αρχές αποτελούν βασική προϋπόθεση για την επιτυχή υλοποίηση του ψηφιακού μετασχηματισμού.

Οι βασικές παρεμβάσεις του Ψηφιακού Μετασχηματισμού ενσωματώνουν σειρά δράσεων και έργων που οργανώνονται σε **έξι (6) διακριτούς στρατηγικούς άξονες**. Η συγκεκριμένη διάκριση κρίθηκε σκόπιμη με βάση τη φύση και το αντικείμενο των παρεμβάσεων, έτσι ώστε να αποτυπωθεί ευκρινώς ο τρόπος με τον οποίο θα υλοποιηθεί το σχέδιο δράσης για τον ψηφιακό μετασχηματισμό. Επίσης, ιδιαίτερη έμφαση δίνεται στην αξιοποίηση των αναδυόμενων τεχνολογιών για την ανάπτυξη προηγμένων λύσεων που θα υποστηρίξουν την υλοποίηση των στόχων του.

*Συνδεσιμότητα*

Στη νέα ψηφιακή εποχή, η συνδεσιμότητα αποτελεί βασικό προαπαιτούμενο για τον ψηφιακό μετασχηματισμό των κρατών, καθώς τα αναμενόμενα οικονομικά και κοινωνικά οφέλη θα επιτευχθούν μόνο εάν τα κράτη διασφαλίσουν την ευρεία εγκατάσταση δικτύων και την παροχή υπηρεσιών πολύ υψηλής χωρητικότητας σε όλη την επικράτειά τους. Ειδικότερα, η ευρυζωνικότητα θεωρείται ένα δημόσιο αγαθό το οποίο συμβάλλει σημαντικά στην οικονομική ανάπτυξη και την ευημερία. H ενίσχυση της κινητής και σταθερής ευρυζωνικότητας και η επίτευξη υπερυψηλών ταχυτήτων πρόσβασης στο διαδίκτυο αναμένεται να οδηγήσουν σε περαιτέρω ανάπτυξη της ελληνικής ψηφιακής οικονομίας. Τα δίκτυα οπτικών ινών και 5G αποτελούν τις κύριες προκλήσεις της επόμενης δεκαετίας. Για αυτόν τον λόγο, πρωταρχικός στόχος της εθνικής ευρυζωνικής στρατηγικής αποτελεί η ενθάρρυνση των επενδύσεων στα δίκτυα επόμενης γενιάς.

*Ψηφιακές δεξιότητες*

Η ανάπτυξη των κατάλληλων ψηφιακών δεξιοτήτων από πλευράς ανθρώπινου δυναμικού αποτελεί αναπόσπαστο κομμάτι και παίζει καθοριστικό ρόλο για την ευημερία της κοινωνίας καθώς και την αδιάλειπτη λειτουργία κράτους και οικονομίας. Το Υπουργείο Ψηφιακής Διακυβέρνησης διαμορφώνει και υλοποιεί συνεκτική στρατηγική και προωθεί σημαντικές παρεμβάσεις για την απόκτηση και ενίσχυση των βασικών, ενδιάμεσων και προχωρημένων ψηφιακών δεξιοτήτων όλων των πολιτών.

*Ψηφιακό κράτος*

Με τη σύσταση του Υπουργείου Ψηφιακής Διακυβέρνησης, συγκεντρώνεται για πρώτη φορά μεγάλο μέρος από τις κρίσιμες δομές πληροφορικής και τηλεπικοινωνιών που σχετίζονται με την παροχή ηλεκτρονικών υπηρεσιών προς τους πολίτες και τον ευρύτερο ψηφιακό μετασχηματισμό της χώρας.

*Ψηφιακή επιχείρηση*

Οι ψηφιακές τεχνολογίες αλλάζουν ριζικά το σύνολο των κλάδων της οικονομίας. Η εφαρμογή και η υιοθέτηση ψηφιακών τεχνολογιών καθώς και η αξιοποίηση των ψηφιακών δεξιοτήτων δεν αποτελούν πλέον μία προαιρετική δράση για τις επιχειρήσεις αλλά βασικό παράγοντα επιβίωσης.

*Ψηφιακή καινοτομία*

Δράσεις που στοχεύουν στην ουσιαστική ενίσχυση των νεοφυών επιχειρήσεων καινοτομίας, με κύρια στρατηγική επιδίωξη τη δημιουργία ενός οργανωμένου, αξιόπιστου, βιώσιμου και συντονισμένου δικτύου κόμβων υποστήριξης του ψηφιακού μετασχηματισμού των ελληνικών επιχειρήσεων. Επιπλέον, περιγράφονται δράσεις σε κάποια “οριζόντια” θέματα, όπως στον κρίσιμο τομέα των υπολογιστικών συστημάτων υψηλών επιδόσεων και στην ανάπτυξη και την αξιοποίηση της τεχνητής νοημοσύνης στη χώρα μας.

*Τομείς οΟικονομίας*

Οι τομείς οικονομίας εξειδικεύουν τις επιμέρους στρατηγικές του ψηφιακού μετασχηματισμού με κοινό σκοπό την ψηφιακή εξυπηρέτηση του πολίτη και των επιχειρήσεων. Στόχος των τομεακών έργων είναι η υποστήριξη της μετάβασης υφιστάμενων συστημάτων σε νέες υποδομές και σύγχρονες αρχιτεκτονικές υλοποίησης, αλλά και η υιοθέτηση σύγχρονων τεχνολογικών εργαλείων στους επιμέρους τομείς της οικονομίας. Η δημόσια διοίκηση υλοποιεί ψηφιακά έργα που ενδυναμώνουν τη διαφάνεια, τη συμμετοχικότητα, την προσβασιμότητα, την ιδιωτικότητα και την ασφάλεια των πολιτών και των επιχειρήσεων, εξασφαλίζοντας ταυτόχρονα την ύπαρξη μιας πανελλαδικής, σύγχρονης υποδομής επικοινωνιών και συνδεσιμότητας.

## 1.2.4 Εθνικό Πρόγραμμα Απλούστευσης Διαδικασιών (ΕΠΑΔ)

Η πολυπλοκότητα των διοικητικών διαδικασιών συνιστά χρόνια παθογένεια της ελληνικής δημόσιας διοίκησης, με σοβαρό αντίκτυπο στην εύρυθμη λειτουργία των επιχειρήσεων, την ανάληψη πρωτοβουλιών από αυτές και, κατ’ επέκταση στην αύξηση της απασχόλησης και την οικονομική ανάπτυξη. Πέραν αυτού, πολύπλοκες διοικητικές διαδικασίες επιφέρουν άσκοπη ανάλωση χρόνου και ενέργειας για τους πολίτες, τις επιχειρήσεις, αλλά και για τους ίδιους τους δημόσιους υπαλλήλους. Ως «α***πλούστευση διαδικασιών***» νοείται η επίλυση του ανωτέρω προβλήματος, μέσω της αναθεώρησης των νομοθετικών και γενικότερα κανονιστικών ρυθμίσεων και διοικητικών πρακτικών που καθορίζουν τις διοικητικές διαδικασίες, με συνεχή και συστηματικό τρόπο, έτσι ώστε να είναι συμβατές με τις αρχές της καλής νομοθέτησης και της αποτελεσματικής λειτουργίας των δημοσίων υπηρεσιών προς εξυπηρέτηση των πολιτών και των επιχειρήσεων.

Tο **Ενιαίο Πρόγραμμα Απλούστευσης Διαδικασιών** (**ΕΠΑΔ**) αποτελεί δημόσια πολιτική οριζόντιας εμβέλειας που επικεντρώνεται στην επίτευξη της απλούστευσης και του ανασχεδιασμού διοικητικών διαδικασιών ανά πεδίο και τομέα πολιτικής, αποκτώντας κομβική σημασία για την επίτευξη του ψηφιακού μετασχηματισμού της ελληνικής δημόσιας διοίκησης. Θεσπίστηκε τον Οκτώβριο του 2019 με το άρθρο 45 του ν. 4635/2019 (A’ 167)και συγκεκριμενοποιήθηκε περαιτέρω τον Ιούνιο του 2020 με την υπ’ αρ. …………………… εφαρμοστική απόφαση του Υπουργού Ψηφιακής Διακυβέρνησης. Πεδίο εφαρμογής του είναι οι διοικητικές διαδικασίες των φορέων του δημόσιου τομέα, δηλαδή της Γενικής Κυβέρνησης, των εκτός αυτής νπδδ, καθώς και των εκτός αυτής δημόσιων επιχειρήσεων και Οργανισμών κατά την περ. α΄ της παρ. 1, του άρθρου 14 του ν. 4270/2014 (Α’ 143)..

**Στόχος** του ΕΠΑΔ είναι η *καταπολέμηση της γραφειοκρατίας και η μείωση των διοικητικών βαρών των παρεχόμενων δημόσιων υπηρεσιών*, με ωφελούμενους τόσο προς το εσωτερικό της δημόσιας διοίκησης όσο και προς το εξωτερικό περιβάλλον αυτής.

Προκειμένου να επιτευχθεί ο ανωτέρω στόχος, το ΕΠΑΔ προβαίνει στη δημιουργία ενός συνεκτικού πλαισίου από κανόνες, μεθοδολογίες και δράσεις, οι οποίες βελτιώνουν και αναβαθμίζουν τις νομοθετικές και κανονιστικές ρυθμίσεις, τις διοικητικές διαδικασίες και τις παρεχόμενες δημόσιες υπηρεσίες, διασφαλίζοντας ταυτόχρονα και τη σχετική πληροφόρηση και έγκαιρη ενημέρωση επ’ αυτών. Μέσω του πλαισίου αυτού προσδοκάται η μεγιστοποίηση των οφελών για την κοινωνία, την οικονομία και τη δημόσια διοίκηση, καθώς και η ενδυνάμωση της εμπιστοσύνης ανάμεσα στις κατηγορίες των ωφελουμένων αλλά και εκτός αυτών, ευρύτερα.

Πολιτικές, ενέργειες, δράσεις ή πρωτοβουλίες που εντάσσονται στο ΕΠΑΔ είναι ενδεικτικά οι παρακάτω:

(α) ανασχεδιασμός και απλούστευση διοικητικών διαδικασιών και ροής εργασιών ή τροποποίηση, βελτίωση ή κατάργηση δικαιολογητικών, διατυπώσεων ή υποχρεώσεων πληροφόρησης προς τη δημόσια διοίκηση ή προς τρίτους, εφόσον αυτό απαιτείται από νόμο ή κανονιστική πράξη,

(β) τροποποίηση, προσαρμογή, απλούστευση και εν γένει βελτίωση του νομοθετικού και κανονιστικού πλαισίου υφιστάμενων ρυθμίσεων ή κωδικοποίηση της νομοθεσίας, διοικητικής ή νομοθετικής, πριν αυτή ενταχθεί στην Κεντρική Επιτροπή Κωδικοποίησης, σύμφωνα με τις παρ. 1 και 2 του άρθρου 67 του ν. 4622/2019 (Α’ 133),

(γ) ψηφιοποίηση των διαδικασιών και διαλειτουργικότητα των πληροφοριακών συστημάτων,

(δ) βελτίωση της πληροφόρησης των πολιτών ή των επιχειρήσεων για κάθε διοικητική διαδικασία ή για υποχρεώσεις πληροφόρησης προς τη διοίκηση ή προς τρίτους, εφόσον αυτό απαιτείται από νόμο ή κανονιστική πράξη, και

(ε) αναβάθμιση της εξυπηρέτησης των πολιτών από φυσικά σημεία εξυπηρέτησης και υπηρεσίες υποδοχής κοινού. Στο πλαίσιο αυτό, οι ως άνω δράσεις, υλοποιούνται και παρακολουθούνται ως συνεκτικά και αλληλεξαρτώμενα μέρη του ανωτέρω προγράμματος με σκοπό τη μεγιστοποίηση του οφέλους που προκύπτει από την υλοποίηση των δράσεων αυτών.

Στο ανωτέρω πρόγραμμα εντάσσεται και κάθε πρόταση ή πρωτοβουλία του Πρωθυπουργού ή του Υπουργού Ψηφιακής Διακυβέρνησης.

**Άξονες παρέμβασης**

Το ΕΠΑΔ αποτελείται από **τρεις άξονες παρέμβασης** στους οποίους εντάσσονται δράσεις και πολιτικές συμβατές με τον στόχο του προγράμματος και προσανατολισμένες στις εξής κατηγορίες ωφελούμενων:

(α) **τους πολίτες**, για τις διαδικασίες κατά τις οποίες δεν συναλλάσσονται προκειμένου να ασκήσουν κάποια επαγγελματική δραστηριότητα,

(β) **τις επιχειρήσεις ή τους οικονομικούς φορείς,** οι οποίοι συναλλάσσονται προκειμένου να προωθήσουν τα επιχειρηματικά ή επαγγελματικά τους συμφέροντα και

(γ) **τους δημοσίους υπαλλήλους**, οι οποίοι διεκπεραιώνουν γραφειοκρατικές διαδικασίες για την επίτευξη της προστασίας του δημοσίου συμφέροντος.

* **Άξονας Α΄ - «Ποιοτικές και φιλικές ρυθμίσεις»,** ο οποίος περιλαμβάνει δράσεις και πολιτικές που αποσκοπούν στη βελτίωση του ρυθμιστικού περιβάλλοντος, στη μείωση του υφιστάμενου ρυθμιστικού όγκου, στην αποκατάσταση της εσωτερικής συνοχής του δικαίου και της σχέσης του πολίτη με αυτό, στη βελτίωση της φιλικότητας και της γλωσσικής καθαρότητας των ρυθμιστικών κειμένων, στη νομοθετική και διοικητική κωδικοποίηση και γενικότερα σε παρεμβάσεις που σχετίζονται αμιγώς με τη βελτίωση της νομοθετικής και κανονιστικής παραγωγής του κράτους και των θεσμών που εμπλέκονται σε αυτήν.
* **Άξονας Β΄- «Απλές και κατανοητές διαδικασίες»**, που περιλαμβάνει δράσεις και πολιτικές που αποσκοπούν στη μείωση των απαραίτητων ενεργειών, βημάτων ή δικαιολογητικών των διοικητικών διαδικασιών, στη χρήση ή αναβάθμιση των υπηρεσιών μιας στάσης για τη διεκπεραίωση διοικητικών διαδικασιών, στη ψηφιοποίηση των διοικητικών διαδικασιών και την ένταξή τους σε ψηφιακές πλατφόρμες, στον σχεδιασμό και υλοποίηση αναγκαίων διαλειτουργικοτήτων και τη διασύνδεση μητρώων μεταξύ φορέων του δημόσιου τομέα ή μεταξύ φορέων του δημόσιου τομέα και τρίτων, την τυποποίηση ομοειδών διαδικασιών και αρμοδιοτήτων που διεκπεραιώνονται ή ασκούνται διαφορετικά από διαφορετικές υπηρεσίες, είτε λόγω χωροταξικής είτε λόγω λειτουργικής διαφοροποίησης, και γενικότερα με παρεμβάσεις που σχετίζονται αμιγώς με τον ανασχεδιασμό και την απλούστευση διαδικασιών για τις οποίες δεν εμπλέκεται σε μεγάλο βαθμό η τροποποίηση της ρυθμιστικής ύλης που σχετίζεται με αυτήν.
* **Άξονας Γ - «Επίκαιρη και ακριβής ενημέρωση**», ο οποίος περιέχει δράσεις και πολιτικές που αποσκοπούν στην κατανόηση της αναγκαιότητας ύπαρξης των διοικητικών διαδικασιών εκ μέρους των πολιτών και των επιχειρήσεων, στη μέτρηση ικανοποίησής τους από τις παρεχόμενες δημόσιες υπηρεσίες, στην παραγωγή δεικτών και στατιστικών για την πολιτική απλούστευσης, στη βελτίωση της ενημέρωσης και ευαισθητοποίησης των πολιτών και των επιχειρήσεων, στη διαχείριση των αιτημάτων τους από τη δημόσια διοίκηση, στη διαφάνεια των πληροφοριών και των δεδομένων και γενικότερα σε παρεμβάσεις που σχετίζονται με την καλύτερη κατανόηση αφενός της διοίκησης από τον πολίτη και την επιχείρηση και αφετέρου των αιτημάτων και αντιλήψεων των πολιτών και των επιχειρήσεων από τη διοίκηση.

**Στους ανωτέρω άξονες του ΕΠΑΔ δύναται να εντάσσεται παραπάνω από μια κατηγορία δράσεων απλούστευσης.**

Graphical user interface, text, application

Description automatically generated

**Υπαγωγή, υποστήριξη και χρηματοδότηση του ΕΠΑΔ**

Το ΕΠΑΔ **υπάγεται** στον Πρωθυπουργό, ο οποίος ασκεί εποπτεία στον αρμόδιο Υπουργό για την ψηφιακή διακυβέρνηση και την απλούστευση διαδικασιών, ενώ υποστηρίζεται **διοικητικά και επιστημονικά** από τη Διεύθυνση Διοικητικών Διαδικασιών Δημοσίου της Γενικής Γραμματείας Ψηφιακής Διακυβέρνησης και Απλούστευσης Διαδικασιών (ΓΓΨΔΑΔ) του Υπουργείου Ψηφιακής Διακυβέρνησης.

Το ΕΠΑΔ σχεδιάζεται με μέριμνα της ΓΓΨΔΑΔ, σε μεσοπρόθεσμη κυλιόμενη βάση. Οι ετήσιες δράσεις του και τα προσδοκώμενα αποτελέσματα αυτών αποτυπώνονται στο έγγραφο ετήσιου προγραμματισμού, το οποίο αξιολογείται και εγκρίνεται από τη Συντονιστική Επιτροπή του ΕΠΑΔ και εντάσσεται στον ευρύτερο ετήσιο κυβερνητικό προγραμματισμό, όπως αυτός αποτυπώνεται στο Κεφάλαιο Α΄ του Μέρους Γ΄ του ν. 4622/2019 (Α’ 133). Οι δράσεις του ετήσιου προγραμματισμού προκειμένου να εγκριθούν από τον Πρωθυπουργό οφείλουν να έχουν τα σχέδια των προγραμματικών συμφωνιών ή των μνημονίων συνεργασίας, ως παράρτημα.

Για την υποστήριξη του ΕΠΑΔ δημιουργείται στη ΓΓΨΔΑΔ **ψηφιακή πλατφόρμα**, η οποία αποτελεί και τον βασικό μηχανισμό ανατροφοδότησής του. Η πλατφόρμα:

* αποτελεί τον βασικό μηχανισμό ανατροφοδότησης του ΕΠΑΔ,
* λειτουργεί ως μέσο πληροφόρησης των πολιτών και των επιχειρήσεων για τις διαδικασίες που ακολουθούν οι δημόσιες αρχές,
* ενημερώνεται αμελλητί από τη Διεύθυνση Διοικητικών Διαδικασιών Δημοσίου για τις νέες διαδικασίες που ισχύουν, μετά την θεσμοθέτησή τους,
* υποστηρίζεται από τη ΓΓΨΔΑΔ, η οποία μεριμνά για την εύρυθμη και απρόσκοπτη λειτουργία της, καθώς και για την εξεύρεση πόρων και τη χρηματοδότηση της συντήρησής της.

Οι προτάσεις αυτές συγκεντρώνονται από τη Διεύθυνση Διοικητικών Διαδικασιών Δημοσίου της ΓΓΨΔΑΔ και διαβιβάζονται στις αρμόδιες, κατά περίπτωση, ομάδες εργασίας προκειμένου να τύχουν επεξεργασίας.

Η πλατφόρμα λειτουργεί ως μέσο πληροφόρησης των πολιτών και των επιχειρήσεων για τις διαδικασίες που ακολουθούν οι δημόσιες αρχές.

Η ΓΓΨΔΑΔ μεριμνά για την απρόσκοπτη χρηματοδότηση όλων των κατηγοριών δράσεων απλούστευσης, η οποία πρέπει να έχει προβλεφθεί σε προγραμματική συμφωνία ή μνημόνιο συνεργασίας. Το ΕΠΑΔ δύναται να χρηματοδοτείται από χρηματοδοτικά εργαλεία με τη δημιουργία ενός κοινού ταμείου για τη χρηματοδότηση των επιμέρους δράσεων. Οι δράσεις και τα έργα που εντάσσονται στο ΕΠΑΔ καλύπτονται κατ΄ αρχήν χρηματοδοτικά από τα συγχρηματοδοτούμενα προγράμματα του ΕΣΠΑ, κατά το μέρος που αυτά είναι επιλέξιμα. Εθνικοί πόροι δύνανται να χρησιμοποιηθούν στην περίπτωση που η χρηματοδότηση από ενωσιακούς πόρους δεν είναι εφικτή.

Στις περιπτώσεις που απαιτείται υψηλή τεχνογνωσία, οι δράσεις και τα έργα του ΕΠΑΔ δύνανται να ενταχθούν σε άξονες της τεχνικής βοήθειας με τη χρηματοδότηση άλλων ενωσιακών πόρων. Η ΓΓΨΔΑΔ μεριμνά για την ένταξη των δράσεων στα Προγράμματα Τεχνικής Βοήθειας και είναι υπεύθυνη, σύμφωνα με τις προβλεπόμενες διαδικασίες, για την παρακολούθηση και παραλαβή των παραδοτέων τους.

Η ΓΓΨΔΑΔ μεριμνά για τον **σχεδιασμό** του ΕΠΑΔ σε μεσοπρόθεσμη κυλιόμενη βάση, ενώ οι ετήσιες δράσεις του ΕΠΑΔ και τα προσδοκώμενα αποτελέσματα αυτών αποτυπώνονται στο Κείμενο Ετήσιου Προγραμματισμού, το οποίο εγκρίνεται από τη Συντονιστική Επιτροπή του ΕΠΑΔ και το οποίο διακρίνεται σε δύο γενικά μέρη:

* *Α΄ μέρος – το οποίο* περιλαμβάνει την περιγραφή των ετήσιων δεσμεύσεων των αρχών για τους τομείς παρέμβασης, ανά πεδίο δημόσιας πολιτικής, στους οποίους θα εφαρμοστούν οι ειδικότερες δράσεις απλούστευσης, ως προς τα χρονοδιαγράμματα που θα ακολουθηθούν και τον τρόπο χρηματοδότησής τους
* *Β’ μέρος* - το οποίο περιγράφει τις ολοκληρωμένες δράσεις απλούστευσης ανά τομέα παρέμβασης που υλοποιήθηκαν υπό την εποπτεία και τον συντονισμό των ομάδων και υπό-ομάδων εργασίας, το περασμένο έτος, συνοδευόμενες από μια αποτύπωση του αντίκτυπου προς τον πολίτη, ανά πεδίο δημόσιας πολιτικής.

Στο ΕΠΑΔ δύναται, μεταξύ άλλων, να περιλαμβάνονται:

* οι προτάσεις των ομάδων και υπό-ομάδων εργασίας έπειτα από επεξεργασία του καταλόγου των προγραμματικών συμφωνιών,
* οι δράσεις ή οι ενέργειες απλούστευσης διοικητικών διαδικασιών, οι οποίες αποτελούν προτάσεις δημοσίων υπαλλήλων ή λειτουργών, κοινωνικών εταίρων, αντιπροσωπευτικών οργανώσεων της κοινωνίας των πολιτών, ιδρυμάτων, ιδιωτικών φορέων και δομών ή και μεμονωμένων πολιτών,
* τα έργα και οι δράσεις που περιλαμβάνονται στη Βίβλο Ψηφιακού Μετασχηματισμού.

**Προγραμματικές συμφωνίες και μνημόνια συνεργασίας του ΕΠΑΔ**

Βάσει της παρ. 6 του άρθρου 45 του ν.4635/2019 (Α’ 167), το ΕΠΑΔ υλοποιείται μέσω **προγραμματικών συμφωνιών** σε επίπεδο Υπουργείων και **μνημονίων συνεργασίας** σε επίπεδο Γενικών ή Ειδικών Γραμματέων. Οι προγραμματικές συμφωνίες ή τα μνημόνια συνεργασίας προετοιμάζονται από τη ΓΓΨΔΑΔ, σε συνεργασία με το αρμόδιο Υπουργείο κατά το διάστημα Σεπτεμβρίου-Δεκεμβρίου του προηγούμενου έτους και εγκρίνονται ως πακέτο εργασιών με τον ετήσιο προγραμματισμό του ΕΠΑΔ στο Υπουργικό Συμβούλιο του μηνός Δεκεμβρίου, στο πλαίσιο της έγκρισης του ευρύτερου ετήσιου κυβερνητικού προγραμματισμού.

Οι προγραμματικές συμφωνίες ή τα μνημόνια συνεργασίας περιλαμβάνουν ιδίως:

(α) τις ειδικότερες δράσεις απλούστευσης που θα εφαρμοσθούν ανά τομέα παρέμβασης,

(β) τις αναγκαίες διαλειτουργικότητες που επιδιώκονται με τρίτα μέρη για την επίτευξη των σκοπών της απλούστευσης,

(γ) τις αναγκαίες ρυθμιστικές παρεμβάσεις που απαιτούνται (νομοθετικές ή κανονιστικές),

(δ) το προτεινόμενο ύψος της χρηματοδότησης και τις προτεινόμενες πηγές της χρηματοδότησης,


(ε) την ομάδα εργασίας που θα συντονίζει και θα παρακολουθεί την υλοποίηση της προγραμματικής συμφωνίας,

(στ) τα απαραίτητα χρονοδιαγράμματα υλοποίησης,

(ζ) το πλάνο επικοινωνίας και ευαισθητοποίησης και

(η) το Παράρτημα με τις ειδικότερες δράσεις που έχουν επιλεγεί για απλούστευση με προτεραιότητα σημασίας ανά τομέα παρέμβασης.

Στο παρακάτω διάγραμμα συνοψίζονται τα τρία επίπεδα της διάρθρωσης του ΕΠΑΔ αναφορικά με την υλοποίησή του, μέσω των προγραμματικών συμφωνιών καιμνημονίων συνεργασιών και των εντασσόμενων σε αυτά ειδικότερων δράσεων απλούστευσης διοικητικών διαδικασιών:



Για την υλοποίηση των προγραμματικών συμφωνιών ή μνημονίων συνεργασίας συγκροτούνται ομάδες και υπο-ομάδες εργασίας με απόφαση του Γενικού Γραμματέα Ψηφιακής Διακυβέρνησης και Απλούστευσης Διαδικασιών, με αντικείμενο την επεξεργασία των δράσεων σε προκαταρκτικό στάδιο, την προτεραιοποίηση και τον προσδιορισμό των στόχων και την εν γένει παρακολούθηση των εργασιών και της ομαλής ροής των παραδοτέων από τυχόν εμπλεκόμενους συμβούλους τεχνικής υποστήριξης. Οι ομάδες και υπο-ομάδες εργασίες αποτελούνται από πρόσωπα των συναρμόδιων φορέων και στελέχη της ΓΓΨΔΑΔ και συμμετέχουν:

* Γενικοί ή Ειδικοί Γραμματείς
* Υπηρεσιακοί παράγοντες ή συνεργάτες των ιδιαίτερων γραφείων μελών της κυβέρνησης
* Ιδιώτες εμπειρογνώμονες (εάν απαιτείται)

Η **παρακολούθηση** της υλοποίησης του ΕΠΑΔ πραγματοποιείται από τη Συντονιστική του Επιτροπή, η οποία συναποτελείται από:

* τον Γενικό Γραμματέα Ψηφιακής Διακυβέρνησης και Απλούστευσης Διαδικασιών, ως Πρόεδρο
* τον Γενικό Γραμματέα Νομικών και Κοινοβουλευτικών Θεμάτων
* τον Γενικό Γραμματέα Συντονισμού Εσωτερικών Πολιτικών και
* τον Γενικό Γραμματέα Συντονισμού Οικονομικών και Αναπτυξιακών Πολιτικών

Για την παρακολούθηση της προόδου των έργων του ΕΠΑΔ αρμόδια είναι η Διεύθυνση Διοικητικών Διαδικασιών Δημοσίου της ΓΓΨΔΑΔ. Η Διεύθυνση Διοικητικών Διαδικασιών Δημοσίου συντάσσει επίσης εξαμηνιαίες αναφορές προς τον αρμόδιο Υπουργό για την ψηφιακή διακυβέρνηση, ο οποίος έπειτα κατέχει την ευθύνη υποβολής της αναφοράς προς τον Πρωθυπουργό άρθρο 45 ν.4635/2019.

Τέλος, η Διεύθυνση Διοικητικών Διαδικασιών Δημοσίου της ΓΓΨΔΑΔ *πιστοποιεί* τις απλουστευμένες διαδικασίες, οι οποίες συνοδεύονται από έκθεση του Παρατηρητηρίου της Γραφειοκρατίας. Η έκθεση αυτή αναφέρει τα διοικητικά βάρη που μειώθηκαν από την εν λόγω απλούστευση και η οποία επικοινωνείται δημόσια προς διασφάλιση των όρων διαφάνειας προκειμένου να ενημερωθεί το ενδιαφερόμενο κοινό.

## 1.2.5 Έκθεση Ευρωπαϊκού Εξαμήνου 2020 και Συστάσεις του Συμβουλίου της ΕΕ

Το Ευρωπαϊκό Εξάμηνο παρέχει το πλαίσιο για τον συνεχή συντονισμό της οικονομικής πολιτικής και της πολιτικής για την απασχόληση στην Ευρώπη, που μπορεί να συμβάλει σε μια βιώσιμη οικονομία.

Η τελευταία **Έκθεση[[4]](#footnote-5) του Ευρωπαϊκού Εξαμήνου για την Ελλάδα** **δημοσιεύτηκε στις 26 Φεβρουαρίου 2020**. Στη συγκεκριμένη έκθεση αξιολογήθηκαν: α) η πρόοδος της Ελλάδας όσον αφορά στην εφαρμογή των ειδικών ανά χώρα συστάσεων που εκδόθηκαν από το Συμβούλιο στις 9 Ιουλίου 2019, β) η εφαρμογή των συστάσεων που είχαν εκδοθεί το προηγούμενο έτος, καθώς και γ) η πρόοδος της Ελλάδας ως προς την επίτευξη των εθνικών στόχων της στο πλαίσιο της στρατηγικής «Ευρώπη 2020».

Η **Σύσταση του Συμβουλίου της ΕΕ** σχετικά με το Εθνικό Πρόγραμμα Μεταρρυθμίσεων της Ελλάδας του 2020 και τη διατύπωση γνώμης του Συμβουλίου σχετικά με το Πρόγραμμα Σταθερότητας της Ελλάδας του 2020, **εκδόθηκε στις 20 Ιουλίου 2020**.

Στη Σύσταση δίνεται έμφαση και στην ανακοίνωση της Επιτροπής στις 20 Μαρτίου 2020 σχετικά με την ενεργοποίηση της γενικής ρήτρας διαφυγής του Συμφώνου Σταθερότητας και Ανάπτυξης. Ειδικότερα, η ρήτρα διευκολύνει τον συντονισμό των δημοσιονομικών πολιτικών σε περιόδους σοβαρής οικονομικής επιβράδυνσης, όπως αυτή που προέκυψε την τρέχουσα περίοδο από την έξαρση της νόσου του κορωνοϊού COVID-19. Η ενεργοποίηση της γενικής ρήτρας διαφυγής επιτρέπει την προσωρινή απόκλιση από την πορεία προσαρμογής για την επίτευξη του μεσοπρόθεσμου δημοσιονομικού στόχου, εφόσον δεν τίθεται σε κίνδυνο η βιωσιμότητα των δημόσιων οικονομικών μεσοπρόθεσμα.

Η ΕΕ έχει ήδη τροποποιήσει τα σχετικά νομοθετικά πλαίσια για να δώσει στα κράτη-μέλη τη δυνατότητα να κινητοποιήσουν όλους τους αχρησιμοποίητους πόρους από τα Ευρωπαϊκά Διαρθρωτικά και Επενδυτικά Ταμεία (ΕΔΕΤ), ώστε να μπορέσουν να αντιμετωπίσουν τις εξαιρετικές επιπτώσεις της πανδημίας του κορωνοϊού COVID-19. Οι τροποποιήσεις αυτές θα παρέχουν πρόσθετη ευελιξία, καθώς και απλουστευμένες και εξορθολογισμένες διαδικασίες. Για να αμβλυνθούν οι πιέσεις στις ταμειακές ροές, τα κράτη-μέλη μπορούν επίσης να επωφεληθούν από ποσοστό συγχρηματοδότησης 100 % από τον προϋπολογισμό της Ένωσης για το λογιστικό έτος 2020 - 2021. Στο πλαίσιο αυτό, το Συμβούλιο ενθαρρύνει την Ελλάδα να αξιοποιήσει πλήρως αυτές τις δυνατότητες για να βοηθήσει τα άτομα και τους τομείς που πλήττονται περισσότερο.

Επισημαίνεται ότι ενώ οι ειδικές ανά χώρα συστάσεις που καθορίζονται στη Σύσταση του 2020, επικεντρώνονται στην αντιμετώπιση των κοινωνικοοικονομικών επιπτώσεων της πανδημίας και στη διευκόλυνση της οικονομικής ανάκαμψης, *οι ειδικές ανά χώρα συστάσεις του 2019 καλύπτουν μεταρρυθμίσεις που είναι απαραίτητες για την αντιμετώπιση μεσοπρόθεσμων και μακροπρόθεσμων διαρθρωτικών προκλήσεων.* Οπότε, *οι ειδικές ανά χώρα συστάσεις του 2019 εξακολουθούν να ισχύουν και θα συνεχιστεί η παρακολούθησή τους καθ’ όλη τη διάρκεια του Ευρωπαϊκού Εξαμήνου.*

Επισημαίνεται ότι η Ελλάδα έλαβε τις πρώτες της ειδικές ανά χώρα συστάσεις στο πλαίσιο του Ευρωπαϊκού Εξαμήνου του 2019, διότι μέχρι τότε εξαιρείτο από αυτόν τον τύπο παρακολούθησης και αξιολόγησης σε επίπεδο ΕΕ, δεδομένου ότι υπέκειτο σε προγράμματα οικονομικής προσαρμογής στηριζόμενα από την ΕΕ.

Όσον αφορά στις συστάσεις του 2020, το Συμβούλιο της ΕΕ συνιστά στην Ελλάδα να μεριμνήσει το 2020 και το 2021, προκειμένου:

1. Να λάβει όλα τα αναγκαία μέτρα, σύμφωνα με τη γενική ρήτρα διαφυγής του Συμφώνου Σταθερότητας και Ανάπτυξης, για την αποτελεσματική αντιμετώπιση της πανδημίας του κορωνοϊού COVID-19, την ενίσχυση της οικονομίας και τη στήριξη της επακόλουθης ανάκαμψης. Όταν το επιτρέψουν οι οικονομικές συνθήκες, να επιδιώξει την εφαρμογή δημοσιονομικών πολιτικών που αποσκοπούν στην επίτευξη συνετών μεσοπρόθεσμων δημοσιονομικών θέσεων και στη διασφάλιση της βιωσιμότητας του χρέους, με παράλληλη ενίσχυση των επενδύσεων. Να ενισχύσει την ανθεκτικότητα του συστήματος υγείας και να εξασφαλίσει επαρκή και ισότιμη πρόσβαση στην υγειονομική περίθαλψη.
2. Να μετριάσει τις επιπτώσεις της κρίσης λόγω της νόσου του κορωνοϊού COVID-19 στην απασχόληση και την κοινωνία, μεταξύ άλλων με την εφαρμογή μέτρων όπως τα συστήματα μειωμένου ωραρίου εργασίας και με τη διασφάλιση αποτελεσματικής στήριξης της ενεργού συμμετοχής στον εργασιακό βίο.
3. Να εφαρμόσει ταχέως μέτρα για την παροχή ρευστότητας και τη συνεχή ροή πιστώσεων και λοιπής χρηματοδότησης προς την οικονομία, με ιδιαίτερη έμφαση στις μικρές και μεσαίες επιχειρήσεις που πλήττονται περισσότερο από την κρίση. Να επισπεύσει ώριμα έργα δημόσιων επενδύσεων και να προωθήσει τις ιδιωτικές επενδύσεις για τη στήριξη της οικονομικής ανάκαμψης. **Να εστιάσει τις επενδύσεις** **στην** πράσινη και τη **ψηφιακή μετάβαση**, **ιδίως όσον αφορά** στις ασφαλείς και βιώσιμες μεταφορές και την εφοδιαστική, την καθαρή και αποδοτική παραγωγή και χρήση ενέργειας, τις περιβαλλοντικές υποδομές, **τις ψηφιακές υποδομές πολύ υψηλής χωρητικότητας και τις ψηφιακές δεξιότητες**. **Να βελτιώσει την αποτελεσματικότητα και τη ψηφιοποίηση της δημόσιας διοίκησης και να προωθήσει τον ψηφιακό μετασχηματισμό των επιχειρήσεων**.
4. Να συνεχίσει και να ολοκληρώσει τις μεταρρυθμίσεις σύμφωνα με τις μεταπρογραμματικές δεσμεύσεις που δόθηκαν στο πλαίσιο της Ευρωομάδας στις 22 Ιουνίου 2018 για την επανεκκίνηση της βιώσιμης οικονομικής ανάκαμψης, μετά τη σταδιακή χαλάρωση των περιορισμών που έχουν επιβληθεί εξαιτίας της έξαρσης της νόσου του κορωνοϊού COVID-19.

Όπως αναφέρθηκε και ανωτέρω, εξακολουθούν να ισχύουν και οι ειδικές συστάσεις του 2019 και ειδικότερα:

1. Να επιτύχει βιώσιμη οικονομική ανάκαμψη και να αντιμετωπίσει τις υπερβολικές μακροοικονομικές ανισορροπίες, συνεχίζοντας και ολοκληρώνοντας τις μεταρρυθμίσεις σύμφωνα με τις μεταπρογραμματικές δεσμεύσεις που αναλήφθηκαν στο πλαίσιο τoυ Eurogroup στις 22 Ιουνίου 2018.
2. Να επικεντρώσει την επενδυτική οικονομική πολιτική στους **τομείς** των βιώσιμων μεταφορών και της εφοδιαστικής, της περιβαλλοντικής προστασίας, της ενεργειακής απόδοσης, των ανανεώσιμων πηγών ενέργειας και των έργων διασύνδεσης, **των ψηφιακών τεχνολογιών**, της έρευνας και ανάπτυξης, της εκπαίδευσης, των δεξιοτήτων, της απασχολησιμότητας, της υγείας και της ανάπλασης των αστικών περιοχών, λαμβάνοντας υπόψη τις περιφερειακές ανισότητες και την ανάγκη διασφάλισης της κοινωνικής ένταξης.

Οι ανωτέρω 9 τομείς της 2ης σύστασης, προσδιορίστηκαν στην Έκθεση του 2019 ως τομείς προτεραιότητας για επενδύσεις του δημόσιου και ιδιωτικού τομέα με σκοπό την προώθηση της μακροπρόθεσμης οικονομικής ανάπτυξης και τη μείωση των περιφερειακών ανισοτήτων.

**Όπως προκύπτει από τις ανωτέρω συστάσεις, μέρος της 3ης σύστασης του Συμβουλίου για το 2020, καθώς και της 2ης σύστασης για το 2019 αφορά άμεσα το πεδίο αρμοδιοτήτων του ΥΨηΔ, και λαμβάνεται υπόψη κατά τον σχεδιασμό του Τομεακού Προγράμματος Ανάπτυξης**.

Σύμφωνα με την **Έκθεση του Ευρωπαϊκού Εξαμήνου για την Ελλάδα**, τονίζεται ότι «*η ατζέντα πολιτικής πρέπει να είναι πιο φιλόδοξη*», μολονότι έχουν θεσπιστεί και δρομολογηθεί μεταρρυθμίσεις στο επιχειρηματικό περιβάλλον, τη δημόσια διοίκηση και το σύστημα της δικαιοσύνης, για τη στήριξη της μετάβασης προς ένα «ψηφιακό κράτος».

**Οι ανεπάρκειες της δημόσιας διοίκησης,** συμπεριλαμβανομένης της **πολύ περιορισμένης παροχής ψηφιακών δημόσιων υπηρεσιών και της γραφειοκρατίας, εξακολουθούν** να αποτελούν εμπόδια για τις επιχειρήσεις. Εντούτοις, στην Έκθεση λαμβάνεται υπόψη ότι υπάρχουν μέτρα όσον αφορά σημαντικά έργα, όπως ενδεικτικά τη **δημιουργία ενιαίας πλατφόρμας για ηλεκτρονικές υπηρεσίες**, την **εισαγωγή ψηφιακών δελτίων ταυτότητας για όλους τους πολίτες**, την **ανάπτυξη υποδομών δικτύων 5G** και την **αύξηση της υπερταχείας ευρυζωνικής κάλυψης**.

Σχετικά με την πρόοδο της Ελλάδας όσον αφορά στην εφαρμογή της 2ης σύστασης του 2019, στην Έκθεση σημειώνεται ότι υπάρχει:

* **Κάποια πρόοδος** **στον τομέα των ψηφιακών τεχνολογιών**. Συγκεκριμένα, η ψηφιακή οικονομία της Ελλάδας είναι μία από τις λιγότερο ανεπτυγμένες στην ΕΕ.

Οι επενδύσεις στον τομέα των τεχνολογιών των πληροφοριών και των επικοινωνιών, ως ποσοστό του συνόλου των επενδύσεων,)αυξήθηκαν με ορισμένες διακυμάνσεις κατά τα πρώτα δύο τρίμηνα του 2019 σε σύγκριση με τα αντίστοιχα τρίμηνα του 2017, αλλά αυξήθηκαν ελαφρώς ως ποσοστό του ΑΕΠ.

Όσον αφορά στις πολιτικές, καταρτίζεται νέα εθνική στρατηγική (σ.σ. η ολοκληρωμένη πλέον «Βίβλος Ψηφιακού Μετασχηματισμού»), η οποία θα περιλαμβάνει, μεταξύ άλλων, σειρά επενδυτικών έργων στον τομέα της πληροφορικής και επικοινωνιών για το σύνολο της δημόσιας διοίκησης.

Έχουν θεσπιστεί διάφορες νομοθετικές πράξεις για τη στήριξη της μετάβασης προς ένα «ψηφιακό κράτος» και για την προώθηση των ιδιωτικών επενδύσεων, ιδίως μέσω του αναπτυξιακού νόμου του Οκτωβρίου του 2019 (ν. 4635/2019 (A’ 167)). Η θέσπιση ενός «ενιαίου ψηφιακού χάρτη», αποσκοπεί στην αύξηση της σαφήνειας και της διαφάνειας για τους επενδυτές όσον αφορά στους κανόνες για τη χρήση γης.

Συνοπτικά, η Έκθεση επισημαίνει συγκεκριμένα σημεία ενδιαφέροντος που αφορούν στην ενίσχυση του πεδίου της διακυβέρνησης και της δημόσιας διοίκησης για την ψηφιοποίηση και τον εκσυγχρονισμό του δημόσιου τομέα, τόσο σε κεντρικό όσο και τοπικό επίπεδο. Τα σημεία αυτά αφορούν στην ενίσχυση της ψηφιακής οικονομίας σε όρους υποδομών, συστημάτων, υπηρεσιών και ανθρώπινου δυναμικού, όπως:

* Την **ανάπτυξη των δικτύων υψηλής ταχύτητας** σε ολόκληρη τη χώρα.
* Τον **ψηφιακό μετασχηματισμό της δημόσιας διοίκησης και στην ευρύτερη ανάπτυξη των ηλεκτρονικών υπηρεσιών** (ενδεικτικά, τη βελτίωση των ηλεκτρονικών συμβάσεων, την ηλεκτρονική τιμολόγηση, την ψηφιοποίηση του δικαστικού τομέα κ.α.).

Η προσφορά ψηφιακών δημόσιων υπηρεσιών παραμένει σχετικά περιορισμένη, όπως υποδηλώνει η μάλλον χαμηλή διαθεσιμότητα προσυμπληρωμένων εντύπων (25% σε σύγκριση με μέσο όρο 59% στην ΕΕ), το χαμηλό ποσοστό χρηστών ηλεκτρονικής διακυβέρνησης (39% έναντι 67%) και η περιορισμένη παροχή ψηφιακών δημόσιων υπηρεσιών για επιχειρήσεις και για χρήστες των υπηρεσιών υγείας και πρόνοιας.

* Τη **βελτίωση των ψηφιακών δεξιοτήτων**, οι οποίες δεν είναι ευρέως διαδεδομένες στον πληθυσμό και υπάρχουν ενδείξεις έλλειψης δεξιοτήτων στην αγορά εργασίας, μιας και ο μισός πληθυσμός δεν διαθέτει βασικές ψηφιακές δεξιότητες, ενώ περίπου το 90% των θέσεων εργασίας απαιτεί τέτοιες δεξιότητες.

Μολονότι το 2018 ένα αυξανόμενο ποσοστό ελληνικών επιχειρήσεων παρείχαν στο προσωπικό τους κατάρτιση στον τομέα της τεχνολογίας της πληροφορίας και των επικοινωνιών (αύξηση κατά 17% το 2018, πολύ πάνω από την αύξηση κατά 5% στη ζώνη του ευρώ), η ψηφιακή ικανότητα του ιδιωτικού τομέα δεν επαρκεί για να επωφεληθεί πλήρως από τάσεις όπως η αύξηση του ηλεκτρονικού εμπορίου και για να αξιοποιήσει την επιχειρησιακή αποτελεσματικότητα.

Οι ελλείψεις σε προηγμένες ψηφιακές δεξιότητες επηρεάζουν αρνητικά την παραγωγικότητα, καθώς καθυστερούν την υιοθέτηση προηγμένων ψηφιακών τεχνολογιών.

* Την **ενσωμάτωση της ψηφιακής τεχνολογίας από τις επιχειρήσεις**, η οποία είναι σχετικά αργή με εξαίρεση τη χρήση μαζικών δεδομένων και την ανταλλαγή ηλεκτρονικών πληροφοριών.

Μόλις το 7% των επιχειρήσεων χρησιμοποιούν το υπολογιστικό νέφος, έναντι 18% στην ΕΕ. Εν τω μεταξύ, ένα σχετικά χαμηλό ποσοστό των μικρών και μεσαίων επιχειρήσεων (11%) πραγματοποιεί πωλήσεις μέσω διαδικτύου, με τον κύκλο εργασιών από το ηλεκτρονικό εμπόριο να ανέρχεται σε μόλις 4% του συνολικού κύκλου εργασιών.

## 1.3 ΑΝΑΛΥΣΗ ΤΡΕΧΟΥΣΑΣ ΚΑΤΑΣΤΑΣΗΣ ΑΝΑ ΤΟΜΕΑ ΠΑΡΕΜΒΑΣΗΣ - ΑΝΑΛΥΣΗ ΔΥΝΑΤΟΤΗΤΩΝ - ΑΔΥΝΑΜΙΩΝ - ΠΡΟΟΠΤΙΚΩΝ – ΑΠΕΙΛΩΝ ΑΝΑ ΤΟΜΕΑ ΠΑΡΕΜΒΑΣΗΣ (SWOT ANALYSIS)

### 1.3.1 Ανάλυση τρέχουσας κατάστασης ανά τομέα παρέμβασης

Στην παρούσα ενότητα αναλύονται τα δεδομένα που ορίζουν και επηρεάζουν την υφιστάμενη κατάσταση, όσον αφορά στο ψηφιακό περιβάλλον της χώρας, προκειμένου να αναδειχθούν τα κύρια συστατικά στοιχεία (σημεία αξιοποίησης και βελτίωσης, σημεία διόρθωσης και άμβλυνσης αρνητικών επιπτώσεων), βάσει των οποίων θα προσδιοριστεί το αντικείμενο υλοποίησης κάθε τομέα παρέμβασης του ΥΨηΔ στο πλαίσιο εκτέλεσης του Τομεακού Προγράμματος Ανάπτυξης.

Κύρια πηγή δεδομένων για την ανάλυση αποτέλεσε ο σύνθετος **Δείκτης Ψηφιακής Οικονομίας και Κοινωνίας (Digital Economy and Society Index - DESI)**, ο οποίος απεικονίζει την ψηφιακή εξέλιξη, προηγούμενων ετών όπως παρουσιάζεται παρακάτω για τα έτη 2018, 2019, 2020, των 28 κρατών-μελών της Ευρωπαϊκής Ένωσης και αποτελείται από τους ακόλουθους δείκτες πέντε επιμέρους παραμέτρων.

1. Συνδεσιμότητα
2. Ανθρώπινο κεφάλαιο
3. Χρήση διαδικτυακών υπηρεσιών
4. Ενσωμάτωση της ψηφιακής τεχνολογίας
5. Ψηφιακές δημόσιες υπηρεσίες

Συγκεκριμένα, αξιοποιήθηκε η έκθεση της χώρας για το 2020[[5]](#footnote-6), η οποία συνδυάζει ποσοτικά στοιχεία από τους ανωτέρω δείκτες των πέντε παραμέτρων με ειδικές πληροφορίες και βέλτιστες πρακτικές. Επιπρόσθετα, η ανάλυση λαμβάνει υπόψη στοιχεία από την Έκθεση Ευρωπαϊκού Εξαμήνου του 2020 και από τις Συστάσεις της ΕΕ 2019 και 2020, καθώς και από άλλα στρατηγικά κείμενα, όπως η Συμφωνία Εταιρικής Σχέσης (ΣΕΣ) 2021-2027, καθώς και λοιπές πηγές ενημέρωσης που αφορούν στο ψηφιακό περιβάλλον της χώρας.

Επισημαίνεται ότι το αντικείμενο εξέτασης των επιμέρους παραμέτρων του δείκτη DESI είναι συναφές με το αντικείμενο στόχευσης των τομέων παρέμβασης του ΥΨηΔ και κατά συνέπεια τα ευρήματα της ανάλυσης των συγκεκριμένων παραμέτρων επηρεάζουν άμεσα τον καθορισμό του αντικειμένου υλοποίησης των τομέων παρέμβασης του ΤΠΑ του ΥΨηΔ.

Επομένως, η ανάλυση των ευρημάτων της τρέχουσας κατάστασης ανά τομέα παρέμβασης του ΥΨηΔ παρουσιάζεται σε σύνδεση με την αντίστοιχη συναφή παράμετρο του δείκτη DESI, όπως αποτυπώνεται στον ακόλουθο πίνακα.

|  |  |  |
| --- | --- | --- |
| **α/α** | **Τομέας Παρέμβασης ΥΨηΔ** | **Παράμετρος Δείκτη DESI** |
| 1 | Απλούστευση διαδικασιών και προώθηση των ψηφιακών δημόσιων υπηρεσιών | Ψηφιακές δημόσιες υπηρεσίες |
| 2 | Ανάπτυξη / ενίσχυση των υπολογιστικών υποδομών και υποδομών συνδεσιμότητας | Συνδεσιμότητα |
| 3 | Ενίσχυση της ψηφιακής οικονομίας και προώθηση της καινοτομίας στην επιχειρηματικότητα | Ενσωμάτωση της ψηφιακής τεχνολογίας |
| 4 | Ενίσχυση των ψηφιακών δεξιοτήτων του ανθρώπινου δυναμικού | Ανθρώπινο κεφάλαιο |
| 5 | Προώθηση της χρήσης διαδικτυακών υπηρεσιών από τους πολίτες | Χρήση διαδικτυακών υπηρεσιών |

**Επισκόπηση**

Table

Description automatically generatedΣύμφωνα λοιπόν με τον δείκτη DESI, επί συνόλου 28 κρατών μελών[[6]](#footnote-7) της ΕΕ, η Ελλάδα κατατάσσεται στην 27η θέση στον δείκτη ψηφιακής οικονομίας της Ευρωπαϊκής Επιτροπής για το 2020 και βρίσκεται στο κατώτατο άκρο της κατάταξης των χωρών βάσει της ψηφιακής τους ωριμότητας.


Διάγραμμα 1: Κατάταξη του Δείκτη Ψηφιακής Οικονομίας & Κοινωνίας (DESI) 2020

 *Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2020, Ελλάδα*

Με βάση τα στοιχεία πριν από την πανδημία, κατά το προηγούμενο έτος, παρά την αύξηση της συνολικής βαθμολογίας της, η Ελλάδα σημείωσε περιορισμένη βελτίωση των επιδόσεών της όσον αφορά στις παραμέτρους του δείκτη DESI που μετρήθηκαν. Ωστόσο, η Ελλάδα βελτίωσε τις επιδόσεις της όσον αφορά στην παράμετρο του ανθρώπινου κεφαλαίου, σημειώνοντας πρόοδο σε όλους, σχεδόν, τους σχετικούς δείκτες. Για πρώτη φορά, το ποσοστό των ατόμων που έχουν τουλάχιστον βασικές ψηφιακές δεξιότητες υπερβαίνει το 50 %. Για τη συνδεσιμότητα, η Ελλάδα προχωρεί με πολύ ταχείς ρυθμούς στον τομέα της ευρυζωνικών επικοινωνιών υψηλής ταχύτητας (NGA), έχοντας σημειώσει σημαντική πρόοδο κατά 15 εκατοστιαίες μονάδες κατά τη διάρκεια του περασμένου έτους, παραμένοντας όμως κάτω από τον μέσο όρο της ΕΕ. Εντούτοις, αναμένεται βελτίωση, καθώς η Επιτροπή έχει εγκρίνει το φιλόδοξο έργο για υποδομές ευρυζωνικών επικοινωνιών υπερυψηλής ταχύτητας, το οποίο θα συμβάλει στην επίτευξη των στόχων της Ελλάδας στον ψηφιακό τομέα. Συνολικά, η χώρα σημείωσε τη μεγαλύτερη πρόοδο σε σχέση με το προηγούμενο έτος στην ενότητα «Ψηφιακές δημόσιες υπηρεσίες», αλλά η βαθμολογία της εξακολουθεί να υπολείπεται κατά πολύ του μέσου όρου της ΕΕ.

Το 2019, το νέο Υπουργείο Ψηφιακής Διακυβέρνησης απέκτησε στρατηγικό ρόλο και έλαβε την εντολή για τον σχεδιασμό, τον συντονισμό και την υλοποίηση της στρατηγικής για τον ψηφιακό μετασχηματισμό της χώρας. Το υπουργείο είναι αρμόδιο για την παροχή ψηφιακών υπηρεσιών στους πολίτες και στις επιχειρήσεις, που βασίζονται σε απλουστευμένες διοικητικές διαδικασίες. Είναι επίσης αρμόδιο για τη διασφάλιση της διαλειτουργικότητας των διαδικασιών μεταξύ όλων των άλλων υπουργείων και κρατικών υπηρεσιών.

Στόχος είναι να αποκτήσει η Ελλάδα «εξ ορισμού ψηφιακό χαρακτήρα» («digital by default») έως το 2023. Στο πλαίσιο αυτό, το ΥΨηΔ αναθεώρησε την εθνική ψηφιακή στρατηγική για την περίοδο 2016-2021. Η νέα στρατηγική, με τίτλο «Βίβλος Ψηφιακού Μετασχηματισμού 2020-2025», βασίζεται στις πέντε ενότητες της έκθεσης για τον δείκτη DESI, σε συνδυασμό με ένα ισχυρό μοντέλο διακυβέρνησης για τον συντονισμό της υλοποίησης από κοινού με όλες τις ενδιαφερόμενες οντότητες. Προβλέπει, επίσης, τη συντονισμένη υλοποίηση σημαντικών έργων τεχνολογιών πληροφορικής, ορισμένων σε βραχυπρόθεσμο επίπεδο, καλούμενων ως έργων «άμεσου οφέλους» («Quick-win»), και άλλων που απαιτούν πιο μακροπρόθεσμη προετοιμασία.



**1. Τομέας παρέμβασης:** **Απλούστευση διαδικασιών και προώθηση των ψηφιακών δημόσιων υπηρεσιών (Παράμετρος DESI: Ψηφιακές δημόσιες υπηρεσίες)**

Όσον αφορά στις **ψηφιακές δημόσιες υπηρεσίες**[[7]](#footnote-8), αναγκαίες κρίνονται οι δημόσιες επενδύσεις για τον ψηφιακό μετασχηματισμό της χώρας. Οι σχετικές αναπτυξιακές ανάγκες αφορούν παρεμβάσεις στο σύστημα εκπαίδευσης και έρευνας, στην παροχή ψηφιακών υπηρεσιών υγείας, όπως τεχνολογίες φαρμάκου, ιατρικός εξοπλισμός και eHealth, στις ψηφιακές υποδομές, στη ψηφιοποίηση των διαδικασιών της δημόσιας διοίκησης και των υπηρεσιών που προσφέρει ευρύτερα ο δημόσιος τομέας. Ιδιαίτερα επιτακτική από αναπτυξιακή σκοπιά είναι η ανάγκη του ψηφιακού εκσυγχρονισμού του συστήματος απονομής δικαιοσύνης στη χώρα, προκειμένου να επιτευχθεί επιτάχυνση των διαδικασιών. Η Ελλάδα κατατάσσεται στην 146η θέση παγκοσμίως σε σχέση με τη δικαστική επίλυση διαφορών συμβάσεων, στην 72η θέση για την επίλυση πτωχευτικών διαφορών και στην 70η θέση ως προς την προστασία επενδυτών.

Table

Description automatically generatedΑναλυτικότερα, όσον αφορά στη διάσταση των ψηφιακών δημόσιων υπηρεσιών, σύμφωνα με το δείκτη DESI, η Ελλάδα κατατάσσεται στην 27η θέση στην ΕΕ, αρκετά κάτω από τον μέσο όρο της ΕΕ, αλλά κατέγραψε αύξηση 5,1 μονάδων κατά το προηγούμενο έτος, ακολουθώντας τη μέση αύξηση 5 μονάδων της ΕΕ.

A picture containing chart

Description automatically generatedΔιάγραμμα 2: Εξέλιξη της διάστασης της χρήσης Ψηφιακών Δημοσίων Υπηρεσιών του δείκτη DESI για την Ελλάδα, συγκριτικά με το μέσο όρο των 28 κρατών-μελών της Ευρωπαϊκή

*Πηγή: Βίβλος Ψηφιακού Μετασχηματισμού 2020-2025*

Οι επιδόσεις της Ελλάδας είναι πολύ ικανοποιητικές όσον αφορά στον δείκτη ωριμότητας των ανοικτών δεδομένων, με συνολικό ποσοστό 66%, το οποίο ισούται με τον μέσο όρο της ΕΕ. Από την πλευρά της προσφοράς, όσον αφορά στη παροχή διαδικτυακών δημόσιων υπηρεσιών, η Ελλάδα συνέχισε να σημειώνει πρόοδο το 2019, με 25% προσυμπληρωμένα έντυπα σε σύγκριση με 23% το 2018, αλλά παραμένει πολύ κάτω από τον μέσο όρο της ΕΕ. Ο αριθμός των χρηστών του διαδικτύου που είναι ενεργοί χρήστες υπηρεσιών ηλεκτρονικής διακυβέρνησης ανέρχεται σε ποσοστό 39% και εξακολουθεί να είναι πολύ χαμηλότερος από τον μέσο όρο του 67% στην ΕΕ, παρά την αύξηση της τάξης του 3% το 2019. Η διαθεσιμότητα ψηφιακών δημόσιων υπηρεσιών για τις επιχειρήσεις αυξήθηκε σε 63 το 2019, αλλά όχι αρκετά ώστε να προσεγγίσει τον μέσο όρο της ΕΕ, ήτοι 88 το 2019.

Το 2018 η Ελλάδα συνέχισε να εφαρμόζει μέτρα έξυπνης διοίκησης με βάση την Εθνική Στρατηγική για τη Διοικητική Μεταρρύθμιση 2017-2019[[8]](#footnote-9). Τον Ιανουάριο δημιουργήθηκε το Εθνικό Μητρώο Πολιτών[[9]](#footnote-10), στόχος του οποίου είναι η μείωση της ανάγκης προσκόμισης από τους πολίτες πολλαπλών εγγράφων για απλές διοικητικές διαδικασίες, καθώς τα έγγραφα τέθηκαν στη διάθεση και άλλων δημόσιων υπηρεσιών. Η ελληνική πύλη για τις επιχειρήσεις[[10]](#footnote-11) δημιούργησε επίσης μια νέα ηλεκτρονική υπηρεσία για την εγγραφή μιας εταιρείας στο Γενικό Ηλεκτρονικό Εμπορικό Μητρώο.

Το 2019, το ΥΨηΔ ακολούθησε μια ατζέντα νομοθετικών μεταρρυθμίσεων ευρείας κλίμακας, προκειμένου να επισπεύσει την υλοποίηση των νέων ψηφιακών διαδικασιών και υπηρεσιών. Σε στενή σύνδεση με τη στρατηγική για τον ψηφιακό μετασχηματισμό της χώρας, το εθνικό πρόγραμμα απλούστευσης διαδικασιών συνιστά το κεντρικό διακυβερνητικό πλαίσιο που στοχεύει στη μείωση της διοικητικής επιβάρυνσης, μέσω της απλούστευσης και της ψηφιοποίησης των διοικητικών διαδικασιών. Δημιούργησε το νομικό πλαίσιο που διέπει τη διαλειτουργικότητα των δημόσιων μητρώων, αναγκαία συνθήκη για τη δημιουργία ενιαίας διεπαφής για τα βασικά μητρώα, καθιστώντας εφικτή τη διαρκή επικαιροποίηση των δεδομένων και την ύπαρξη ενός μοναδικού σημείου καταχώρισης νέων εγγραφών.

Σημαντικό ορόσημο αποτελεί η έναρξη λειτουργίας της πύλης ηλεκτρονικής διακυβέρνησης «Gov.gr», που ενοποιεί και παρέχει όλες τις πληροφορίες που σχετίζονται με τις δημόσιες υπηρεσίες και τα επίσημα έγγραφα από διάφορες δημόσιες υπηρεσίες.


Το 2019 θεσπίστηκε νόμος για την ενοποίηση των δύο υφιστάμενων υπολογιστικών νεφών (e-clouds), με στόχο τη διεύρυνση της συνολικής χωρητικότητας και τη φιλοξενία όλων των πληροφοριών από τις δημόσιες υπηρεσίες σε ένα μοναδικό υπολογιστικό νέφος για την ευρύτερη δημόσια διοίκηση έως το 2022.

Το 2017 ιδρύθηκε η Εθνική Αρχή Κυβερνοασφάλειας που είναι αρμόδια για την εφαρμογή της Εθνικής Στρατηγικής Κυβερνοασφάλειας[[11]](#footnote-12), η οποία δημοσιεύθηκε πρώτη φορά το 2018 και πρόκειται να επικαιροποιηθεί με εστίαση στην πολιτική ασφάλειας των συστημάτων ΤΠΕ του δημόσιου τομέα, στη συνεργασία με τις αρμόδιες ανεξάρτητες και ρυθμιστικές αρχές, τον Οργανισμό της Ευρωπαϊκής Ένωσης για την Ασφάλεια Δικτύων και Πληροφοριών και την πανεπιστημιακή κοινότητα. Θα λειτουργήσει με στόχο την υιοθέτηση ενιαίων πολιτικών ασφάλειας στους κόλπους της δημόσιας διοίκησης, προωθώντας την κατάρτιση και την πληροφόρηση του προσωπικού που είναι υπεύθυνο για τη διαχείριση και την υποστήριξη καίριων συστημάτων και υποδομών διακυβέρνησης.

Στο πεδίο της ηλεκτρονικής υγείας, εφαρμόζεται εθνικό σύστημα ηλεκτρονικής συνταγογράφησης[[12]](#footnote-13) από το 2013 και το 2018 ολοκληρώθηκε η διαλειτουργικότητα 71 νοσοκομείων (έργο «Ηλεκτρονική Διακυβέρνηση Τώρα[[13]](#footnote-14)) στο πλαίσιο της οποίας παρέχονται δεδομένα και διαδικτυακές υπηρεσίες σχετικά με λειτουργίες όπως η διαχείριση φαρμακείου/εφοδιαστικής, η φροντίδα ασθενών και τα ραντεβού. Το 2019, η χώρα συνέχισε να αναπτύσσει και να ενσωματώνει ενότητες όπως ο ηλεκτρονικός φάκελος υγείας για την πρωτοβάθμια φροντίδα υγείας και το εθνικό διαδικτυακό σύστημα καθορισμού ιατρικών επισκέψεων (eRDV) στις δημόσιες υπηρεσίες ηλεκτρονικής υγείας, οι οποίες είχαν ως αφετηρία το εθνικό σύστημα ηλεκτρονικής συνταγογράφησης.


Ένα πρόγραμμα τηλεϊατρικής εφαρμόζεται σε 100 απομακρυσμένους και μεθοριακούς δήμους σε ολόκληρη την Ελλάδα, παρέχοντας στους κατοίκους απομακρυσμένων περιοχών πρόσβαση σε βασικές ιατρικές εξετάσεις τοπικά και, ως εκ τούτου, μειώνονται οι γεωγραφικοί φραγμοί στην πρόληψη των ασθενειών.

**2. Τομέας παρέμβασης: Ανάπτυξη / ενίσχυση των υπολογιστικών υποδομών και υποδομών συνδεσιμότητας (Παράμετρος DESI: Συνδεσιμότητα)**

Η μετάβαση της Ελλάδας σε **ευρυζωνικές υποδομές συνδεσιμότητας** υψηλής και υπερψηλής ταχύτητας κινείται με αργότερους ρυθμούς από ότι στην υπόλοιπη Ευρώπη, με αποτέλεσμα σύμφωνα και με τον δείκτη συνδεσιμότητας DESI 2020, η χώρα να κατατάσσεται τελευταία μεταξύ των χωρών της ΕΕ (28η με βαθμολογία δείκτη DESI 33,4 έναντι μέσου όρου ΕΕ28 50,1) χωρίς αλλαγή στη θέση της χώρας από το 2017 (Δείκτης DESI 2018).

Η συνολική[[14]](#footnote-15) διείσδυση σταθερών ευρυζωνικών συνδέσεων εξακολουθεί να εξελίσσεται με αργούς ρυθμούς, με ποσοστό που ανέρχεται στο 76%, κάτω από τον μέσο όρο της ΕΕ που είναι 78%. Αυτό μπορεί να οφείλεται στις τιμές, οι οποίες παραμένουν σχετικά υψηλές σε σύγκριση με τον μέσο όρο της ΕΕ, καθώς η Ελλάδα το 2018 κατατάχθηκε τελευταία και τώρα κατατάσσεται 26η μεταξύ των χωρών ΕΕ και στον δείκτη τιμών ευρυζωνικών συνδέσεων. Επιπλέον, η διείσδυση ευρυζωνικών επικοινωνιών ταχύτητας τουλάχιστον 30 Mbps παρουσιάζει αύξηση 6,4 ποσοστιαίων μονάδων από 11,3 το 2018 σε 17,7 το 2019. Η αύξηση αυτή θα μπορούσε να αποδοθεί στη σταδιακή ανάπτυξη του δικτύου και στις συναφείς εκστρατείες αγοράς για το διαδίκτυο υψηλής ταχύτητας και τα σχετικά βίντεο συνεχούς ροής (video streaming). Από την άλλη πλευρά, η διείσδυση ευρυζωνικών επικοινωνιών ταχύτητας τουλάχιστον 100 Mbps σημείωσε ελαφρά αύξηση, από 0,3% το 2018 σε 0,8% το 2019. Η Ελλάδα προχωρά με ιδιαίτερα ταχύ ρυθμό στην κάλυψη ευρυζωνικών επικοινωνιών υψηλής ταχύτητας (NGA), αφού σημείωσε σημαντική πρόοδο 15 ποσοστιαίων μονάδων το 2019 και έφτασε σε ποσοστό 81%, ήτοι μόλις 5 ποσοστιαίες μονάδες κάτω από τον μέσο όρο του 86% της ΕΕ. Επιπλέον, η χώρα άρχισε επιτέλους να συμμετέχει στην ανάπτυξη δικτύων πολύ υψηλής χωρητικότητας και η κάλυψη σταθερών δικτύων πολύ υψηλής χωρητικότητας έφθασε το 7% από 0% το προηγούμενο έτος, ωστόσο βρίσκεται πολύ πιο κάτω από τον μέσο όρο της ΕΕ που είναι 44%. Παρά την αύξηση της διείσδυσης κινητών ευρυζωνικών επικοινωνιών κατά 11 μονάδες, ο τρέχων αριθμός είναι 86 συνδρομές ανά 100 άτομα, κατά πολύ χαμηλότερος από τον μέσο όρο των 100 συνδρομών ανά 100 άτομα στην ΕΕ. Οι επιδόσεις της Ελλάδας όσον αφορά στη τεχνολογία 4G είναι καλύτερες, καθώς η μέση κάλυψη ανέρχεται σε 97%, υπερβαίνοντας ελαφρώς τον μέσο όρο της ΕΕ (96%).

Διάγραμμα 3: Κατάταξη της Ελλάδας στην διάσταση της συνδεσιμότητας του δείκτη DESI, συγκριτικά με το μέσο όρο των 28 κρατών-μελών της Ευρωπαϊκής Ένωσης



*Πηγή: Βίβλος Ψηφιακού Μετασχηματισμού 2020-2025*

Δεδομένου ότι η χώρα[[15]](#footnote-16) βρίσκεται κοντά στους μέσους όρους της Ευρώπης στα σταθερά ευρυζωνικά δίκτυα, η προσπάθεια για ανάπτυξη εστιάζεται στη διαθεσιμότητα και διείσδυση υπηρεσιών υπερυψηλής ταχύτητας, όπου η χώρα υστερεί σημαντικά. Η προώθηση και ανάπτυξη υποδομών σταθερών και κινητών ευρυζωνικών υποδομών υψηλής και υπερυψηλής ταχύτητας, σύμφωνες με τις κατευθυντήριες γραμμές της ΕΕ για τα ευρυζωνικά δίκτυα, εμφανίζουν σημαντικά περιθώρια ανάπτυξης, γεγονός που θα συμβάλει σημαντικά στην ψηφιακή μετάβαση – αναβάθμιση της χώρας, στη δραστηριοποίησή της στο παγκόσμιο οικονομικό γίγνεσθαι και στη γενικότερη ανάπτυξή της.

Σημειώνεται[[16]](#footnote-17) ότι έχει οριστικοποιηθεί η «Βίβλος Ψηφιακού Μετασχηματισμού», που αποτελεί την ολοκληρωμένη ψηφιακή στρατηγική της χώρας.

Στα άρθρα 43 και 44 του ν. 4635/2019 (Α’ 167)ορίζεται το «Εθνικό Ευρυζωνικό Σχέδιο» ως ο οδικός χάρτης για την ανάπτυξη σύγχρονων δικτυακών υποδομών, συμπεριλαμβανομένων των δικτύων οπτικών ινών, των δικτύων 5G, των δικτύων WiFi, των υποδομών “έξυπνων” πόλεων, των υποδομών για διαδρόμους “έξυπνης” αυτοματοποιημένης οδήγησης και των πάσης φύσεως υποδομών σταθερών, ασύρματων και δορυφορικών δικτύων τηλεπικοινωνιών, καθώς και των εξειδικευμένων δικτύων, που λειτουργούν ως Internet of Things.

Στο Εθνικό Ευρυζωνικό Σχέδιο πλέον θα χρηματοδοτούνται μελλοντικά βιώσιμες υποδομές που παρέχουν τουλάχιστον 100 Mbps και στις περισσότερες περιπτώσεις, η δυνατότητα αναβάθμισης σε ένα Gbps αποτελεί προϋπόθεση. Η **δράση «Υποδομές Υπερυψηλής Ευρυζωνικότητας: Ultra-Fast Broadband»** **(UFBB),** η οποία στοχεύει στο να βοηθήσει τη χώρα να καλύψει τα κενά στον τομέα της συνδεσιμότητας πολύ υψηλής ταχύτητας και να επιτύχει τους στόχους της όσον αφορά στην «κοινωνία των gigabit», αποτελεί μείζον έργο υποδομών ευρυζωνικών επικοινωνιών και βασική προτεραιότητα της Ελλάδας. Το συγκεκριμένο έργο θα προσελκύσει νέους παράγοντες στην αγορά, που δραστηριοποιούνται αποκλειστικά στον τομέα της χονδρικής, και θα απελευθερώσει διατομεακές συνέργειες. Το ΥΨηΔ προγραμματίζει την υπογραφή των συμβάσεων κατά το τελευταίο τρίμηνο του 2020, συνολικού εκτιμώμενου προϋπολογισμού €700 εκατ. , από τα οποία €300 εκατ. αποτελούν δημόσια χρηματοδότηση. Το έργο της υπερταχείας ευρυζωνικότητας αναμένεται να καταστεί λειτουργικό από τον Μάιο του 2021 και θα επωφεληθούν από αυτό 11 εκατ. άτομα περίπου.

Το έργο **Superfast Broadband (SFBB),** στόχος του οποίου είναι η τόνωση της ζήτησης και η ενίσχυση των πολιτών όσον αφορά στη παροχή υπηρεσίας δικτύου πολύ υψηλής χωρητικότητας (VHC) με υψηλές ταχύτητες σύνδεσης στο διαδίκτυο από 100 Mbps αναβαθμίσιμες σε 1 Gbps και της χρήσης της για διάστημα 24 μηνών, προχωρά πλέον αποτελεσματικά, μετά την αντιμετώπιση των αρχικών καθυστερήσεων στην απορρόφηση της χρηματοδότησης.

Επίσης, το ΥΨηΔ εκπονεί ένα συμπληρωματικό έργο (WiFi4GR), με ενισχυμένες τεχνικές προδιαγραφές και στόχο την επέκταση της διαθεσιμότητας δημόσιων σημείων ασύρματης πρόσβασης. Ο προϋπολογισμός του έργου ανέρχεται σε €15 εκατ. και η χρηματοδότησή του θα γίνει μέσω των Ευρωπαϊκών Διαρθρωτικών και Επενδυτικών Ταμειών (ΕΔΕΤ) (Ευρωπαϊκό Ταμείο Περιφερειακής Ανάπτυξης- ETΠA).

Επιπλέον, προγραμματίζεται ένα «έργο υποβρύχιων καλωδίων» στην κατεύθυνση επίτευξης των στόχων της «κοινωνίας των gigabit» στα ελληνικά νησιά, της προώθησης της ψηφιακής συνοχής και της δημιουργίας κατάλληλων ευκολιών οπισθόζευξης. Το έργο αφορά 43 υποβρύχιες συνδέσεις συνολικού μήκος 2 400 χλμ., καθώς και μια διεθνή σύνδεση μεταξύ Ρόδου και Κύπρου. Ο προϋπολογισμός του εκτιμάται στα €100 εκατ. .

Το ΥΨηΔ δρομολόγησε την εκπόνηση νέας μελέτης για την κατάρτιση της στρατηγικής για τα δίκτυα 5G, η οποία θα ολοκληρωθεί στα μέσα του 2020. Στην Ελλάδα, που έχει βαθμολογηθεί με 0 στον δείκτη ετοιμότητας 5G, έχει εκχωρηθεί το 32% του συνολικού εναρμονισμένου σε επίπεδο ΕΕ ραδιοφάσματος για ασύρματα ευρυζωνικά δίκτυα. Αναμένονται καθυστερήσεις όσον αφορά στη διαθεσιμότητα της ζώνης των 700 MHz. Η πρόκληση έγκειται στο να διευκολυνθεί η μετακίνηση της επίγειας ψηφιακής τηλεόρασης κάτω από τα 694 MHz με τον μικρότερο δυνατό αντίκτυπο για το κοινό. Είναι πιθανόν να προκύψουν νομικά και τεχνικά ζητήματα κατά τη διαδικασία τροποποίησης των αδειών των δύο παρόχων επίγειας ψηφιακής τηλεοπτικής εκπομπής, ήτοι ενός ιδιωτικού (DIGEA) και ενός δημόσιου (ΕΡΤ). Το φάσμα των 700 MHz αναμένεται να είναι διαθέσιμο για χρήση από την κινητή υπηρεσία έως τα μέσα του 2021. Το ΥΨηΔ αξιολογεί επίσης το ενδεχόμενο διενέργειας διαδικασίας υποβολής προσφορών για όλες τις καινοτόμες ζώνες 5G. Οι ρυθμίσεις για τη χορήγηση άδειας εγκατάστασης κεραιών, που ψηφίστηκαν με τον ν. 4635/2019, συνιστούν σημαντικό βήμα προς την απλούστευση της διαδικασίας χορήγησης άδειας εγκατάστασης κεραιών και την προετοιμασία για την ανάπτυξη του 5G.

Η αντιμετώπιση των σημαντικών καθυστερήσεων που παρατηρούνται στις διαδικασίες χορήγησης άδειας για εγκατάσταση κεραίας βάσει του νέου νόμου και η προώθηση της ανάπτυξης της τεχνολογίας 5G θα βελτιώσουν τη ψηφιακή κατάσταση της χώρας.

**3. Τομέας παρέμβασης: Ενίσχυση της ψηφιακής οικονομίας και προώθηση της καινοτομίας στην επιχειρηματικότητα (Παράμετρος DESI: Ενσωμάτωση της ψηφιακής τεχνολογίας)**

Table

Description automatically generatedΌσον αφορά στην **ενσωμάτωση ψηφιακών τεχνολογιών** από τις επιχειρήσεις, η Ελλάδα το 2020 καταλαμβάνει την 24η θέση μεταξύ των χωρών της ΕΕ και το ποσοστό της υπολείπεται κατά πολύ του μέσου όρου της ΕΕ[[17]](#footnote-18)

Η ενσωμάτωση της ψηφιακής τεχνολογίας από τις επιχειρήσεις είναι σχετικά αργή, με εξαίρεση τη χρήση μαζικών δεδομένων και την ανταλλαγή ηλεκτρονικών πληροφοριών, οι οποίες είναι υψηλότερες από τον μέσο όρο της ΕΕ, ήτοι13% έναντι 12% και 38% έναντι 34% αντίστοιχα. Αναλυτικότερα, ο αριθμός των επιχειρήσεων στην Ελλάδα που συμμετέχουν σε ηλεκτρονική ανταλλαγή πληροφοριών εξακολουθεί να αυξάνεται και παραμένει πάνω από τον μέσο όρο της ΕΕ. Ωστόσο, το ποσοστό των επιχειρήσεων που κάνουν χρήση των μέσων κοινωνικής δικτύωσης παρουσίασε μικρή μείωση το 2019, όπως επίσης και το ποσοστό των Μικρομεσαίων Επιχείρσεων που πραγματοποίησαν πωλήσεις μέσω διαδικτύου το 2019, ήτοι 9%, μείωση κατά 2% σε σύγκριση με το 2018. Αν και το μερίδιο του κύκλου εργασιών τους που προήλθε από το διαδίκτυο δεν μειώθηκε, εξακολουθεί να είναι χαμηλό, μόλις στο 4% του συνολικού κύκλου εργασιών.

Διάγραμμα 4: Κατάταξη ΕΕ 28 βάσει της βαθμολογίας τους στην διάσταση της Ενσωμάτωσης Ψηφιακής Τεχνολογίας του δείκτη DESI για το 2019

A picture containing diagram

Description automatically generated

*Πηγή: Βίβλος Ψηφιακού Μετασχηματισμού 2020-2025*

Ο ψηφιακός μετασχηματισμός[[18]](#footnote-19) της οικονομίας και της κοινωνίας εξακολουθεί να αποτελεί πρόκληση, λόγω της χαμηλής αξιοποίησης των ΤΠΕ στις μικρομεσαίες επιχειρήσεις (ΜΜΕ). Οι ελληνικές επιχειρήσεις λόγω της πολυετούς οικονομικής κρίσης (χρηματοδοτικό κενό, υψηλό κόστος κεφαλαίου, αδυναμία πρόσβασης σε πηγές χρηματοδότησης) υστερούν σε επενδύσεις αναβάθμισης τεχνολογικού εξοπλισμού σε σχέση με τις υπόλοιπες χώρες της ΕΕ, οι οποίες υλοποιούν ήδη στρατηγικές προσαρμογής για τη «Βιομηχανία 4.0». Η τεχνολογική υποδομή αποτελεί απαραίτητη συνθήκη για να υποστηρίξει τοn ψηφιακό μετασχηματισμό των επιχειρήσεων. Σύμφωνα με μελέτη του ΣΕΒ, ενώ οι μεγάλες επιχειρήσεις έχουν επενδύσει περισσότερο σε νέες/ ψηφιακές τεχνολογίες και λύσεις τα τρία τελευταία χρόνια, οι επιχειρήσεις με κύκλο εργασιών κάτω των €30 εκατ. είτε δεν επένδυσαν καθόλου την τελευταία 3ετία, είτε επένδυσαν κάτω από €100 χιλ. Ένα μεγάλο ποσοστό των επιχειρήσεων που δραστηριοποιούνται στον χώρο της παραγωγής, προτίθεται να επενδύσει στον εκσυγχρονισμό βασικών τεχνολογικών υποδομών και εκσυγχρονισμό παλαιών (legacy) συστημάτων.

Η πρόσβαση[[19]](#footnote-20) σε χρηματοδότηση για τις ΜΜΕ και οι συνθήκες πλαισίου για την επιχειρηματικότητα, την καινοτομία και τις νεοφυείς επιχειρήσεις εξακολουθούν να είναι δυσχερείς. Το 2018 δημιουργήθηκε ένα νέο πρόγραμμα υπερταμείου, το Ταμείο Επιχειρηματικών Συμμετοχών (Equifund), για να καλύψει τις ανάγκες νεοφυών επιχειρήσεων σε ιδιωτικά και επιχειρηματικά κεφάλαια, ιδιαίτερα στον τομέα των ΤΠΕ και των καινοτόμων ψηφιακών τεχνολογιών. Η προσπάθεια για τη δημιουργία ψηφιακών κόμβων καινοτομίας συνεχίστηκε και οι κόμβοι αυτοί καλύπτουν προηγμένες τεχνολογίες όπως η ρομποτική, το υπολογιστικό νέφος και τα μαζικά δεδομένα.

Σύμφωνα με την Έκθεση Αξιολόγησης[[20]](#footnote-21) της χώρας στο πλαίσιο του Ευρωπαϊκού Εξαμήνου 2020, παρά την οικονομική ανάκαμψη, εξακολουθούν να υφίστανται σημαντικές συσσωρευμένες μακροοικονομικές ανισορροπίες, ως αποτέλεσμα της κρίσης, και θα χρειαστεί χρόνος για να εξαλειφθούν. Αυτές οι ανισορροπίες αφορούν το υψηλό δημόσιο χρέος, την αρνητική καθαρή διεθνή επενδυτική θέση, το μεγάλο μερίδιο μη εξυπηρετούμενων δανείων στους ισολογισμούς των τραπεζών, καθώς και το ακόμη υψηλό ποσοστό ανεργίας.

Η Ελλάδα είναι μία από τις χώρες με τον χαμηλότερο επιχειρηματικό δυναμισμό στην ΕΕ. Ο υψηλός κανονιστικός φόρτος και οι ανεπάρκειες στη δημόσια διοίκηση και το δικαστικό σύστημα δρουν ανασταλτικά για την αύξηση της παραγωγικότητας. Από τις χαμηλές επενδύσεις των επιχειρήσεων στην έρευνα, την ανάπτυξη και την καινοτομία, τη σχετικά χαμηλή συνάφεια της εκπαίδευσης με την αγορά εργασίας και τις αυξανόμενες αναντιστοιχίες δεξιοτήτων διαφαίνονται επίσης ισχνές προοπτικές ανάπτυξης στο μέλλον. Οι μεταρρυθμιστικές προσπάθειες των τελευταίων ετών αποφέρουν καρπούς με αργούς ρυθμούς, όπως είναι εμφανές από τις ελαφρώς θετικές εξελίξεις της συνολικής παραγωγικότητας το 2019.

Χρειάζεται να αξιοποιηθεί στον μεγαλύτερο δυνατό βαθμό η ενεργοποίηση της γενικής ρήτρας διαφυγής του Συμφώνου Σταθερότητας και Ανάπτυξης για τη ενίσχυση της ελληνικής οικονομίας και τη στήριξη της επακόλουθης ανάκαμψης.

Σύμφωνα με τον Οργανισμό Enterprise Greece[[21]](#footnote-22), ο ελληνικός τομέας των ΤΠΕ προσφέρει μοναδικές ευκαιρίες για επενδύσεις σε υπηρεσίες προστιθέμενης αξίας με παγκόσμια εμβέλεια, μέσω της αξιοποίησης του ειδικευμένου ανθρώπινου δυναμικού, της υφιστάμενης τεχνογνωσίας και των ερευνητικών ικανοτήτων, των ισχυρών υποδομών και των εξαιρετικών συνθηκών διαβίωσης και απασχόλησης.

Τα επόμενα χρόνια αναμένεται να αυξηθούν σημαντικά οι επενδυτικές ευκαιρίες στον τομέα ΤΠΕ, οι οποίες ενισχύονται κυρίως από:

* την αναγκαιότητα για περαιτέρω αυτοματοποίηση και ψηφιοποίηση στον δημόσιο τομέα, γεγονός που θα επιτευχθεί μέσω των μεγάλων έργων ΤΠΕ,
* τη γρήγορη υιοθέτηση των νέων τεχνολογιών από το ελληνικό κοινό και το υψηλό ποσοστό διείσδυσης, των νέων συσκευών επικοινωνίας (smartphones και tablets), των ευρυζωνικών τηλεπικοινωνιών και των smart TVs,
* τη σημαντική πρόοδο που έχει παρατηρηθεί στην ανάπτυξη τεχνολογικών συστάδων (clusters), θερμοκοιτίδων και επιταχυντών, παράλληλα με την έντονη δραστηριότητα σε νέες επενδύσεις – πρωτοβουλίες από επενδυτικά ταμεία (όπως Equifund και ΕΣΠΑ),
* τις πολυάριθμες καινοτόμες ερευνητικές δραστηριότητες που πραγματοποιούνται αυτή την περίοδο στα ελληνικά ανώτατα εκπαιδευτικά ιδρύματα, και συγκεκριμένα σε τομείς όπως το cloud computing, οι υπηρεσίες εντοπισμού θέσεως, η νανοτεχνολογία και τα έξυπνα συστήματα.

Ήδη η Ελλάδα έχει γίνει το επίκεντρο πολύ σημαντικών επενδυτικών πρωτοβουλιών, που έχουν πραγματοποιηθεί από τις μεγαλύτερες εταιρίες στην παγκόσμια αγορά ΤΠΕ, όπως η Nokia-Siemens, η Oracle, ZTE, Samsung, Huawei, SAP και Unisoft.

Σημαντικό ορόσημο αποτελεί η μεγάλη άμεση επένδυση της Microsoft στην Ελλάδα που αφορά στην εγκατάσταση στη χώρα σημαντικού μέρους της νέας τεχνολογικής υποδομής της εταιρείας που σχετίζεται μεταξύ άλλων και με τις δραστηριότητες cloud services.

Η Ελλάδα διαθέτει 14 κόμβους ψηφιακής καινοτομίας, 9 πλήρως επιχειρησιακούς και 5 επιπλέον σε στάδιο προετοιμασίας[[22]](#footnote-23), που καλύπτουν διάφορους τομείς της αγοράς, όπως η γεωργία, η αλιεία, οι κατασκευές, η μεταποίηση, οι μεταφορές και η ηλεκτρική ενέργεια, μέσω ενός ευρέος φάσματος προηγμένων τεχνολογιών, όπως η προσθετική κατασκευή, τα συστήματα τεχνητής νοημοσύνης και τα συστήματα γνώσεων, η κυβερνοασφάλεια και η αλυσίδα συστοιχιών, τα μαζικά δεδομένα και η φωτονική.

Επιπλέον, έχει σημειωθεί πρόοδος όσον αφορά στις παρεχόμενες ψηφιακές υπηρεσίες για τη σύσταση νέας επιχείρησης. Συγκεκριμένα, έχουν αναπτυχθεί υπηρεσίες στην πλατφόρμα της ηλεκτρονικής υπηρεσίας μίας στάσης, χάρη στις οποίες μειώθηκε σημαντικά ο χρόνος που απαιτείται για τη σύσταση επιχειρήσεων. Επίσης, η χώρα επέδειξε πρόοδο όσον αφορά στην αδειοδότηση και επιθεώρηση σε όλους τους τομείς της οικονομίας, θεσπίζοντας νέα νομοθεσία, η οποία στηρίζεται και εφαρμόζεται με βάση ψηφιακές τεχνολογίες και εφαρμογές.

Στο τέλος του 2018, το Υπουργείο Ψηφιακής Διακυβέρνησης σε συνεργασία με το Υπουργείο Αγροτικής Ανάπτυξης και Τροφίμων δρομολόγησε εθνική πρωτοβουλία για τον ψηφιακό μετασχηματισμό του γεωργικού κλάδου, με βάση τεχνολογίες γεωργίας ακριβείας που πρόκειται να χρησιμοποιηθούν από 450.000 γεωργούς.

Ένα έργο που χρηματοδοτείται από την Ευρωπαϊκή Επιτροπή στο πλαίσιο του προγράμματος διαρθρωτικών μεταρρυθμίσεων θα παράσχει συμπεράσματα στη Γενική Γραμματεία Βιομηχανίας του Υπουργείου Ανάπτυξης και Επενδύσεων σχετικά με τον «ψηφιακό μετασχηματισμό της ελληνικής βιομηχανίας» για την περίοδο 2021-2027, με κύρια εστίαση στη βιομηχανία και την παραγωγή.

Η Ελληνική Αναπτυξιακή Τράπεζα δημιούργησε δύο χρηματοδοτικά συστήματα με στόχο τη στήριξη της ψηφιακής ανάπτυξης των επιχειρήσεων: το πρόγραμμα «Business Innovation Greece» για έργα στους τομείς «καινοτομία στην πράσινη βιομηχανία», «γαλάζια ανάπτυξη και ΤΠΕ» και το πρόγραμμα «4η Βιομηχανική Επανάσταση» για επενδύσεις σε νέες ή υφιστάμενες ΜΜΕ προκειμένου να αναπτύξουν προϊόντα και τεχνολογίες που σχετίζονται με τη ψηφιακή τεχνολογία. Μια άλλη πηγή χρηματοδότησης για τη ψηφιοποίηση των επιχειρήσεων είναι το επιχειρησιακό πρόγραμμα «Ανταγωνιστικότητα, Επιχειρηματικότητα, Καινοτομία» (ΕΠΑνΕΚ) στο πλαίσιο του Ευρωπαϊκού Ταμείου Περιφερειακής Ανάπτυξης.

Τον Δεκέμβριο του 2019 η Ελλάδα υπέγραψε τη δήλωση[[23]](#footnote-24) σχετικά με τη συνεργασία για την ανάπτυξη και την εγκατάσταση ευρωπαϊκών υποδομών κβαντικών επικοινωνιών. Στο πλαίσιο της συγκεκριμένης συνεργασίας αναπτύσσεται εθνική στρατηγική για την τεχνητή νοημοσύνη, σε διαβούλευση με τα ενδιαφερόμενα μέρη, σε θέματα που αφορούν στη συλλογή και την ποιότητα των δεδομένων, τη δεοντολογική διάσταση της τεχνητής νοημοσύνης και τις δεξιότητες για την τεχνητή νοημοσύνη.


Επίσης, η χώρα έχει υπογράψει δήλωση σχετικά με την εταιρική σχέση για την τεχνολογία blockchain και τη δήλωση συνεργασίας για την τεχνητή νοημοσύνη (Artificial Intelligence) και είναι επίσης μέλος της κοινής επιχείρησης για την ευρωπαϊκή υπολογιστική υψηλών επιδόσεων EuroHPC.

Σημαντικό ενδιαφέρον έχει δοθεί στην ανάπτυξη του οπτικοακουστικού τομέα στην Ελλάδα, που εδραιώθηκε με την ίδρυση και λειτουργία υπό την εποπτεία του ΥΨηΔ του Εθνικού Κέντρου Οπτικοακουστικών Μέσων και Επικοινωνίας[[24]](#footnote-25) (ΕΚΟΜΕ), με αποστολή την υποστήριξη και ανάδειξη δημόσιων και ιδιωτικών πρωτοβουλιών, εγχώριων και ξένων, στον κλάδο των οπτικοακουστικών μέσων και της επικοινωνίας στην Ελλάδα. Η εφαρμογή του νόμου για το cash rebate που προβλέπει την επιδότηση των επιλέξιμων δαπανών της εγχώριας και διεθνούς οπτικοακουστικής παραγωγής μέσω επιστροφής χρημάτων σε ρευστό, έδωσε σημαντική ώθηση για την προσέλκυση επενδύσεων και την επανεκκίνση της εγχώριας οπτικοακουστικής βιομηχανίας.

**4.Τομέας παρέμβασης: Ενίσχυση των ψηφιακών δεξιοτήτων του ανθρώπινου δυναμικού (Παράμετρος DESI: Ανθρώπινο κεφάλαιο)**

Στην Ελλάδα[[25]](#footnote-26), η μετάβαση του **ανθρώπινου δυναμικού** από την εκπαίδευση στην εργασία παραμένει δυσχερής και η αναντιστοιχία δεξιοτήτων είναι υψηλή. **Όσον αφορά στον τομέα των τεχνολογιών πληροφοριών και επικοινωνιών, η έλλειψη σε δεξιότητες είναι ιδιαιτέρως υψηλή**, γεγονός το οποίο αποτυπώνεται και από τη θέση που καταλαμβάνει η χώρα για τον δείκτη DESI στο σύνολο των 28 χωρών της ΕΕ. Η χώρα καταλαμβάνει την 25η θέση, με επιδόσεις κατά πολύ χαμηλότερες από τον μέσο όρο της ΕΕ, αν και η χώρα σημειώνει πρόοδο. Γενικά, η εκπαίδευση των ενηλίκων είναι περιορισμένη και οι επιδόσεις στον ψηφιακό γραμματισμό παραμένουν σε χαμηλά επίπεδα. Μολονότι είναι πασίδηλη η ανάγκη για αναβάθμιση των δεξιοτήτων και επανειδίκευση, το σύστημα εκπαίδευσης των ενηλίκων εξακολουθεί να είναι κατακερματισμένο, η δε συμμετοχή στην εκπαίδευση ενηλίκων —στο 4,5% το 2018 (έναντι μέσου όρου 11,1% στην ΕΕ)— παραμένει ιδιαιτέρως χαμηλή.

Διάγραμμα 5: Εξέλιξη της διάστασης του ανθρωπίνου κεφαλαίου του δείκτη DESI για την Ελλάδα, συγκριτικά με το μέσο όρο των 28 κρατών-μελών της Ευρωπαϊκής Ένωσης



*Πηγή: Βίβλος Ψηφιακού Μετασχηματισμού 2020-20**25*

Συγκεκριμένα, οι βασικοί επιμέρους δείκτες που αξιολογούν τον τομέα του ανθρώπινου κεφαλαίου αναδεικνύουν σημαντικές παθογένειες σε σχέση με τις ψηφιακές δεξιότητες του Ελληνικού πληθυσμού[[26]](#footnote-27). Για παράδειγμα, το 2017, μόνο το 46% των ατόμων ηλικίας 16 έως 74 παρουσιάζουν τουλάχιστον βασικές ψηφιακές δεξιότητες (έναντι του 57% στην ΕΕ). Μάλιστα, από το 54% των Ελλήνων χωρίς βασικές ψηφιακές δεξιότητες, το 31% δεν έχει καμία ψηφιακή δεξιότητα (ο μέσος όρος στην ΕΕ είναι 17%). Επιπλέον, η Ελλάδα εξακολουθεί να έχει το μικρότερο μερίδιο στην ΕΕ ειδικών του τομέα ΤΠΕ επί του συνόλου των εργαζομένων: 1,6% το 2017, σε σύγκριση με τον μέσο όρο του 3,7 % της ΕΕ, παρότι έχει σημειωθεί μικρή πρόοδος κατά τα τελευταία τρία έτη. Ωστόσο, παρατηρείται επίσης σημαντική διαφορά μεταξύ των φύλων, καθώς μόλις το 10,9% των ατόμων που απασχολούνται στον τομέα των ΤΠΕ είναι γυναίκες. Επιπροσθέτως, το ποσοστό ειδικών του τομέα ΤΠΕ στο σύνολο των απασχολούμενων γυναικών είναι επίσης πολύ χαμηλό (0,4%) σε σύγκριση με τον μέσο όρο της ΕΕ (1,4 %), και το ποσοστό αυτό έχει παραμείνει σταθερό κατά τα τελευταία τρία έτη. Όσον αφορά στο ποσοστό των πτυχιούχων ΤΠΕ επί του συνόλου των πτυχιούχων (3,2%), οι επιδόσεις της Ελλάδας υπολείπονται του μέσου όρου της ΕΕ.

Διάφορες πρωτοβουλίες με σκοπό την αναβάθμιση των ψηφιακών δεξιοτήτων και ικανοτήτων των πολιτών, των μικρών και μεσαίων επιχειρήσεων (ΜΜΕ) και των δημοσίων υπαλλήλων έχουν αναληφθεί στο πλαίσιο της **Ελληνικής Εθνικής Συμμαχίας** για τις ψηφιακές δεξιότητες[[27]](#footnote-28), η οποία συστάθηκε τον Ιούνιο του 2018, με 24 εταίρους έως το τέλος του ίδιου έτους, μεταξύ των οποίων βασικοί φορείς χάραξης πολιτικής για τις ψηφιακές δεξιότητες, όπως υπουργεία, δημοτικές αρχές και επιχειρήσεις. Η **Ελληνική Εθνική Συμμαχία** δρομολόγησε μια πρωτοβουλία για να ενθαρρύνει τις επιχειρήσεις να συμμετάσχουν στο πιλοτικό πρόγραμμα πρακτικής άσκησης Digital Opportunity Traineeship (Ευκαιρίες για πρακτική άσκηση στις ψηφιακές δεξιότητες), μέσω της παροχής διαδικτυακής στήριξης και της διοργάνωσης σειράς σεμιναρίων σε συνεργασία με περιφερειακά εμπορικά επιμελητήρια. Τον Φεβρουάριο του 2020, έγινε η επανέναρξη της **Ελληνικής Εθνικής Συμμαχίας για τις Ψηφιακές Δεξιότητες και την Απασχόληση** υπό τον συντονισμό του ΥΨηΔ, προκειμένου να προσελκύσει περισσότερους εταίρους και να αναπτύξει τις συνέργειες που είναι απαραίτητες για την αντιμετώπιση του χάσματος ψηφιακών δεξιοτήτων. Στα μέλη της συμμαχίας συγκαταλέγονται ήδη αρκετά υπουργεία, καθώς και ο Σύνδεσμος Επιχειρήσεων Πληροφορικής και Επικοινωνιών Ελλάδας. Άλλα ενδιαφερόμενα μέρη του ιδιωτικού τομέα, συμπεριλαμβανομένων των ΜΜΕ, των πανεπιστημίων και των ερευνητικών κέντρων, προς το παρόν, υποεκπροσωπούνται στη συμμαχία.


Το Υπουργείο Διοικητικής Ανασυγκρότησης (ήδη Υπουργείο Ψηφιακής Διακυβέρνησης) κατάρτισε σχέδιο δράσης για την περίοδο 2019-2022, στόχος του οποίου είναι ο συντονισμός των δράσεων για την ανάπτυξη ψηφιακών δεξιοτήτων που αναλαμβάνουν σημαντικοί παράγοντες της ελληνικής συμμαχίας. Το σχέδιο δίνει έμφαση σε καινοτόμες μεθόδους και πρακτικές που δοκιμάστηκαν από τον συντονιστή της **Συμμαχίας** το 2018, με στόχο τη μείωση πιθανών αλληλεπικαλύψεων, εστιάζει στην ανάγκη της οικονομίας για ψηφιακές δεξιότητες και αντιμετωπίζει την ανάγκη για κοινωνική ένταξη.

Το Απρίλιο του 2019, η Ελλάδα υπέγραψε τη δήλωση δέσμευσης για τις γυναίκες στην ψηφιακή εποχή[[28]](#footnote-29) της Ευρωπαϊκής Επιτροπής, προκειμένου να αναλάβει δράση για την ένταξη περισσότερων γυναικών στον ψηφιακό τομέα και την αύξηση της προβολής και την ενίσχυση των γυναικών στον τομέα της ψηφιακής οικονομίας.

Το Υπουργείο Παιδείας και Θρηκευμάτων επεξεργάζεται νέο σχέδιο δράσης για την ψηφιακή εκπαίδευση, το οποίο θα αφορά στην αναθεώρηση του προγράμματος σπουδών και των ψηφιακών εκπαιδευτικών πόρων για παιδιά της πρωτοβάθμιας και δευτεροβάθμιας εκπαίδευσης, καθώς και για παιδιά με ειδικές εκπαιδευτικές ανάγκες. Το Υπουργείο στοχεύει επίσης στο να εφοδιάσει τους μαθητές με τα μέσα που χρειάζονται ώστε να προετοιμαστούν για τη μελλοντική αγορά εργασίας, και ειδικότερα τη χορήγηση ενός βασικού πιστοποιητικού δεξιοτήτων ΤΠ για μαθητές ηλικίας 15 ετών, ώστε να διαθέτουν τουλάχιστον βασικές ψηφιακές δεξιότητες.


Η έλλειψη ψηφιακών δεξιοτήτων, τόσο σε βασικό όσο και σε ανώτερο επίπεδο, παραμένει σημαντικό εμπόδιο για την Ελλάδα στο πλαίσιο του ψηφιακού μετασχηματισμού της κοινωνίας και της οικονομίας της.

**5.Τομέας παρέμβασης: Προώθηση της χρήσης διαδικτυακών υπηρεσιών από τους πολίτες (Παράμετρος DESI: Χρήση διαδικτυακών υπηρεσιών)**

Σε σχέση με τη **χρήση διαδικτυακών υπηρεσιών**, η Ελλάδα υπολείπεται κατά πολύ του μέσου όρου της ΕΕ, καταλαμβάνοντας την 25η θέση στο σύνολο των 28 της ΕΕ. Ωστόσο, ο αριθμός των χρηστών του διαδικτύου αυξάνεται και μεγάλο ποσοστό αυτών επιθυμεί να συμμετέχει σε διάφορες διαδικτυακές δραστηριότητες.

Οι δημοφιλέστερες διαδικτυακές δραστηριότητες εξακολουθούν να είναι η ανάγνωση των ειδήσεων, η πραγματοποίηση βιντεοκλήσεων και η χρήση των κοινωνικών δικτύων, σε ποσοστό αρκετά υψηλότερο από τον μέσο όρο στην ΕΕ. Το 88% των Ελλήνων χρηστών του διαδικτύου ενημερώνονται στο διαδίκτυο, ποσοστό που υπερβαίνει κατά πολύ τον μέσο όρο του 72% της ΕΕ. Η πραγματοποίηση βιντεοκλήσεων άγγιξε το 67% το 2019, πάνω από τον μέσο όρο της ΕΕ (60% το 2019). Η χρήση διαδικτυακών τραπεζικών υπηρεσιών (40% το 2019), παρότι εμφανίζεται αυξημένη για τρίτο συνεχόμενο έτος, παραμένει πολύ κάτω από τον μέσο όρο του 66% της ΕΕ. Το ίδιο ισχύει και για τις ηλεκτρονικές αγορές, το ποσοστό των οποίων αυξήθηκε στο 51% των χρηστών του διαδικτύου, αλλά παραμένει κάτω από τον μέσο όρο του 71% της ΕΕ.

Διάγραμμα 6: Κατάταξη ΕΕ 28 βάσει της βαθμολογίας τους στην διάσταση της Χρήσης Διαδικτυακών Υπηρεσιών του δείκτη DESI για το 2019



Πηγή: Βίβλος Ψηφιακού Μετασχηματισμού 2020-2025

### 1.3.2 Ανάλυση Δυνατοτήτων – Αδυναμιών – Προοπτικών – Απειλών ανά τομέα παρέμβασης (SWOT Analysis)

Τα κύρια ευρήματα από την ανάλυση της υφιστάμενης κατάστασης του ψηφιακού περιβάλλοντος στην Ελλάδα, παρουσιάζονται ανά τομέα παρέμβασης κατενεμημένα σε πλεονεκτήματα, αδυναμίες, ευκαιρίες και απειλές βάσει του πίνακα της SWOT ανάλυσης, με τη χρήση του οποίου αναδεικνύονται οι παράγοντες που διαμορφώνουν το αντικείμενο υλοποίησης των τομέων παρέμβασης του ΤΠΑ του ΥΨηΔ.

Επισημαίνεται, ότι τα κρίσιμα σημεία που επηρεάζουν οριζόντια του τομείς παρέμβασης του ΤΠΑ του ΥΨηΔ παρουσιάζονται διακριτά από τα υπόλοιπα σημεία.

**SWOT Οριζόντιων Θεμάτων**

|  |  |
| --- | --- |
| **Πλεονεκτήματα** | **Αδυναμίες** |
| * Λειτουργία του ΥΨηΔ, με κύρια αρμοδιότητα τη διαμόρφωση και υλοποίηση της εθνικής ψηφιακής πολιτικής, ως κεντρικό σημείο αναφοράς του ψηφιακού μετασχηματισμού της χώρας. * Ύπαρξη αναθεωρημένης εθνικής ψηφιακής στρατηγικής (Βίβλος Ψηφιακού Μετασχηματισμού 2020-2025). | * Χαμηλός ρυθμός βελτίωσης του επιπέδου ψηφιακής ωριμότητας. * Καθυστερήσεις στη διενέργεια των διαδικασιών χορήγησης δικαιωμάτων χρήσης φάσματος για ασύρματα ευρυζωνικά δίκτυα. |
| **Ευκαιρίες** | **Απειλές** |
| * Ευρωπαϊκή και εθνική ατζέντα πολιτικής με ισχυρό ψηφιακό προσανατολισμό και στήριξης των επενδύσεων. * Ενεργοποίηση (προσωρινή) της γενικής ρήτρας διαφυγής του Συμφώνου Σταθερότητας και Ανάπτυξης και δυνατότητα κινητοποίησης όλων των αχρησιμοποίητων πόρων των ΕΔΕΤ. * Ευκαιρίες χρηματοδότησης έργων ψηφιακού μετασχηματισμού του δημόσιου και ιδιωτικού τομέα από τα Ευρωπαικά Διαρθρωτικά και Επενδυτικά Ταμεία (ΕΔΕΤ) και τα ανταγωνιστικά προγράμματα της ΕΕ, το Ταμείο Ανάκαμψης, την Ευρωπαϊκή Τράπεζα Επενδύσεων και λοιπών μηχανισμών διευκόλυνσης χρηματοδοτήσεων. * Επιτάχυνση ψηφιακού μετασχηματισμού λόγω των απαιτήσεων που προέκυψαν για τη διαχείριση της υγειονομικής κρίσης του κορωνοϊού COVID-19. * Σημαντικά περιθώρια ανάπτυξης υποδομών σταθερών και κινητών ευρυζωνικών υποδομών υψηλής και υπερυψηλής ταχύτητας με άμεσο αντίκτυπο στη ψηφιακή μετάβαση – αναβάθμιση και οικονομική ανάπτυξη της χώρας. * Αξιοποίηση τεχνογνωσίας και τεχνολογικών λύσεων από τη συμμετοχή της χώρας σε συνεργατικά σχήματα για την ανάπτυξη και εγκατάσταση ευρωπαϊκών υποδομών κβαντικών επικοινωνιών, για την τεχνολογία blockchain, για την κοινή επιχείρηση για της ευρωπαϊκή υπολογιστική υψηλών επιδόσεων EuroHPC. | * Μακροοικονομικές ανισορροπίες που επηρεάζουν τη δημοσιονομική πολιτική και κατ΄ επέκταση τα περιθώρια της πολιτικής επενδύσεων. * Απειλές στην ασφάλεια του κυβερνοχώρου. * Διατήρηση καθυστερήσεων στον κύκλο ζωής των εμβληματικών έργων του ψηφιακού μετασχηματισμού. |

**SWOT τομέα παρέμβασης «Απλούστευση διαδικασιών και προώθηση των ψηφιακών δημόσιων υπηρεσιών»**

|  |  |
| --- | --- |
| **Πλεονεκτήματα** | **Αδυναμίες** |
| * Συστηματική εφαρμογή της Εθνικής Στρατηγικής για τη Διοικητική Μεταρρύθμιση και συνεχής ανάληψη νομοθετικών μεταρρυθμίσεων ευρείας κλίμακας, για την επίσπευση της υλοποίησης νέων ψηφιακών διαδικασιών και υπηρεσιών. * Ύπαρξη νομικού πλαισίου που διέπει τη διαλειτουργικότητα των δημόσιων μητρώων καθιστώντας εφικτή τη διαρκή επικαιροποίηση των δεδομένων και την ύπαρξη ενός μοναδικού σημείου καταχώρισης νέων εγγραφών. | * Ανεπαρκείς δημόσιες και ιδιωτικές επενδύσεις σε ψηφιακές υπηρεσίες, τεχνολογίες, υποδομές και δεξιότητες. * Περιορισμένη αξιοποίηση των ΤΠΕ σε ψηφιακές υπηρεσίες του Δημοσίου (μειωμένη διαλειτουργικότητα, περιορισμένος αριθμός πλήρως ψηφιακών υπηρεσιών του στενού Δημόσιου Τομέα και της Τοπικής Αυτοδιοίκησης, απουσία ενιαίων σημείων παροχής «ομάδων» υπηρεσιών). * Υστέρηση στην παροχή ολοκληρωμένων υπηρεσιών προς πολίτες, επιχειρήσεις και προς άλλες υπηρεσίες του Δημοσίου. * Ασυνέχεια στον σχεδιασμό και στην υλοποίηση των έργων καθώς και μη αξιοποίηση υφιστάμενων πόρων και δομών. * Κατακερματισμός εφαρμογών σε συνδυασμό με τη φύλαξη και την επεξεργασία δεδομένων σε απομονωμένα σιλό. * Σχεδιασμός ηλεκτρονικών υπηρεσιών υπό την εσωστρεφή οπτική των δημοσίων υπηρεσιών αποσκοπώντας στον αυτοσκοπό της ύπαρξης τους, αντί για εκείνη της εξυπηρέτησης των πολιτών και οργανισμών. |
| **Ευκαιρίες** | **Απειλές** |
| * Δυναμική τάση αύξησης της διαθεσιμότητας ψηφιακών δημόσιων υπηρεσιών προς τους πολίτες και τις επιχειρήσεις. * Αναγνώριση της συμβολής και σημασίας του κλάδου ΤΠΕ στην ανάκαμψη και θεσμοθέτηση του Υπουργείου Ψηφιακής Διακυβέρνησης, ως σταθερού κέντρου χάραξης εθνικής ψηφιακής στρατηγικής και συντονισμού των πολιτικών της Ενιαίας Ψηφιακής Αγοράς. * Ανάγκη της χώρας για εκτεταμένες διαρθρωτικές μεταρρυθμίσεις. * Γεφύρωση του ψηφιακού χάσματος και άμβλυνση των ανισοτήτων, μέσω της υλοποίησης και υποστήριξης από κοινού συμφωνημένων ψηφιακών λύσεων μεταξύ των περιφερειών, των πόλεων και των κοινοτήτων της χώρας. | * Περαιτέρω καθυστέρηση στην αναδιοργάνωση της δημόσιας διοίκησης προς ένα αποτελεσματικό και "έξυπνο" κράτος. * Σύνθετο, ασταθές και ελλιπώς κωδικοποιημένο νομικό πλαίσιο. * Πολλαπλά δικαιολογητικά και ανάλογα πολλές εμπλεκόμενες υπηρεσίες.   Οικονομική κατάσταση της χώρας και έλλειψη εθνικών πόρων για την υλοποίηση κομβικών έργων ηλεκτρονικής διακυβέρνησης. |

**SWOT τομέα παρέμβασης «Ανάπτυξη / ενίσχυση των υπολογιστικών υποδομών και υποδομών συνδεσιμότητας»**

|  |  |
| --- | --- |
| **Πλεονεκτήματα** | **Αδυναμίες** |
| * Ύπαρξη ολοκληρωμένου Εθνικού Ευρυζωνικού Σχεδίου. * Υψηλός ρυθμός κάλυψης ευρυζωνικών επικοινωνιών υψηλής ταχύτητας (NGA). Ύπαρξη εγκεκριμένου έργου για την ανάπτυξη υποδομών υπερταχείας ευρυζωνικότητας (UFBB). * Αύξηση της διείσδυσης ευρυζωνικών επικοινωνιών ταχύτητας τουλάχιστον 30 Mbps και 100 Mbps. * Ταχύς ρυθμός κάλυψης ευρυζωνικών επικοινωνιών υψηλής ταχύτητας (NGA). * Συμμετοχή της χώρας στην ανάπτυξη δικτύων πολύ υψηλής χωρητικότητας. | * Αργοί ρυθμοί διείσδυσης των σταθερών ευρυζωνικών συνδέσεων, σε σχέση με τον μέσο όρο της ΕΕ. * Χαμηλό ποσοστό διείσδυσης των κινητών ευρυζωνικών επικοινωνιών. |
| **Ευκαιρίες** | **Απειλές** |
| * Η διείσδυση ευρυζωνικών υπηρεσιών Νέας Γενιάς μπορεί να συμβάλλει σημαντικά στη δημιουργία προοπτικών για οικονομική ανάπτυξη, απασχόληση, εξωστρέφεια και καινοτομία. | * Γρήγορη απαξίωση τεχνολογικών υποδομών. * Κίνδυνοι ασφάλειας δεδομένων και διαθεσιμότητας υποδομών και υπηρεσιών. |

**SWOT τομέα παρέμβασης «Ενίσχυση της ψηφιακής οικονομίας και προώθηση της καινοτομίας στην επιχειρηματικότητα»**

|  |  |
| --- | --- |
| **Πλεονεκτήματα** | **Αδυναμίες** |
| * Κατανόηση εκ μέρους των επιχειρήσεων ότι τα δεδομένα αποτελούν το νέο ψηφιακό κεφάλαιο, τα οποία αξιοποιούν όλο και περισσότερο. * Εκτεταμένες νομοθετικές ρυθμίσεις με στόχο τη μείωση των εμποδίων για τον ανταγωνισμό. * Πρωτοβουλίες σε εξέλιξη για τον ψηφιακό μετασχηματισμό σε κλάδους της οικονομίας. * Υλοποίηση επενδύσεων από μεγάλες επιχειρήσεις σε νέες/ ψηφιακές τεχνολογίες και εκσυγχρονισμό βασικών τεχνολογικών υποδομών και εκσυγχρονισμό παλαιών (legacy) συστημάτων * Ταχύτερη και ψηφιοποιημένη διαδικασία σύστασης νέας επιχείρησης (ηλεκτρονική υπηρεσία μιας στάσης). * Υλοποίηση σημαντικών επενδυτικών πρωτοβουλιών από τις μεγαλύτερες εταιρείες στην παγκόσμια αγορά ΤΠΕ. * Λειτουργία του ΕΚΟΜΕ προσανατολισμένου στην ανάπτυξη ιδιωτικών πρωτοβουλιών στον κλάδο των οπτικοακουστικών μέσων και της επικοινωνίας. | * Χαμηλοί ρυθμοί επένδυσης και ενσωμάτωσης της ψηφιακής τεχνολογίας από τις ελληνικές μικρομεσαίες επιχειρήσεις. * Μη ισορροπημένη χρήση των διαδικτυακών υπηρεσιών με έμφαση κυρίως στη ψυχαγωγία και ενημέρωση και λιγότερο στην αξιοποίηση των ηλεκτρονικών υπηρεσιών και συναλλαγών. * Δυσχερές περιβάλλον πρόσβασης σε χρηματοδότηση των μικρομεσαίων επιχειρήσεων στο χρηματοπιστωτικό τομέα. * Αδύναμο πλαίσιο για την επιχειρηματικότητα, την καινοτομία και τις νεοφυείς επιχειρήσεις. * Έλλειψη επιχειρηματικότητας που να εκπορεύεται από τεχνολογικές καινοτομίες στα Πανεπιστήμια και διασύνδεσης με την παραγωγή-επιχειρήσεις. * Περιορισμένη ενσωμάτωση και αντίληψη της σημασίας των ΤΠΕ στη λειτουργία κυρίως των πολύ μικρών επιχειρήσεων, με πολύ περιορισμένη αξιοποίηση ειδικών στις ΤΠΕ (ICT specialists). * Μη επαρκή χρηματοδοτικά εργαλεία για την ανάπτυξη και υποστήριξη πολύ μικρών εταιρειών ΤΠΕ (startups). * Χαμηλό μερίδιο του κύκλου εργασιών των επιχειρήσεων που προέρχεται από το διαδίκτυο. * Αργή ενσωμάτωση της ψηφιακής τεχνολογίας από τις επιχειρήσεις. |
| **Ευκαιρίες** | **Απειλές** |
| * Σημαντικά περιθώρια αξιοποίησης της ψηφιακής τεχνολογίας από τους κλάδους της ελληνικής οικονομίας. * Αξιολόγηση της βιωσιμότητας των επενδύσεων σε ΤΠΕ ως κριτήριο για την καλύτερη επιλογή των πράξεων. * Νέο πλαίσιο για την παραγωγή έργων ΤΠΕ στο Δημόσιο. * Ισχυροποίηση της κουλτούρας ανάπτυξης συνεργατικών σχημάτων για την αξιοποίηση των συνεργειών μεταξύ ακαδημαϊκών/ ερευνητικών ιδρυμάτων και των επιχειρήσεων, υφιστάμενων και νέων. * Περαιτέρω αξιοποίηση της χρήσης ΤΠΕ στην παραγωγική διαδικασία από τις επιχειρήσεις λόγω της αναγκαιότητας τόνωσης του εξωστρεφούς ανταγωνισμού. | * Διατήρηση της ελλιπούς πρόσβασης σε πιστώσεις για την ενίσχυση της επιχειρηματικότητας στον κλάδο των ΤΠΕ και της ενσωμάτωσης των ψηφιακών τεχνολογιών από τις επιχειρήσεις * Διατήρηση του χαμηλού επιχειρηματικού δυναμισμού, όπως ο κανονιστικός φόρτος, οι ανεπάρκειες της δημόσιας διοίκησης, το αργό δικαστικό σύστηματις και οι αναντιστοιχίες δεξιοτήτων. * Χαμηλός βαθμός εξοικείωσης των επιχειρήσεων σε ζητήματα ασφάλειας των ΤΠΕ, ιδίως στον τομέα των συναλλαγών.   Χαμηλός ρυθμός παροχής ψηφιακών δημόσιων υπηρεσιών στο πλαίσιο μείωσης της γραφειοκρατίας. |

**SWOT πομέα παρέμβασης «Ενίσχυση των ψηφιακών δεξιοτήτων του ανθρώπινου δυναμικού»**

|  |  |
| --- | --- |
| **Πλεονεκτήματα** | **Αδυναμίες** |
| * Ανάπτυξη της Ελληνικής Εθνικής Συμμαχίας με αντικείμενο την ανάληψη πρωτοβουλιών αναβάθμισης των ψηφιακών δεξιοτήτων και ικανοτήτων των πολιτών, των μικρών και μεσαίων επιχειρήσεων (ΜΜΕ) και των δημοσίων υπαλλήλων. * Υψηλού επιπέδου επιστημονικό δυναμικό σε δεξιότητες πληροφορικής και επικοινωνιών σε ικανό αριθμό. * Υψηλός ρυθμός αύξησης του ποσοστού των ανθρώπων ηλικίας 16-74 ετών που έχουν βασικές ψηφιακές δεξιότητες και του ποσοστού των χρηστών βασικών δεξιοτήτων χρήσης λογισμικού. * Η ανάπτυξη των δεξιοτήτων των πολιτών αποτελεί πυρήνα της νέας στρατηγικής για τον ψηφιακό μετασχηματισμό της χώρας. | * Ανεπαρκές επίπεδο ψηφιακών δεξιοτήτων με μεγάλες διαφοροποιήσεις στις μεγάλες ηλικίες και στα άτομα με χαμηλό επίπεδο εκπαίδευσης. * Χαμηλό ποσοστό επιστημόνων ΤΠΕ που απασχολούνται στην ελληνική αγορά και από τα χαμηλότερα στην ΕΕ. * Υψηλή αναντιστοιχία δεξιοτήτων από την εκπαίδευση στην εργασία και σημαντική έλλειψη ψηφιακών δεξιοτήτων σε βασικό και ανώτερο επίπεδο. * Η χώρα είναι ουραγός στην ΕΕ τόσο στην απόκτηση των βασικών ψηφιακών δεξιοτήτων, όσο και στον τομέα της απασχόλησης ΤΠΕ αναφορικά με τις γυναίκες. * Κατακερματισμένο σύστημα εκπαίδευσης ενηλίκων. |
| **Ευκαιρίες** | **Απειλές** |
| * Αναθεώρηση των προγραμμάτων σπουδών και των ψηφιακών εκπαιδευτικών πόρων της πρωτοβάθμιας και δευτεροβάθμιας εκπαίδευσης * Δυνατότητα αξιοποίησης του επιστημονικού προσωπικού της χώρας στο χώρο της πληροφορικής, ειδικά αυτό που μετανάστευσε τα περασμένα χρόνια και έχει αποκτήσει εμπειρίες και βιώματα σχετικά με υιοθέτηση και χρήση σύγχρονων τεχνολογιών. | * Διαρροή εξειδικευμένου ανθρώπινου δυναμικού προς το εξωτερικό (brain drain), με αρνητικές επιπτώσεις στην ανάπτυξη των δραστηριοτήτων Έρευνας, Τεχνολογικής Ανάπτυξης και Καινοτομίας (ΕΤΑΚ). * Αυξημένος κίνδυνος ψηφιακού αποκλεισμού των κοινωνικά ευπαθών ομάδων από τη μη συμπερίληψη αυτών στα προγράμματα εκπαίδευσης και κατάρτισης. |

**SWOT τομέα παρέμβασης «Προώθηση της χρήσης διαδικτυακών υπηρεσιών από τους πολίτες»**

|  |  |
| --- | --- |
| **Πλεονεκτήματα** | **Αδυναμίες** |
| * Συνεχώς αυξανόμενος αριθμός των χρηστών του διαδικτύου. * Υψηλό ποσοστό χρηστών των κοινωνικών δικτύων, των βιντεοκλήσεων και της ανάγνωσης ειδήσεων. | * Χαμηλός βαθμός εξοικείωσης των πολιτών σε ζητήματα ασφάλειας των ΤΠΕ, ιδίως στον τομέα των συναλλαγών * Χαμηλό ποσοστό χρηστών υπηρεσιών ηλεκτρονικής διακυβέρνησης, ηλεκτρονικών τραπεζικών υπηρεσιών και ατόμων που πραγματοποιούν ηλεκτρονικές αγορές (κάτω από το μέσο όρο της ΕΕ). |
| **Ευκαιρίες** | **Απειλές** |
| * Συγκριτικά χαμηλά ποσοστά αντιληπτού διαδικτυακού κινδύνου και εγκληματικότητας. * Διείσδυση έξυπνων κινητών συσκευών σε μεγάλο τμήμα του πληθυσμού. | * Υψηλό κόστος παρεχόμενων ψηφιακών υπηρεσιών |

## 1.4 ΑΠΟΤΙΜΗΣΗ ΑΝΑΜΕΝΟΜΕΝΩΝ ΑΠΟΤΕΛΕΣΜΑΤΩΝ ΑΠΟ ΗΔΗ ΥΛΟΠΟΙΟΥΜΕΝΑ ΚΑΙ ΣΕ ΕΞΕΛΙΞΗ ΕΡΓΑ (ΕΘΝΙΚΟΥ ΚΑΙ ΣΥΓΧΡΗΜΑΤΟΔΟΤΟΥΜΕΝΟΥ ΣΚΕΛΟΥΣ) ΑΝΑ ΤΟΜΕΑ ΠΑΡΕΜΒΑΣΗΣ

Οι υπηρεσίες και οι εποπτευόμενοι φορείς του Υπουργείου Ψηφιακής Διακυβέρνησης υλοποιούν έργα αξιοποιώντας χρηματοδοτικές πηγές τόσο από το εθνικό όσο και από το συγχρηματοδοτούμενο σκέλος.

### 1.4.1 Συγχρηματοδοτούμενο σκέλος


Στο πλαίσιο του **ΕΣΠΑ 2014-2020**, οι υπηρεσίες και οι εποπτευόμενοι φορείς του Υπουργείου Ψηφιακής Διακυβέρνησης υλοποιούν έργα κυρίως στους **εξής θεματικούς στόχους**:

* ΘΣ2. Τεχνολογίες Πληροφορίας κι Επικοινωνιών (ΤΠΕ)
* ΘΣ8. Προώθηση της απασχόλησης και υποστήριξη της κινητικότητας των εργαζομένων
* ΘΣ11. Βελτίωση της θεσμικής επάρκειας και της αποτελεσματικής δημόσιας διοίκησης.

Στο σύνολό τους οι πράξεις που υλοποιούνται είναι πενήντα πέντε (55) και έχουν συνολικό προϋπολογισμό € 720 εκ..


Από αυτόν τον προϋπολογισμό περίπου € 444 εκ. (ήτοι 62% του συνολικού προϋπολογισμού) υλοποιούνται στο ΕΠ «Ανταγωνιστικότητα, Επιχειρηματικότητα και Καινοτομία» και περίπου € 275 εκ. (ήτοι το 38% του συνολικού προϋπολογισμού) στο ΕΠ «Μεταρρύθμιση του Δημόσιου Τομέα».

Χρηματοδοτική βαρύτητα Επιχειρησιακών Προγραμμάτων Υπουργείου Ψηφιακής Διακυβέρνησης, στο πλαίσιο του συγχρηματοδοτούμενου σκέλους



Οι συνολικές δαπάνες ανά Επιχειρησιακό Πρόγραμμα είναι € 78 εκ. περίπου για το ΕΠ «Ανταγωνιστικότητα, Επιχειρηματικότητα και Καινοτομία» και € 49 εκ. περίπου για το ΕΠ «Μεταρρύθμιση του Δημόσιου Τομέα». Αυτό αντιστοιχεί σε € 127 εκ περίπου από το σύνολο του διαθέσιμου προϋπολογισμού, ήτοι μόνο το 17%.

Δαπάνες ανά Επιχειρησιακό Πρόγραμμα Υπουργείου Ψηφιακής Διακυβέρνησης, στο πλαίσιο του συγχρηματοδοτούμενου σκέλους του ΠΔΕ




Σχετικά με τον προϋπολογισμό ανά θεματικό στόχο, στον ΘΣ2 «Τεχνολογίες Πληροφορίας κι Επικοινωνιών (ΤΠΕ)» αντιστοιχεί το 93% του προϋπολογισμού, ήτοι € 674 εκ. περίπου, ενώ ο υπόλοιπος προϋπολογισμός μοιράζεται κυρίως μεταξύ ΘΣ8 και ΘΣ11. Ένα πολύ μικρό ποσοστό αφορά σε πράξεις που δεν αντιστοιχούν σε θεματικό στόχο και αφορούν κυρίως έργα τεχνικής βοήθειας και μελετών ωρίμανσης, των οποίων ο συνολικός προϋπολογισμός ανέρχεται στα € 3 εκ. περίπου.

Χρηματοδοτική βαρύτητα θεματικών στόχων Υπουργείου Ψηφιακής Διακυβέρνησης, στο πλαίσιο του συγχρηματοδοτούμενου σκέλους του ΠΔΕ



Στον ΘΣ2 «Τεχνολογίες Πληροφορίας κι Επικοινωνιών (ΤΠΕ)» υλοποιούνται 24 πράξεις, στον ΘΣ8 «Προώθηση της απασχόλησης και υποστήριξη της κινητικότητας των εργαζομένων» υλοποιούνται 7 πράξεις, στον ΘΣ11 «Βελτίωση της θεσμικής επάρκειας και της αποτελεσματικής δημόσιας διοίκησης» ανήκουν 19 πράξεις ενώ 4 πράξεις αφορούν έργα τεχνικής βοήθειας και 1 πράξη σε έργα μελετών ωρίμανσης.

Αριθμός πράξεων που υλοποιούνται ανά θεματικό στόχο Υπουργείου Ψηφιακής Διακυβέρνησης, στο πλαίσιο του συγχρηματοδοτούμενου σκέλους του ΠΔΕ



Όσον αφορά στους δείκτες υλοποίησης, οι κυριότεροι δείκτες και η πρόοδός τους παρουσιάζονται στον παρακάτω πίνακα.

Κυριότεροι δείκτες υλοποίησης και πρόοδος υλοποίησης τους


|  |  |  |
| --- | --- | --- |
| Δείκτης Υλοποίησης | Τιμή Στόχος | Τιμή Επίτευξης Υλοποίησης (2014-2020) |
| Ανάπτυξη ηλεκτρομηχανολογικών υποδομών για την παροχή υπηρεσιών νέφους | 5 | 5 το 2018 |
| Συμμετέχοντες απασχολούμενοι αυτοαπασχολούμενοι και εποχικά εργαζόμενοι | 59,135 | 61,745 το 2019 |
| Αριθμός έργων ανάπτυξης ή αναβάθμισης υπηρεσιών της δημόσιας διοίκησης που παρέχονται πλήρως ηλεκτρονικά | 4 | 1 το 2019 |
| Αριθμός έργων για την βελτίωση των συστημάτων και των διαδικασιών διοίκησης και εφαρμογής του ΕΠ | 3 | 1 το 2019 |
| Αριθμός έργων δημιουργίας ή αναβάθμισης συστημάτων ΤΠΕ για την υποστήριξη οριζόντιων λειτουργιών των δημόσιων φορέων | 11 | 2 το 2018 |
| Αριθμός έργων ενίσχυσης της διαλειτουργικότητας μητρώων και υπηρεσιών του δημόσιου τομέα | 4 | 1 το 2018 |
| Αριθμός έργων κωδικοποίησης θεσμικού και νομοθετικού πλαισίου | 5 | 1 το 2019 |
| Αριθμός έργων ΤΠΕ που υποστηρίζουν την αναβάθμιση της λειτουργίας τομέων προτεραιότητας του ΕΠ για την παροχή υπηρεσιών προς πολίτες | 15 | 2 το 2018 |
| Αριθμός εσωτερικών διαδικασιών που απλοποιούνται | 7 | 2 το 2019 |
| Αριθμός μητρώων δημόσιου τομέα που διαλειτουργούν | 8 | 1 το 2018 |
| Αριθμός συστημάτων ηλεκτρονικής διακυβέρνησης που παρέχονται στους πολίτες | 7 | 1 το 2019 |
| Αριθμός υπηρεσιών προς πολίτες που παρέχονται ηλεκτρονικά | 5 | 3 το 2019 |
| Ενέργειες πληροφόρησης και δημοσιότητας | 6 | 4 το 2019 |
| Λογισμικό | 715,772 | 1442 το 2019 |
| Πλήθος χρηστών που επιμορφώνονται καταρτίζονται από τη δράση | 1,498 | 1079 το 2019 |
| Τεχνολογικός Εξοπλισμός | 569,788 | 800 το 2019 |

### 1.4.1 Εθνικό σκέλος

Κατά αντιστοιχία με τα έργα του συγχρηματοδοτούμενου σκέλους του ΠΔΕ, παρατηρούμε πως η απορρόφηση των έργων που χρηματοδοτήθηκαν από το εθνικό ΠΔΕ κατά το έτος 2020 είναι εξίσου μικρή όπως και των έργων που χρηματοδοτήθηκαν από συγχρηματοδότηση.

Συγκεκριμένα από τον συνολικό προϋπολογισμό € 502.5 εκ. μόλις τα € 8 εκ. (2% του συνολικού προϋπολογισμού) έχουν δοθεί σε πληρωμές προηγούμενων ετών, ενώ μέχρι στιγμής το 2020 έχουν γίνει πληρωμές € 90 εκ. (18% του συνολικού προϋπολογισμού).

Απορρόφηση του προϋπολογισμού του εθνικού σκέλους του ΠΔΕ για το Υπουργείο Ψηφιακής Διακυβέρνησης



# 2. Η ΑΝΑΠΤΥΞΙΑΚΗ ΣΤΡΑΤΗΓΙΚΗ ΓΙΑ ΤΗΝ ΠΕΡΙΟΔΟ 2021-2025

Η αναπτυξιακή στρατηγική του Τομεακού Προγράμματος Ανάπτυξης του ΥΨηΔ στο πλαίσιο υλοποίησης του Εθνικού Προγράμματος Ανάπτυξης για την περίοδο 2021-2025, συνάδει με τη συνολική στρατηγική του ΥΨηΔ, προκειμένου η Ελλάδα να επιταχύνει τον ρυθμό μετάβασης προς την ψηφιακή οικονομία και κοινωνία.

Όπως αναπτύσσεται ακολούθως, η συγκεκριμένη στρατηγική φιλοδοξεί να επιδράσει καταλυτικά στον ψηφιακό μετασχηματισμό όλων των τομέων δημόσιας πολιτικής όπως υγεία, παιδεία, δικαιοσύνη καιοικονομία, συμβάλλοντας στον εκσυγχρονισμό της λειτουργίας του δημόσιου και ιδιωτικού τομέα μέσω στοχευμένων δράσεων σε συγκεκριμένες προτεραιότητες του Εθνικού Προγράμματος Ανάπτυξης, καλύπτοντας τους αναπτυξιακούς και ειδικούς στόχους που τους αφορούν.

## 2.1 ΑΝΑΛΥΣΗ ΣΤΡΑΤΗΓΙΚΗΣ ΤΟΜΕΑ

Η αναπτυξιακή στρατηγική του Τομεακού Προγράμματος Ανάπτυξης **είναι σαφώς ευθυγραμμισμένη με την εθνική στρατηγική για τον ψηφιακό μετασχηματισμό της χώρας**, όπως αυτή αποτυπώνεται στη **Βίβλο Ψηφιακού Μετασχηματισμού και στο Εθνικό Πρόγραμμα Απλούστευσης Διαδικασιών (ΕΠΑΔ)**, και προσδιορίζεται μέσω πέντε θεματικών προτεραιοτήτων, που αντιστοιχούν στους αντίστοιχους τομείς παρέμβασης του ΤΠΑ του ΥΨηΔ.

Οι πέντε στρατηγικές θεματικές προτεραιότητες του ΤΠΑ, όσον αφορά στο αντικείμενο στόχευσης είναι αλληλένδετες και συνεισφέρουν σωρευτικά στη επίτευξη του ψηφιακού μετασχηματισμού. Συγκεκριμένα, αφορούν:

* **στην απλούστευση διαδικασιών και στον ψηφιακό μετασχηματισμό της δημόσιας διοίκησης** για την αποτελεσματική λειτουργία της, προκειμένου να ανταποκρίνεται στις απαιτήσεις και ανάγκες των πολιτών και των επιχειρήσεων,
* στη **διασφάλιση των υπολογιστικών υποδομών και υποδομών συνδεσιμότητας** και ειδικότερα της ευρυζωνικότητας, που αποτελούν βασικό προαπαιτούμενο για τον ψηφιακό μετασχηματισμό και κατ΄επέκταση συμβάλουν στην οικονομική ανάπτυξη και ευημερία,
* στην **εφαρμογή και υιοθέτηση ψηφιακών εφαρμογών από τις επιχειρήσεις**, προκειμένου να προσαρμοστούν και να αναπτυχθούν σε ένα διαρκώς εξελισσόμενο περιβάλλον ψηφιοποίησης των κλάδων της οικονομίας,
* στην **ανάπτυξη των ψηφιακών δεξιοτήτων του ανθρώπινου κεφαλαίου,** τόσο σε βασικό, όσο και προχωρημένο επίπεδο, που αποτελεί βασική προϋπόθεση για την αξιοποίηση των ψηφιακών υπηρεσιών και τεχνολογικών λύσεων που διευκολύνουν το επίπεδο ζωής τους σε όλο το φάσμα των δραστηριοτήτων τους,
* στην **ενίσχυση και βελτίωση της χρήσης των διαδικτυακών υπηρεσιών από τους πολίτες**, προκειμένου να μπορούν να καλύπτουν τις ανάγκες της καθημερινότητάς τους ταχύτερα και οικονομικότερα.

Όπως απεικονίζεται στο ακόλουθο σχήμα, οι ανωτέρω στρατηγικές προτεραιότητες του ΤΠΑ του ΥΨηΔ, δεδομένου ότι συνάδουν με τους τομείς παρέμβασης του ΥΨηΔ, εξειδικεύουν μέρος των αναπτυξιακών στόχων - πυλώνων του μεσοπρόθεσμου αναπτυξιακού προγράμματος (ΕΠΑ) στον τομέα ευθύνης του ΥΨηΔ, με βάση τον αντίστοιχο προγραμματισμό και την κατανομή των πόρων του ΕΠΑ, που του αναλογούν.


Συγκεκριμένα, η στρατηγική του ΤΠΑ του ΥΨηΔ, όπως αναφέρθηκε ανωτέρω, αποτελεί μέρος της ευρύτερης στρατηγική του ΥΨηΔ, όπως αυτή αποτυπώνεται στην επονομαζόμενη Βίβλο του Ψηφιακού Μετασχηματισμού, το περιεχόμενο της οποίας λαμβάνει υπόψη:

* το **θεσμικό πλαίσιο** που οριοθετεί το πλαίσιο των αρμοδιοτήτων του ΥΨηΔ,
* τις **ευρωπαϊκές κατευθύνσεις**, τα αντίστοιχα **εθνικά στρατηγικά κείμενα**, καθώς και το υφιστάμενο **κυβερνητικό πρόγραμμα**, που θέτουν τις σχετικές προτεραιότητες για τον προσανατολισμό της δράσης του ΥΨηΔ για τον σχεδιασμό και υλοποίηση στοχευμένων πρωτοβουλιών για τη βελτίωση και περαιτέρω ανάπτυξη του ψηφιακού μετασχηματισμού της χώρας.

Η στόχευση της στρατηγικής του ΤΠΑ του ΥΨηΔ αφορά τους ακόλουθους τρεις αναπτυξιακούς στόχους/ πυλώνες του ΕΠΑ:

1. Έξυπνη ανάπτυξη
2. Ανάπτυξη υποδομών
3. Εξωστρέφεια

Σχήμα 2: Ειδικοί Αναπτυξιακοί Στόχοι (ΕΑΣ) του Τομεακού Προγράμματος Ανάπτυξης 2021-2025 του ΥΨηΔ



Συγκεκριμένα, οι στρατηγικές προτεραιότητες του ΤΠΑ του ΥΨηΔ καλύπτουν τους ανωτέρω αναπτυξιακούς στόχους - πυλώνες, τους ειδικούς στόχους, και τις προτεραιότητες του ΕΠΑ ως εξής:

**Έξυπνη ανάπτυξη**, που αποτελεί τον σημαντικότερο πυλώνα δραστηριοποίησης του ΤΠΑ του ΥΨηΔ, δεδομένου ότι ο τομέας ευθύνης του ΥΨηΔ συμβάλει στην ικανοποίηση και των τριών ειδικών στόχων, με έμφαση στον ψηφιακό μετασχηματισμό, καθώς και των έντεκα προτεραιοτήτων του συγκεκριμένου πυλώνα. Η υιοθέτηση και εξάπλωση των νέων τεχνολογιών είναι απαραίτητη για τη λειτουργία της δημόσιας διοίκησης σε ένα περιβάλλον που χαρακτηρίζεται από τις ταχύτατες τεχνολογικές εξελίξεις, και το συγκεκριμένο αντικείμενο αποτελεί βασική αρμοδιότητα του ΥΨηΔ. Η περαιτέρω ανάπτυξη της ηλεκτρονικής διακυβέρνησης αφορά τόσο στην ανάπτυξη των ψηφιακών υπηρεσιών προς τα φυσικά και νομικά πρόσωπα, αλλά και στη βελτιστοποίηση της εσωτερικής του λειτουργίας. Επισημαίνεται ότι η ανάπτυξη της ηλεκτρονικής διακυβέρνησης προϋποθέτει την απλοποίηση των διοικητικών διαδικασιών για τη ψηφιακή διασύνδεση μεταξύ των οργανικών οντοτήτων της δημόσιας διοίκησης.

**Ανάπτυξη υποδομών**, με τη συμβολή του ΤΠΑ του ΥΨηΔ στον συγκεκριμένο πυλώνα του ΕΠΑ να αφορά στους αναπτυξιακούς στόχους «Δίκτυα» και «Μεταφορές», και να εντοπίζεται στις προτεραιότητες «Υποδομές ΤΠΕ» και «Ψηφιοποίηση μεταφορών». Ειδικά ο εκσυγχρονισμός των υποδομών ΤΠΕ αποτελεί κύριο παράγοντα επιτυχίας του ψηφιακού μετασχηματισμού της χώρας, καθότι οι υποδομές ΤΠΕ αποτελούν εργαλείο και μοχλό ανάπτυξης για το σύνολο των τομέων της κοινωνικο-οικονομικής δραστηριοποίησης της χώρας, στο πλαίσιο διαμόρφωσης της «ψηφιακής Ελλάδας».

**Εξωστρέφεια**, με το ΤΠΑ του ΥΨηΔ να καλύπτει τον αναπτυξιακό στόχο «Πολιτισμός» και ειδικότερα την προτεραιότητα «Πολιτιστικές και δημιουργικές βιομηχανίες», δεδομένου ότι η λειτουργία του Εθνικού Κέντρου Οπτικοακουστικών Μέσων και Επικοινωνίας, το οποίο έχει ως αποστολή την υποστήριξη και ανάδειξη δημόσιων και ιδιωτικών πρωτοβουλιών, εγχώριων και ξένων στον κλάδο των οπτικοακουστικών μέσων και της επικοινωνίας στην Ελλάδα, εποπτεύεται από το ΥΨηΔ.

Στις ακόλουθες ενότητες τεκμηριώνεται αναλυτικά η συνάφεια της κάλυψης των αναπτυξιακών στόχων και των επιμέρους ειδικών στόχων, καθώς και των προτεραιοτήτων του ΕΠΑ από συγκεκριμένους ειδικούς αναπτυξιακούς στόχους και επιμέρους κατηγορίες δράσεων του ΤΠΑ του ΥΨηΔ.

## 2.2 ΠΡΟΣΔΙΟΡΙΣΜΟΣ ΚΑΙ ΙΕΡΑΡΧΗΣΗ ΕΙΔΙΚΩΝ ΑΝΑΠΤΥΞΙΑΚΩΝ ΣΤΟΧΩΝ ΤΟΥ ΤΟΜΕΑ

Σύμφωνα με τις προσδιορισμένες στρατηγικές προτεραιότητες που αντιστοιχούν στους τομείς παρέμβασης του ΤΠΑ του ΥΨηΔ, όπως περιγράφηκαν στην προηγούμενη ενότητα, έχουν προσδιοριστεί είκοσι (20) Ειδικοί Αναπτυξιακοί Στόχοι (ΕΑΣ), οι οποίοι παρουσιάζονται στο ακόλουθο σχήμα.

Σχήμα 4: Ειδικοί Αναπτυξιακοί Στόχοι του Τομεακού Προγράμματος Ανάπτυξης 2021-2025 του ΥΨηΔ

## 2.3 ΑΝΤΙΣΤΟΙΧΙΣΗ ΜΕ ΑΝΑΠΤΥΞΙΑΚΟΥΣ ΣΤΟΧΟΥΣ ΚΑΙ ΕΙΔΙΚΟΥΣ ΣΤΟΧΟΥΣ ΕΠΑ

Στην παρούσα ενότητα, οι Ειδικοί Αναπτυξιακοί Στόχοι του ΤΠΑ αντιστοιχίζονται και αξιολογούνται βάσει του επιπέδου συσχέτισης με τους Αναπτυξιακούς Στόχους / Πυλώνες και τους Ειδικούς Στόχους του ΕΠΑ, που καλύπτει το ΤΠΑ του ΥΨηΔ.

Πίνακας 2: Αντιστοίχιση Ειδικών Αναπτυξιακών Στόχων ΤΠΑ ΥΨηΔ με Πυλώνες-Αναπτυξιακούς Στόχους και Ειδικούς Στόχους ΕΠΑ

|  |  |  |  |  |  |  |  |
| --- | --- | --- | --- | --- | --- | --- | --- |
| **Αναπτυξιακός Στόχος ΤΠΑ** | | **Αναπτυξιακός Στόχος ΕΠΑ** | | | | | |
| Έξυπνη ανάπτυξη | | | Ανάπτυξη υποδομών | | Εξωστρέφεια |
| **Ειδικός Στόχος** | | | | | |
| Έρευνα και ανάπτυξη | Ψηφιακός μετασχηματισμός | Καινοτομία και επιχειρηματικότητα | Δίκτυα | Μεταφορές | Πολιτισμός |
| ΕΣ 01 | Απλούστευση των διοικητικών διαδικασιών | **\*** | **\*\*\*\*** | **\*** | **\*** | **\*** | **\*\*** |
| ΕΣ 02 | Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις | **\*** | **\*\*\*\*** | **\*** | **\*** | **\*\*\*** | **\*** |
| ΕΣ 03 | Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης | **\*** | **\*\*\*\*** | **\*** | **\*** | **\*** | **\*** |
| ΕΣ 04 | Απελευθέρωση παραγωγικής αξίας των δεδομένων του δημοσίου | **\*** | **\*\*\*\*** | **\*** | **\*** | **\*** | **\*** |
| ΕΣ 05 | Ενίσχυση της διαλειτουργικότητας | **\*** | **\*\*\*\*** | **\*** | **\*** | **\*** | **\*** |
| ΕΣ 06 | Ενίσχυση της διαφάνειας στη δημόσια διοίκηση | **\*** | **\*\*\*\*** | **\*** | **\*** | **\*** | **\*** |
| ΕΣ 07 | Διασφάλιση της χρήσης διαδικτυακών υπηρεσιών με ταχύτητα, αξιοπιστία και ασφάλεια | **\*** | **\*\*** | **\*** | **\*\*\*\*** | **\*\*** | **\*** |
| ΕΣ 08 | Προώθηση της αξιοποίησης των αποτελεσμάτων έρευνας και καινοτομίας από τις επιχειρήσεις | **\*\*** | **\*\*** | **\*\*\*\*** | **\*** | **\*\*** | **\*** |
| ΕΣ 09 | Ενίσχυση των επιχειρήσεων ΤΠΕ για την ανάπτυξη σύγχρονων ψηφιακών υπηρεσιών και τεχνολογικών λύσεων σε όλους τους τομείς της οικονομίας | **\*** | **\*** | **\*\*\*\*** | **\*** | **\*\*\*** | **\*\*\*** |
| ΕΣ 10 | Ανάπτυξη του οικοσυστήματος στον τομέα του διαστήματος | **\*** | **\*** | **\*\*\*\*** | **\*** | **\*** | **\*** |
| ΕΣ 11 | Προώθηση και ανάπτυξη της ελληνικής δημιουργικής βιομηχανίας και ιδίως του οπτικοακουστικού τομέα | **\*** | **\*** | **\*** | **\*** | **\*** | **\*\*\*\*** |
| ΕΣ 12 | Αξιοποίηση ψηφιακού περιβάλλοντος διάθεσης ανοικτών και ποιοτικών δεδομένων | **\*** | **\*** | **\*\*\*\*** | **\*** | **\*** | **\*** |
| ΕΣ 13 | Υποστήριξη κάθε ελληνικής επιχείρησης να γίνει ψηφιακή | **\*** | **\*** | **\*\*\*\*** | **\*** | **\*\*\*** | **\*** |
| ΕΣ 14 | Αναβάθμιση των ψηφιακών δεξιοτήτων και ικανοτήτων των υφιστάμενων και μελλοντικών εργαζομένων | **\*** | **\*\*\*\*** | **\*\*\*\*** | **\*** | **\*\*** | **\*\*** |
| ΕΣ 15 | Σύνδεση της αγοράς εργασίας και της εκπαίδευσης | **\*\*\*** | **\*\*** | **\*\*\*\*** | **\*** | **\*** | **\*** |
| ΕΣ 16 | Προαγωγή της ανάπτυξης ψηφιακών δεξιοτήτων για όλους τους πολίτες και άμβλυνση των ψηφιακών ανισοτήτων | **\*\*** | **\*\*\*\*** | **\*\*** | **\*** | **\*** | **\*** |
| ΕΣ 17 | Ενίσχυση της ζήτησης των διαδικτυακών υπηρεσιών από τους πολίτες και τις επιχειρήσεις | **\*** | **\*\*\*\*** | **\*** | **\*** | **\*** | **\*** |
| ΕΣ 18 | Διευκόλυνση της ανοικτής και συμμετοχικής διακυβέρνησης | **\*** | **\*\*\*\*** | **\*** | **\*** | **\*** | **\*** |
| ΕΣ 19 | Ανάπτυξη χωρίς φραγμούς των διαπροσωπικών σχέσεων αξιοποιώντας τις δυνατότητες των ΤΠΕ | **\*** | **\*\*\*\*** | **\*** | **\*** | **\*** | **\*** |
| ΕΣ 20 | Διασφάλιση της ηλεκτρονικής προσβασιμότητας χωρίς αποκλεισμούς | **\*** | **\*\*\*\*** | **\*** | **\*** | **\*** | **\*** |

|  |  |  |  |  |
| --- | --- | --- | --- | --- |
| **Υπόμνημα αξιολόγησης Βαθμού Συσχέτισης** | **\*\*\*\***: πολύ ισχυρή | **\*\*\***: ισχυρή | **\*\***: μέτρια | **\***: ασθενής |

## 2.4 ΑΞΟΝΕΣ ΠΡΟΤΕΡΑΙΟΤΗΤΑΣ

Το ΤΠΑ 2021-2025 του ΥΨηΔ δομείται σε δέκα τέσσερις (14) Άξονες Προτεραιότητας, πλέον του άξονα της τεχνικής βοήθειας, όπως παρουσιάζεται στην Ενότητα 3, βάσει των Ειδικών Αναπτυξιακών Στόχων των τομέων παρέμβασης του ΥΨηΔ στο ΤΠΑ, όπως παρουσιάστηκαν ανωτέρω. Οι συγκεκριμένοι αξονες προτεραιότητας αντιστοιχούν σε συγκεκριμένες προτεραιότητες των αναπτυξιακών στόχων/ πυλώνων του ΕΠΑ και περιλαμβάνουν τις επιμέρους κατηγορίες δράσεων του ΕΠΑ, σύμφωνα με την αρχιτεκτονική που απεικονίζεται στο ακόλουθο σχήμα.

Σχήμα 5: Αρχιτεκτονική του Τομεακού Προγράμματος Ανάπτυξης 2021-2025 του ΥΨηΔ

Diagram

Description automatically generated

Οι εν λόγω Άξονες Προτεραιότητας του ΤΠΑ του ΥΨηΔ παρουσιάζονται στον επόμενο πίνακα σε αντιστοίχιση με τις προτεραιότητες των αναπτυξιακών στόχων/ πυλώνων του Εθνικού Προγράμματος Ανάπτυξης 2021-2025.

Πίνακας 3: Αντιστοίχιση των αξόνων προτεραιότητας του ΤΠΑ του ΥΨηΔ με τους Πυλώνες-αναπτυξιακούς στόχους και τις Προτεραιότητες του ΕΠΑ 2021-2025

| **Αναπτυξιακός στόχος/ Πυλώνας ΕΠΑ** | **Προτεραιότητα ΕΠΑ** | **Άξονας Προτεραιότητας ΤΠΑ ΥΨηΔ** |
| --- | --- | --- |
| **Έξυπνη ανάπτυξη** | 1.1 Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής | **ΑΠ1** |
| 1.2 Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα | **ΑΠ2** |
| 1.3 Προώθηση αποτελεσμάτων έρευνας, καινοτομίας και τεχνολογίας στις επιχειρήσεις | **ΑΠ3** |
| 1.4 Συστάδες ανάπτυξης | **ΑΠ4** |
| 1.5 Βιομηχανική μετάβαση και επιχειρηματικότητα | **ΑΠ5** |
| 1.6 Δημόσια διοίκηση και ψηφιοποίηση | **ΑΠ6** |
| 1.7 Ηλεκτρονική υγεία (e-health) | **ΑΠ7** |
| 1.8 Ψηφιακή διασύνδεση μονάδων δημόσιας διοίκησης | **ΑΠ8** |
| 1.9 Εκσυγχρονισμός του δικαστικού συστήματος | **ΑΠ9** |
| 1.10 Έξυπνες πόλεις | **ΑΠ10** |
| 1.11 Ψηφιακές δεξιότητες και ψηφιακή ένταξη | **ΑΠ11** |
| **Ανάπτυξη Υποδομών** | 4.1 Υποδομές ΤΠΕ | **ΑΠ12** |
| 4.9 Ψηφιοποίηση μεταφορών | **ΑΠ13** |
| **Ενίσχυση εξωστρέφειας** | 5.7 Πολιτιστικές και δημιουργικές βιομηχανίες | **ΑΠ14** |

Ακολουθεί η αναλυτική παρουσίαση των Αξόνων Προτεραιότητας που αφορούν διακριτές κατηγορίες δράσεων. Ειδικότερα, οι Άξονες Προτεραιότητα κατανέμονται σε συγκεκριμένους τομείς παρέμβασης του ΤΠΑ του ΥΨηΔ και, περιλαμβάνουν τα ακόλουθα (κύρια) πεδία πληροφορίας:

* τον ειδικό αναπτυξιακό στόχο, σε επίπεδο ΤΠΑ, που εξυπηρετούν,
* τον αναπτυξιακό στόχο/ πυλώνα και ειδικό στόχο του ΕΠΑ, που συμβάλουν,
* μια σύντομη περιγραφή του αντικειμένου του Άξονα Προτεραιότητας, καθώς και την τεκμηρίωση της ανάγκης χρηματοδότησης από το ΕΠΑ,
* τις κατηγορίες δράσεων που πρόκειται να υλοποιηθούν,
* τους σχετικούς δείκτες εκροών και
* τους δυνητικούς δικαιούχους.

### 2.4.1 Τομέας παρέμβασης «Απλούστευση διαδικασιών και προώθηση των ψηφιακών δημόσιων υπηρεσιών»

#### 2.4.1.1 Άξονας Προτεραιότητας «Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα» (ΑΠ 2)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 2 | |
| **Ειδικός Αναπτυξιακός Στόχος που εξυπηρετείται:** | * Απλούστευση των διοικητικών διαδικασιών * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις * Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης * Απελευθέρωση παραγωγικής αξίας των δεδομένων του δημοσίου * Ενίσχυση της διαλειτουργικότητας * Ενίσχυση της διαφάνειας στη δημόσια διοίκηση | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη εξειδίκευση - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην ανάπτυξη ή/ και αξιοποίηση εφαρμογών ΤΠΕ για τις ανάγκες της λειτουργίας του δημόσιου τομέα | |
| **Κατηγορίες δράσεων:** | * Διάχυση ερευνητικής τεχνογνωσίας και εφαρμογών ΤΠΕ για τη βελτίωση της λειτουργίας του δημόσιου τομέα * Αξιοποίηση ερευνητικής τεχνογνωσίας και λύσεων ΤΠΕ στο δημόσιο τομέα για τη διασφάλιση της κοινωνικής ένταξης των ευπαθών κοινωνικά ομάδων | |
| **Τεκμηρίωση ανάγκης χρηματοδότησης από ΕΠΑ:** | Η αξιοποίηση της ερευνητικής τεχνογνωσίας και οι λύσεις που δημιουργούνται κατά τη διαδικασία ψηφιακού μετασχηματισμού του δημόσιου τομέα έχει σημαντικές θετικές επιπτώσεις τόσο στη δημόσια διοίκηση, όσο και στην κοινωνία, καθώς οι ΤΠΕ συμβάλλουν στην εσωτερική λειτουργία του δημοσίου τομέα, από την ηλεκτρονική υγεία και την ηλεκτρονική μάθηση, έως την ηλεκτρονική διακυβέρνηση και τις ηλεκτρονικές δημόσιες συμβάσεις. Επίσης, η ψηφιοποίηση του δημοσίου τομέα συμβάλλει σημαντικά στη διασφάλιση της ψηφιακής ένταξης των κοινωνικά ευπαθών ομάδων. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Πλήθος ΤΠΕ εφαρμογών που αναπτύσσονται (O0301) |  |
| Εξοπλισμός συστημάτων ΤΠΕ για την υποστήριξη λειτουργιών των δημόσιων φορέων (7801) |  |
| Αριθμός datasets δημόσιων δεδομένων που διατίθενται ηλεκτρονικά (T1002) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * Ερευνητικοί Οργανισμοί (όπως ΑΕΙ, ερευνητικά κέντρα και τεχνολογικοί φορείς) | |

#### 2.4.1.1 Άξονας Προτεραιότητας «Δημόσια διοίκηση και ψηφιοποίηση» (ΑΠ 6)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 6 | |
| **Ειδικός Αναπτυξιακός Στόχος που εξυπηρετείται:** | * Απλούστευση των διοικητικών διαδικασιών * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις * Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης * Απελευθέρωση παραγωγικής αξίας των δεδομένων του δημοσίου * Ενίσχυση της διαλειτουργικότητας * Ενίσχυση της διαφάνειας στη δημόσια διοίκηση | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη ανάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ αφορά στην υλοποίηση δράσεων/ έργων που στοχεύουν στην αναβάθμιση του τρόπου διοίκησης και λειτουργίας των μονάδων της δημόσιας διοίκησης, μέσω της απλοποίησης και ψηφιοποίησης των διοικητικών διαδικασιών, καθώς και στη βελτίωση της ποιότητας των παρεχόμενων υπηρεσιών του δημόσιου τομέα, προς τους πολίτες και τις επιχειρήσεις. | |
| **Κατηγορίες δράσεων:** | * Δράσεις ανάπτυξης και εφαρμογής ψηφιακών εφαρμογών εξομάλυνσης κοινωνικών ανισοτήτων * Εισαγωγή προηγμένων τεχνολογιών για την αναβάθμιση της λειτουργίας της δημόσιας διοίκησης * Δράσεις για τη διασφάλισης της αποτελεσματικής λειτουργίας υπηρεσιών και εποπτευόμενων φορέων ΥψηΔ * Απλούστευση και ψηφιοποίηση διαδικασιών εξυπηρέτησης πολιτών και επιχειρήσεων στο πλαίσιο του ψηφιακού μετασχηματισμού της δημόσιας διοίκησης * Εκσυγχρονισμός των ΚΕΠ και αναβάθμιση των παρεχόμενων υπηρεσιών προς τους πολίτες * Δράσεις απλούστευσης και κωδικοποίησης της νομοθεσίας * Αναβάθμιση τομεακών πληροφοριακών συστημάτων της δημόσιας διοίκησης * Αναβάθμιση οριζόντιων πληροφοριακών συστημάτων της δημόσιας διοίκησης * Δράσεις ανάπτυξης υπηρεσιών μιας στάσης * Δράσεις μείωσης διοικητικών βαρών και παρακολούθησης της γραφειοκρατίας * Ενίσχυσης θεσμικής ικανότητας φορέων και οργανισμών * Ενίσχυση λειτουργίας ταχυδρομικών υπηρεσιών | |
| **Τεκμηρίωση ανάγκης χρηματοδότησης από ΕΠΑ:** | Ο ψηφιακός μετασχηματισμός του δημόσιου τομέα έχει σημαντική συνεισφορά στην αντιμετώπιση των αναπτυξιακών αναγκών που εκτείνονται πέρα από τη συμμόρφωση με τις τεχνολογικές εξελίξεις, καθώς θα διευκολύνει σημαντικά τον δημόσιο τομέα στην διεκπεραίωση του έργου του, επιτυγχάνοντας σημαντική εξοικονόμηση πόρων, απαντώντας έτσι και στην πρόκληση για τη διατήρηση της δημοσιονομικής πειθαρχίας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Αριθμός έργων που αφορούν δημόσιες διοικήσεις ή δημόσιες υπηρεσίες σε εθνικό, περιφερειακό ή τοπικό επίπεδο (CO22) |  |
| Δημιουργούμενες υπηρεσίες για πολίτες, επιχειρήσεις και για το δημόσιο που είναι πλήρως διαθέσιμες ηλεκτρονικά (8201) |  |
| Αριθμός εσωτερικών διαδικασιών που απλοποιούνται (11901) |  |
| Αριθμός έργων ενίσχυσης επιτελικών λειτουργιών της δημόσιας διοίκησης, περιλαμβανομένων μηχανισμών και συστημάτων παρακολούθησης εφαρμογής δημόσιων πολιτικών (T4616) |  |
| Αριθμός έργων αναβάθμισης της λειτουργίας του ενιαίου σημείου πρόσβασης των πολιτών στις υπηρεσίες του δημόσιου τομέα (T4629) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.Π.Δ.Δ & Ν.Π.Ι.Δ που έχουν την αρμοδιότητα υλοποίησης σχετικών έργων με τον παρόντα ΑΠ | |

#### 2.4.1.2 Άξονας Προτεραιότητας «Ηλεκτρονική υγεία (e-health)» (ΑΠ 7)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 7 | |
| **Ειδικός Αναπτυξιακός Στόχος που εξυπηρετείται:** | * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις * Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης * Απελευθέρωση παραγωγικής αξίας των δεδομένων του δημοσίου * Ενίσχυση της διαλειτουργικότητας | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη ανάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ αφορά στην υλοποίηση δράσεων/ έργων σχετικά με την ψηφιοποίηση του τομέα της δημόσιας υγείας με στόχο την βελτίωση της πρόσβασης των πολιτών σε υπηρεσίες υγείας | |
| **Κατηγορίες δράσεων:** | * Δράσεις ψηφιοποίησης του τομέα της δημόσιας υγείας για τη βελτίωση της πρόσβασης των πολιτών σε υπηρεσίες υγείας | |
| **Τεκμηρίωση ανάγκης χρηματοδότησης από ΕΠΑ:** | Η περαιτέρω ψηφιοποίηση του τομέα της δημόσιας υγείας θα συνεισφέρει και σε κοινωνικούς στόχους, βελτιώνοντας την πρόσβαση σε υπηρεσίες υγείας στους πολίτες της χώρας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Πλήθος ΤΠΕ εφαρμογών που αναπτύσσονται (O0301) |  |
| Αριθμός ψηφιακών υπηρεσιών που δημιουργούνται / αναβαθμίζονται (7903) |  |
|  |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

#### 2.4.1.3 Άξονας Προτεραιότητας «Ψηφιακή διασύνδεση μονάδων δημόσιας διοίκησης» (ΑΠ 8)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 8 | |
| **Ειδικός Αναπτυξιακός Στόχος που εξυπηρετείται:** | * Απλούστευση των διοικητικών διαδικασιών * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις * Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης * Απελευθέρωση παραγωγικής αξίας των δεδομένων του δημοσίου * Ενίσχυση της διαλειτουργικότητας * Ενίσχυση της διαφάνειας στη δημόσια διοίκηση | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη Ανάπτυξη - Ψηφιακός Μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στη ψηφιακή διασύνδεση των μονάδων δημόσιας διοίκησης με σκοπό την επίτευξη της μεγαλύτερης δυνατής αποτελεσματικότητας της δημόσιας διοίκησης. | |
| **Κατηγορίες δράσεων:** | * Δράσεις διαλειτουργικότητας μεταξύ δημοσίων φορέων για την ανάπτυξη ψηφιακών δημόσιων υπηρεσιών | |
| **Τεκμηρίωση ανάγκης χρηματοδότησης από ΕΠΑ:** | Ο ψηφιακός μετασχηματισμός του δημόσιου τομέα έχει σημαντική συνεισφορά στην αντιμετώπιση των αναπτυξιακών αναγκών που εκτείνονται πέρα από τη συμμόρφωση με τις τεχνολογικές εξελίξεις, καθώς θα διευκολύνει σημαντικά τον δημόσιο τομέα στην διεκπεραίωση του έργου του, επιτυγχάνοντας σημαντική εξοικονόμηση πόρων, απαντώντας έτσι και στην πρόκληση για τη διατήρηση της δημοσιονομικής πειθαρχίας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Ανάπτυξη ηλεκτρονικών υποδομών για την παροχή υπηρεσιών νέφους (4802) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

#### 2.4.1.4 Άξονας Προτεραιότητας «Εκσυγχρονισμός του δικαστικού συστήματος» (ΑΠ 9)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 9 | |
| **Ειδικός Αναπτυξιακός Στόχος που εξυπηρετείται:** | * Απλούστευση των διοικητικών διαδικασιών * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις * Αξιοποίηση προηγμένων τεχνολογιών στην εφαρμογή της ηλεκτρονικής διακυβέρνησης | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη ανάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στον ψηφιακό εκσυγχρονισμό του δικαστικού συστήματος. | |
| **Κατηγορίες Δράσεων:** | Δράσεις ψηφιακού εκσυγχρονισμού δικαστικού συστήματος | |
| **Τεκμηρίωση ανάγκης χρηματοδότησης από ΕΠΑ:** | Ο εκσυγχρονισμός του δικαστικού συστήματος αντιμετωπίζει την ανάγκη αλλαγής του παραγωγικού υποδείγματος, καθώς ο αργός ρυθμός απονομής δικαιοσύνης στη χώρα αποτελεί ανασταλτικό παράγοντα στην προσέλκυση επενδύσεων. | |
| **Καθεστώς Ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Πλήθος ΤΠΕ εφαρμογών που αναπτύσσονται (O0301) |  |
| Αριθμός εσωτερικών διαδικασιών που απλοποιούνται (11901) |  |
| **Δυνητικοί Δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

*2.4.1.5 Άξονας Προτεραιότητας «Έξυπνες πόλεις» (ΑΠ 10)*

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 10 | |
| **Ειδικός Αναπτυξιακός Στόχος που εξυπηρετείται:** | * Βελτίωση της ποιότητας των παρεχόμενων υπηρεσιών προς τους πολίτες και τις επιχειρήσεις | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη ανάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ αφορά στην υλοποίηση δράσεων/ έργων που αφορούν στο ψηφιακό μετασχηματισμό υπηρεσιών που διευκολύνουν την καθημερινότητα των πολιτών | |
| **Κατηγορίες δράσεων:** | Δράσεις ψηφιακού μετασχηματισμού αστικών περιοχών για τη βελτίωση της καθημερινότητας των πολιτών | |
| **Τεκμηρίωση ανάγκης χρηματοδότησης από ΕΠΑ:** | Ο ψηφιακός μετασχηματισμός των αστικών περιοχών της χώρας θα βελτιώσει την καθημερινότητα των κατοίκων τους, ενώ περιορίζοντας την κυκλοφοριακή συμφόρηση θα συνεισφέρει και στην επίτευξη των στόχων άμβλυνσης των συνεπειών της κλιματικής αλλαγής και βελτίωσης της ποιότητας του αέρα. | |
| **Καθεστώς ενίσχυσης:** | Επιχορήγηση / Κρατική ενίσχυση / Μέσο χρηματοοικονομικής τεχνικής / Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Ευφυή συστήματα μεταφορών (SO023) |  |
| Πλήθος ΤΠΕ εφαρμογών που αναπτύσσονται (O0301) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * Ερευνητικοί Οργανισμοί (όπως ΑΕΙ, ερευνητικά κέντρα και τεχνολογικοί φορείς) | |

### 2.4.2 Τομέας Παρέμβασης «Ανάπτυξη/ Ενίσχυση των υποδομών συνδεσιμότητας»

#### 2.4.2.1 Άξονας Προτεραιότητας «Υποδομές ΤΠΕ» (ΑΠ 12)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 12 | |
| **Ειδικός Αναπτυξιακός Στόχος που εξυπηρετείται:** | Διασφάλιση της χρήσης διαδικτυακών υπηρεσιών με ταχύτητα, αξιοπιστία και ασφάλεια | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Ανάπτυξη υποδομών - Δίκτυα | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην ανάπτυξη έξυπνων δικτύων, ευρυζωνικών δικτύων, δικτύων κινητής επικοινωνίας πέμπτης γενιάς (5G networks), την δημιουργία ή επέκταση data centers, καθώς και ενίσχυσης της κυβερνοασφάλειας των υποδομών του δημοσίου και ιδιωτικού τομέα. | |
| **Κατηγορίες δράσεων:** | * Ανάπτυξη έξυπνων δικτύων (Smart Grids) * Ανάπτυξη ευρυζωνικών δικτύων * Δημιουργία/ επέκταση Data Centers - G Cloud * Δράσεις ενίσχυσης της κυβερνοασφάλειας υποδομών δημοσίου και ιδιωτικού τομέα | |
| **Τεκμηρίωση ανάγκης χρηματοδότησης από ΕΠΑ:** | Η ανάπτυξη και η συντήρηση των υποδομών ΤΠΕ έχουν αναδειχθεί ιδιαίτερα σημαντικές, λόγω των τεχνολογικών εξελίξεων και της εξάπλωσης της πανδημίας, ενώ διαδραματίζουν καθοριστικό ρόλο για την οικονομική ανάπτυξη της χώρας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Πρόσθετα νοικοκυριά με πρόσβαση σε ευρυζωνικά δίκτυα με ταχύτητες τουλάχιστον 100 Mbps-αναβαθμίσιμες σε 1 gigabit ή με ταχύτητες τουλάχιστον 100 Mbps (4601) |  |
| Πρόσθετες επιχειρήσεις με ευρυζωνική πρόσβαση με ταχύτητα μεγαλύτερη των 100 Mbps (4602) |  |
| Εξοπλισμός συστημάτων ΤΠΕ για την υποστήριξη λειτουργιών των δημόσιων φορέων (7801) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

#### 2.4.2.3 Άξονας Προτεραιότητας «Ψηφιοποίηση μεταφορών» (ΑΠ 13)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 13 | |
| **Ειδικός Αναπτυξιακός Στόχος που εξυπηρετείται:** | Διασφάλιση της χρήσης διαδικτυακών υπηρεσιών με ταχύτητα, αξιοπιστία και ασφάλεια | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Ανάπτυξη υποδομών - Μεταφορές | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα ψηφιοποίησης των μεταφορών | |
| **Κατηγορίες δράσεων:** | Εισαγωγή ψηφιακών εφαρμογών στον τομέα των μεταφορών | |
| **Τεκμηρίωση ανάγκης χρηματοδότησης από ΕΠΑ:** | Η ψηφιοποίηση των μεταφορών συμβάλλει στη μείωση του περιβαλλοντικού αποτυπώματος των μεταφορών, στην καλύτερη εξυπηρέτηση των πολιτών, ενώ έχει και θετικές συνέπειες στην ευρύτερη οικονομική ανάπτυξη της χώρας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Έργα που ενσωματώνουν ΤΠΕ στις μεταφορές (Ο0303) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

### 2.4.3 Τομέας παρέμβασης «Ενίσχυση της ψηφιακής οικονομίας και προώθηση της καινοτομίας στην επιχειρηματικότητα»

#### 2.4.3.1 Άξονας Προτεραιότητας «Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής» (ΑΠ 1)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 1 | |
| **Ειδικός Αναπτυξιακός Στόχος που εξυπηρετείται:** | * Προώθηση της αξιοποίησης των αποτελεσμάτων έρευνας και καινοτομίας από τις επιχειρήσεις * Ανάπτυξη του οικοσυστήματος στον τομέα του διαστήματος * Αξιοποίηση ψηφιακού περιβάλλοντος διάθεσης ανοικτών και ποιοτικών δεδομένων | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη εξειδίκευση - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ αφορά στην υλοποίηση δράσεων/ έργων που υποστηρίζουν την ανάπτυξη ερευνητικών κέντρων παγκόσμιας εμβέλειας, όπως ενδεικτικά στις θεματικές περιοχές: ΑΙ, Big Data, Blockchain, IOT, High Performance Computing κ.α. | |
| **Κατηγορίες δράσεων:** | Ανάπτυξη ερευνητικών κέντρων παγκόσμιας εμβέλειας σε τεχνολογίες αιχμής | |
| **Τεκμηρίωση ανάγκης χρηματοδότησης από ΕΠΑ:** | Η αξιοποίηση της ερευνητικής τεχνογνωσίας και οι λύσεις που δημιουργούνται κατά τη διαδικασία ψηφιακού μετασχηματισμού του δημόσιου τομέα έχει σημαντικές θετικές επιπτώσεις τόσο στη δημόσια διοίκηση, όσο και στην κοινωνία, καθώς οι ΤΠΕ συμβάλλουν στην εσωτερική λειτουργία του δημοσίου τομέα, από την ηλεκτρονική υγεία και την ηλεκτρονική μάθηση, έως την ηλεκτρονική διακυβέρνηση και τις ηλεκτρονικές δημόσιες συμβάσεις. Επίσης, η ψηφιοποίηση του δημοσίου τομέα συμβάλλει σημαντικά στη διασφάλιση της ψηφιακής ένταξης των κοινωνικά ευπαθών ομάδων. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών (Κωδικός):** | Δείκτης | Τιμή Στόχος |
| Αριθμός ερευνητικών υποδομών που ενισχύονται (6002) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ | |

#### 2.4.3.3 Άξονας Προτεραιότητας «Προώθηση αποτελεσμάτων έρευνας, καινοτομίας και τεχνολογίας στις επιχειρήσεις» (ΑΠ 3)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 3 | |
| **Ειδικός Αναπτυξιακός Στόχος που εξυπηρετείται:** | * Προώθηση της αξιοποίησης των αποτελεσμάτων έρευνας και καινοτομίας από τις επιχειρήσεις * Ενίσχυση των επιχειρήσεων ΤΠΕ για την ανάπτυξη σύγχρονων ψηφιακών υπηρεσιών και τεχνολογικών λύσεων σε όλους τους τομείς της οικονομίας * Ανάπτυξη του οικοσυστήματος στον τομέα του διαστήματος * Αξιοποίηση ψηφιακού περιβάλλοντος διάθεσης ανοικτών και ποιοτικών δεδομένων * Υποστήριξη κάθε ελληνικής επιχείρησης προκειμένου να γίνει ψηφιακή | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη Ανάπτυξη - Ψηφιακός Μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην υποστήριξη της διασύνδεσης των εκπαιδευτικών και ερευνητικών ιδρυμάτων με την παραγωγή. | |
| **Κατηγορίες δράσεων:** | * Δράσεις διασύνδεσης ερευνητικών και εκπαιδευτικών ιδρυμάτων με την επιχειρηματική κοινότητα για την ενσωμάτωση της τεχνογνωσίας ΤΠΕ στην παραγωγική διαδικασία * Προώθηση κοινών ερευνητικών έργων ΤΠΕ μεταξύ ερευνητικών/ ακαδημαϊκών ιδρυμάτων και επιχειρήσεων * Δράσεις ανάπτυξης τεχνολογικών εφαρμογών στον τομέα του διαστήματος | |
| **Τεκμηρίωση ανάγκης χρηματοδότησης από ΕΠΑ:** | Η προώθηση αποτελεσμάτων έρευνας, καινοτομίας και τεχνολογίας στις επιχειρήσεις για την ενσωμάτωση τους στην παραγωγική τους διαδικασία, συμβάλλει στην κάλυψη της ανάγκης για αλλαγή του παραγωγικού υποδείγματος της χώρας. | |
| **Καθεστώς Ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Περιοχές ενδιαφέροντος όπου ενισχύεται η οικονομική δραστηριότητα (SO013) |  |
| **Δυνητικοί Δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * Ερευνητικοί Οργανισμοί (όπως ΑΕΙ, ερευνητικά κέντρα και τεχνολογικοί φορείς) | |

#### 2.4.3.4 Άξονας Προτεραιότητας «Συστάδες ανάπτυξης» (ΑΠ 4)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 4 | |
| **Ειδικός Αναπτυξιακός Στόχος που εξυπηρετείται:** | * Προώθηση της αξιοποίησης των αποτελεσμάτων έρευνας και καινοτομίας από τις επιχειρήσεις * Ενίσχυση των επιχειρήσεων ΤΠΕ για την ανάπτυξη σύγχρονων ψηφιακών υπηρεσιών και τεχνολογικών λύσεων σε όλους τους τομείς της οικονομίας * Ανάπτυξη του οικοσυστήματος στον τομέα του διαστήματος * Αξιοποίηση ψηφιακού περιβάλλοντος διάθεσης ανοικτών και ποιοτικών δεδομένων * Υποστήριξη κάθε ελληνικής επιχείρησης να γίνει ψηφιακή | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη Ανάπτυξη - Ψηφιακός Μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην υποστήριξη της παγίωσης της λειτουργίας συνεργατικών σχημάτων μεταξύ των επιχειρήσεων και των ερευνητικών/ ακαδημαϊκών ιδρυμάτων | |
| **Κατηγορίες δράσεων:** | * Ανάπτυξη συνεργατικών σχημάτων μεταξύ ερευνητικής κοινότητας και επιχειρήσεων για την ενίσχυση της ανταγωνιστικότητας της ελληνικής οικονομίας | |
| **Τεκμηρίωση ανάγκης χρηματοδότησης από ΕΠΑ:** | Η ανάπτυξη δομημένων και σταθερών συνεργασιών μεταξύ επιχειρήσεων και ερευνητικών/ ακαδημαϊκών ιδρυμάτων διευκολύνει στη διαδικασία αλλαγής του παραγωγικού υποδείγματος της χώρας σε μια πιο βιώσιμη και ανταγωγιστική κατεύθυνση. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής Ττεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Αριθμός συνεργατικών σχημάτων (clusters) και δικτύων που δημιουργούνται (6703) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * Ερευνητικοί Οργανισμοί (όπως ΑΕΙ, ερευνητικά κέντρα καιτεχνολογικοί φορείς) | |

#### 2.4.3.5 Άξονας Προτεραιότητας «Βιομηχανική μετάβαση και επιχειρηματικότητα» (ΑΠ 5)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 5 | |
| **Ειδικός Αναπτυξιακός Στόχος που εξυπηρετείται:** | * Ενίσχυση των επιχειρήσεων ΤΠΕ για την ανάπτυξη σύγχρονων ψηφιακών υπηρεσιών και τεχνολογιών σε όλους τους τομείς της οικονομίας * Αξιοποίηση ψηφιακού περιβάλλοντος διάθεσης ανοικτών και ποιοτικών δεδομένων * Υποστήριξη κάθε ελληνικής επιχείρησης να γίνει ψηφιακή | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη Ανάπτυξη – Ψηφιακός Μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην ενίσχυση της μετάβασης βιομηχανιών στη νέα ψηφιακή εποχή, μέσω της αυτοματοποίησης των διαδικασιών παραγωγής, καθώς επίσης στην αξιοποίηση της συνδεσιμότητας και των μεγάλων όγκων δεδομένων του διαδικτύου των πραγμάτων, των λύσεων cloud computing και άλλων διαθέσιμων και αναπτυσσόμενων τεχνολογιών. | |
| **Κατηγορίες δράσεων:** | Υποστήριξη και προώθηση δράσεων ενίσχυσης του οπτικοακουστικού τομέα και του ευρύτερου τομέα των δημιουργικών βιομηχανιών | |
| **Τεκμηρίωση ανάγκης χρηματοδότησης από ΕΠΑ:** | Η εξάπλωση της χρήσης των ΤΠΕ στις εγχώριες επιχειρήσεις αποτελεί κρίσιμο παράγοντας επιτυχίας για την ενίσχυση της ανταγωνιστικότητας των βιομηχανιών, καθώς και επιχειρήσεων άλλων σημαντικών κλάδων της οικονομίας στο πλαίσιο της περαιτέρω βελτίωσης της αναπτυξιακής δυναμικής της χώρας. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Περιοχές ενδιαφέροντος όπου ενισχύεται η οικονομική δραστηριότητα (SO013) |  |
| Επιχειρήσεις που ενισχύθηκαν για να υιοθετήσουν καινοτομίες υποστηριζόμενες από ΤΠΕ (T1203) |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόν ΑΠ | |

#### 2.4.3.6 Άξονας Προτεραιότητας «Πολιτιστικές και δημιουργικές βιομηχανίες» (ΑΠ 14)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 14 | |
| **Ειδικός Αναπτυξιακός Στόχος που εξυπηρετείται:** | * Προώθηση και ανάπτυξη της ελληνικής δημιουργικής βιομηχανίας και ιδίως του οπτικοακουστικού τομέα | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Εξωστρέφεια - Πολιτιστικές και δημιουργικές βιομηχανίες | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην ενίσχυση της ανάπτυξης των πολιτιστικών και δημιουργικών βιομηχανιών | |
| **Κατηγορίες Δράσεων:** | Υποστήριξη και προώθηση δράσεων ενίσχυσης του οπτικοακουστικού τομέα και του ευρύτερου τομέα των δημιουργικών βιομηχανιών | |
| **Τεκμηρίωση ανάγκης χρηματοδότησης από ΕΠΑ:** | Οι παρεμβάσεις ενίσχυσης της εξωστρέφειας της ελληνικής οικονομίας είναι ιδιαίτερης βαρύτητας, καθώς η ενίσχυση της εξωστρέφειας αποτελεί βασικό συστατικό της επιδιωκόμενης αλλαγής του ελληνικού παραγωγικού υποδείγματος. Η ανάπτυξη των πολιτιστικών και δημιουργικών βιομηχανιών συμβάλλει σημαντικά προς την αναπτυξιακή ώθηση της οικονομίας. | |
| **Καθεστώς Ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Πλήθος έργων της ελληνικής δημιουργικής βιομηχανίας που ενισχύονται (νέος δείκτης) |  |
| Πλήθος ΤΠΕ εφαρμογών που αναπτύσσονται (0301) |  |
| Δομές στήριξης επιχειρήσεων για παραγωγή καινοτομίας (SO027) |  |
| **Δυνητικοί Δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * ΕΚΟΜΕ | |

### 2.4.4 Τομέας παρέμβασης «Ενίσχυση των ψηφιακών δεξιοτήτων του ανθρώπινου δυναμικού»

#### 2.4.4.1 Άξονας Προτεραιότητας «Ψηφιακές δεξιότητες και ψηφιακή ένταξη» (ΑΠ 11)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 11 | |
| **Ειδικός Αναπτυξιακός Στόχος που εξυπηρετείται:** | * Αναβάθμιση των ψηφιακών δεξιοτήτων και ικανοτήτων των υφιστάμενων και μελλοντικών εργαζομένων * Σύνδεση της αγοράς εργασίας και της εκπαίδευσης * Προαγωγή της ανάπτυξης ψηφιακών δεξιοτήτων για όλους τους πολίτες και άμβλυνση των ψηφιακών ανισοτήτων | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη ανάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει δράσεις/ έργα που αφορούν στην βελτίωση και ανάπτυξη των ψηφιακών δεξιοτήτων του υφιστάμενου και μελλοντικού παραγωγικού δυναμικού της χώρας και γενικότερα των πολιτών, ιδιαίτερα αυτών που αντιμετωπίζουν τον κίνδυνο του ψηφιακού κοινωνικού αποκλεισμού | |
| **Κατηγορίες δράσεων:** | * Ενσωμάτωση ή και προαγωγή των ψηφιακών δεξιοτήτων σε όλες τις βαθμίδες εκπαίδευσης * Στοχευμένες δράσεις για την άμβλυνση του ψηφιακού κοινωνικού αποκλεισμού * Δράσεις ανάπτυξης και βελτίωσης των ψηφιακών δεξιοτήτων του παραγωγικού δυναμικού της χώρας * Ενίσχυση της χρήσης υποδομών και συστημάτων ΤΠΕ από πολίτες και επιχειρήσεις. | |
| **Τεκμηρίωση ανάγκης χρηματοδότησης από ΕΠΑ:** | Οι πρωτοβουλίες για ενίσχυση των ψηφιακών δεξιοτήτων και της ψηφιακής ένταξης έχουν σημαντικές επιδράσεις και στην αντιμετώπιση κοινωνικών επιπτώσεων, όπως η ανεργία και ο αποκλεισμός, αλλά και στην προσπάθεια στροφής του παραγωγικού υποδείγματος προς την παραγωγή προϊόντων και υπηρεσιών με υψηλότερη προστιθέμενη αξία. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο χρηματοοικονομικής τεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Πρόσθετα νοικοκυριά με πρόσβαση σε ευρυζωνικά δίκτυα με ταχύτητα τουλάχιστον 30 Mbps |  |
| Πλήθος έργων ανάπτυξης ψηφιακών δεξιοτήτων |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόν ΑΠ * Ερευνητικοί Οργανισμοί (όπως ΑΕΙ, ερευνητικά κέντρα και τεχνολογικοί φορείς) | |

### 2.4.5 Τομέας παρέμβασης «Προώθηση της χρήσης διαδικτυακών υπηρεσιών από τους πολίτες»

#### 2.4.5.1 Άξονας Προτεραιότητας «Ψηφιακές δεξιότητες και ψηφιακή ένταξη» (ΑΠ 11)

|  |  |  |
| --- | --- | --- |
| **Κωδικός αναγνώρισης Άξονα Προτεραιότητας:** | ΑΠ 11 | |
| **Ειδικός Αναπτυξιακός Στόχος που εξυπηρετείται:** | * Ενίσχυση της ζήτησης των διαδικτυακών υπηρεσιών από τους πολίτες και τις επιχειρήσεις * Διευκόλυνση της ανοικτής και συμμετοχικής διακυβέρνησης * Ανάπτυξη χωρίς φραγμούς των διαπροσωπικών σχέσεων αξιοποιώντας της δυνατότητες των ΤΠΕ * Διασφάλιση της ηλεκτρονικής προσβασιμότητας χωρίς αποκλεισμούς | |
| **Αναπτυξιακός Στόχος/ Πυλώνας - Ειδικός Στόχος ΕΠΑ:** | Έξυπνη μνάπτυξη - Ψηφιακός μετασχηματισμός | |
| **Σύντομη περιγραφή ΑΠ:** | Ο ΑΠ περιλαμβάνει ενημερωτικές καμπάνιες που στοχεύουν στην βελτίωση του βαθμού αξιοποίησης των υπηρεσιών ΤΠΕ από τους πολίτες προκειμένου να διευκολυνθούν στην υλοποίηση των καθημερινών τους υποχρεώσεων καθώς και στην εξάσκηση των δικαιωμάτων τους σε όλα τα επίπεδα των κοινωνικο – οικονομικών δραστηριοτήτων τους | |
| **Κατηγορίες δράσεων:** | Στοχευμένες δράσεις για την ενδυνάμωση της χρήσης των ψηφιακών υπηρεσιών από τους πολίτες | |
| **Τεκμηρίωση ανάγκης χρηματοδότησης από ΕΠΑ:** | Οι ενημερωτικές πρωτοβουλίες προς τους πολίτες με στόχο την καλύτερη κατανόηση των πλεονεκτημάτων από την χρήση των ΤΠΕ, καθώς και την άμβλυνση τυχόν έλλειψης εμπιστοσύνης προς τις ηλεκτρονικές υπηρεσίες και τη διαχείριση των προσωπικών δεδομένων από τα ηλεκτρονικά συστήματα, αποτελεί βασική προϋπόθεση για την ενίσχυση της χρήσης των ΤΠΕ από τους πολίτες. | |
| **Καθεστώς ενίσχυσης:** | Επιχορήγηση/ Κρατική ενίσχυση/ Μέσο Χρηματοοικονομικής Τεχνικής/ Άλλο | |
| **Δείκτες εκροών:** | Δείκτης | Τιμή Στόχος |
| Πρόσθετα νοικοκυριά με πρόσβαση σε ευρυζωνικά δίκτυα με ταχύτητα τουλάχιστον 30 Mbps |  |
| Πλήθος έργων ανάπτυξης ψηφιακών δεξιοτήτων |  |
| **Δυνητικοί δικαιούχοι:** | * Γενικές Γραμματείες/ Υπηρεσίες Υπουργείου Ψηφιακής Διακυβέρνησης * Εποπτευόμενοι φορείς Υπουργείου Ψηφιακής Διακυβέρνησης * Ν.π.δ.δ. και ν.π.ι.δ. που έχουν την αρμοδιότητα υλοποίησης σχετικών έργων με τον παρόντα ΑΠ * Ερευνητικοί Οργανισμοί (όπως ΑΕΙ, ερευνητικά κέντρα και τεχνολογικοί φορείς) | |

## 2.5 ΤΕΚΜΗΡΙΩΣΗ ΣΥΜΒΟΛΗΣ ΤΩΝ ΑΞΟΝΩΝ ΠΡΟΤΕΡΑΙΟΤΗΤΑΣ ΣΤΗΝ ΕΠΙΤΕΥΞΗ ΤΩΝ ΣΤΟΧΩΝ ΤΟΥ ΕΠΑ (ΔΕΙΚΤΕΣ ΤΟΥ ΕΠΑ)

Στο πλαίσιο των νέων διαδικασιών προγραμματισμού των εθνικών πόρων του ΠΔΕ σημαντικό στοιχείο αποτελεί η θέσπιση συστήματος δεικτών, προκειμένου να ενισχυθεί η αποτελεσματικότητα της διαδικασίας παρακολούθησης, αξιολόγησης και αναθεώρησης των ΤΠΑ και κατ’ επέκταση του ΕΠΑ.

Στον ακόλουθο πίνακα παρουσιάζεται η συμβολή των Αξόνων Προτεραιότητας του ΤΠΑ του ΥΨηΔ στην επίτευξη των στόχων του ΕΠΑ.

Πίνακας 4: Συμβολή Αξόνων Προτεραιότητας στην επίτευξη των στόχων του ΕΠΑ

| **ΑΠ** | **ΔΕΙΚΤΕΣ ΑΠΟΤΕΛΕΣΜΑΤΩΝ ΕΠΑ** | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ψηφιακές δημόσιες υπηρεσίες για επιχειρήσεις | Αριθμός αιτήσεων για πατέντα - Συγκριτική Κατάταξη με μ.ό. ΕΕ στον Ευρωπαϊκό Δείκτη Καινοτομίας | Δαπάνες Ε & Α ως % ΑΕΠ | Ψηφιακές δημόσιες υπηρεσίες - Υποδείκτης DESI | Διεθνής κατάταξη αποτελεσματικότητας του δικαστικού συστήματος World Economic Forum | Υπολογιστικό νέφος Cloud (% επιχειρήσεων) | Χρήστες του διαδικτύου | Απασχόληση στη βιομηχανία υψηλής, μέσηςυψηλής τεχνολογίας και σε υπηρεσίες έντασης γνώσης (% της συνολικής απασχόλησης) | Χρήστες ηλεκτρονικής διακυβέρνησης | Κάλυψη ευρυζωνικών επικοινωνιών υπερυψηλής ταχύτητας 1 Gbps | Βασικές ψηφιακές δεξιότητες | Ποσοστό (%) ατόμων με σοβαρή και μέτρια αναπηρία 16 ετών και άνω που έχουν τη δυνατότητα σύνδεσης στο δια-δίκτυο όποτε το χρειάζονται | Κάλυψη σε οπτικές ίνες έως το κτίριο | Ετοιμότητα δικτύου 5G | Εξαγωγές, συνολική αξία ως % του ΑΕΠ | Διεθνής κατάταξη ανάπτυξης Clusters | Προστιθέμενη αξία που παράγεται από τον τομέα της Βιομηχανίας ως % του ΑΕΠ | Σύνολο εταιρικών επενδύσεων, ως % του ΑΕΠ |
| ΑΠ 1 |  |  | ⯁ |  |  |  |  |  |  |  |  |  |  |  |  |  |  |  |
| ΑΠ 2 | ⯁ |  |  | ⯁ |  |  |  |  |  |  |  |  |  |  |  |  |  |  |
| ΑΠ 3 |  | ⯁ |  |  |  |  |  |  |  |  |  |  |  |  | ⯁ |  |  | ⯁ |
| ΑΠ 4 |  |  |  |  |  | ⯁ |  | ⯁ |  |  |  |  |  |  |  |  |  |  |
| ΑΠ 5 |  |  |  |  |  |  |  |  |  |  |  |  |  |  | ⯁ |  | ⯁ | ⯁ |
| ΑΠ 6 | ⯁ |  |  | ⯁ |  |  |  |  |  |  |  |  |  |  |  |  |  |  |
| ΑΠ 7 |  |  |  | ⯁ |  |  |  |  |  |  |  |  |  |  |  |  |  |  |
| ΑΠ 8 | ⯁ |  |  | ⯁ |  |  |  |  |  |  |  |  |  |  |  |  |  |  |
| ΑΠ 9 |  |  |  |  | ⯁ |  |  |  |  |  |  |  |  |  |  |  |  |  |
| ΑΠ 10 |  |  |  | ⯁ |  |  |  |  |  |  |  |  |  |  |  |  |  |  |
| ΑΠ 11 |  |  |  |  |  |  | ⯁ |  | ⯁ |  | ⯁ | ⯁ |  |  |  |  |  |  |
| ΑΠ 12 |  |  |  |  |  |  |  |  |  | ⯁ |  | ⯁ | ⯁ | ⯁ |  |  |  |  |
| ΑΠ 13 |  |  |  |  |  |  |  |  |  | ⯁ |  |  |  |  |  |  |  |  |
| ΑΠ 14 | ⯁ |  |  |  |  |  |  |  |  |  |  |  |  |  |  |  |  |  |

# 3. ΤΕΧΝΙΚΗ ΒΟΗΘΕΙΑ ΤΟΥ ΠΡΟΓΡΑΜΜΑΤΟΣ

Σύμφωνα με το άρθρο 134 του ν. 4635/2019 (Α’ 167 ) οι ενέργειες τεχνικής βοήθειας (τεχνικής υποστήριξης) αφορούν στον προγραμματισμό, τον σχεδιασμό, την προετοιμασία, τη διαχείριση, την παρακολούθηση, την αξιολόγηση, τη δημοσιότητα, την εφαρμογή και τον έλεγχο των προγραμμάτων του ΕΠΑ, καθώς και δραστηριότητες για την ενίσχυση της διοικητικής ικανότητας της υπηρεσίας συντονισμού, των υπηρεσιών διαχείρισης και των δικαιούχων για την υλοποίηση των προγραμμάτων.

Ως προς τις χρηματοδοτικές πηγές αναφέρεται ρητά ότι οι ενέργειες Τεχνικής Βοήθειας χρηματοδοτούνται από εθνικούς πόρους μέσω του Προϋπολογισμού Δημοσίων Επενδύσεων (ΠΔΕ), ενώ ο προϋπολογισμός του αντίστοιχου άξονα προτεραιότητας των επιμέρους προγραμμάτων του ΕΠΑ καθορίζεται ως ποσοστό **μέχρι 1% των συνολικών πιστώσεών τους.**

Για το ΤΠΑ του ΥΨηΔ ο προϋπολογισμός του Άξονα Προτεραιότητας «Τεχνική Υποστήριξη ΤΠΑ» ανέρχεται για την περίοδο 2021-2025 σε **€5.200.000,00 εκ των οποίων τα** €**2,7 εκ. αφορούν στην διοικητική υποστήριξη των φορέων του οικείου Υπoυργείου και τα** €**2,5 εκ. την τεχνικη βοήθεια.**

## 3.1 Άξονας Προτεραιότητας «Τεχνική υποστήριξη ΤΠΑ» (ΑΠ 15)

Ο Άξονας Προτεραιότητας 15 περιλαμβάνει τις ενέργειες της τεχνικής υποστήριξης (τεχνικής βοήθειας) σχετικά με τον προγραμματισμό, τον σχεδιασμό, την προετοιμασία, τη διαχείριση, την παρακολούθηση, την αξιολόγηση, τη δημοσιότητα, την εφαρμογή και τον έλεγχο του Τομεακού Προγράμματος Ανάπτυξης του ΥΨηΔ, καθώς και δραστηριότητες για την ενίσχυση της διοικητικής ικανότητας της υπηρεσίας διαχείρισης και των δικαιούχων για την υλοποίηση των έργων. Συνίστανται ιδίως στην προμήθεια αγαθών και λήψη υπηρεσιών, στην κάλυψη δαπανών, καθώς και σε κάθε άλλη απαραίτητη δαπάνη που αποσκοπεί στην ενίσχυση της υλοποίησης των στόχων και των προγραμμάτων του ΤΠΑ.

|  |  |  |
| --- | --- | --- |
| **Αποτελέσματα που επιδιώκονται:** | * Άρτια και αποτελεσματική υλοποίηση των παρεμβάσεων του συνόλου του ΤΠΑ, παροχή οδηγιών και υποστήριξης προς τους εμπλεκόμενους φορείς και υποστήριξη και υποβοήθηση της διοικητικής δομής που διαχειρίζεται το ΤΠΑ. * Αναβάθμιση των συστημάτων και εργαλείων οργάνωσης της διαχείρισης και παρακολούθησης του ΤΠΑ. * Πρόσθετη τεχνική συνδρομή (μελέτες/ εμπειρογνωμοσύνες, τεχνικοί σύμβουλοι) που ενδέχεται να προκύψει για τη βελτιστοποίηση της υλοποίησης και την υποστήριξη της διαχείρισης και της παρακολούθησης των παρεμβάσεων. * Ευαισθητοποίηση, πληροφόρηση και δημοσιότητα του ΤΠΑ. | |
| **Δείκτες εκροών:** | Δείκτης | Τιμή Στόχος |
| Υποστηρικτικά εργαλεία για την οργάνωση/διαχείριση που δημιουργούνται ή αναβαθμίζονται (12103) |  |
| Δικαιούχοι, φορείς που υποστηρίζονται (12105) |  |
| Αριθμός εκδηλώσεων (ενέργειες ενημέρωσης και ευαισθητοποίησης) (12305) |  |
| Μελέτες, εμπειρογνωμοσύνες, έρευνες, αξιολογήσεις (12201) |  |
| **Δυνητικοί δικαιούχοι:** | Υπηρεσία Διαχείρισης ΤΠΑ, εποπτευόμενοι φορείς του ΥΨηΔ (όπως ΚτΠ Α.Ε., Ελληνικά ταχυδρομεία και Εθνικό Κέντρο Τεκμηρίωσης) | |
| **Προτεινόμενες Κατηγορίες Δράσεων/ Έργων:** | 1. Τεχνική Βοήθεια Μεταβατικής Περιόδου του ΕΠΑ για το ΥΨηΔ. 2. Υποστήριξη της διοικητικής ικανότητας της Υπηρεσίας Διαχείρισης και των Δικαιούχων του ΤΠΑ. 3. Αναβάθμιση συστημάτων και εργαλείων οργάνωσης της διαχείρισης και παρακολούθησης του ΤΠΑ. 4. Διοργάνωση ημερίδων / συνεδρίων, εκδηλώσεων. 5. Παροχή εξειδικευμένων μελετών, παροχή υπηρεσιών τεχνικών συμβούλων για την υλοποίηση έργων τεχνικής υποστήριξης, μελετών και εμπειρογνωμοσυνών ή και αξιολογήσεων. 6. Συμβουλευτικές υπηρεσίες υποστήριξης των φορέων υλοποίησης από εξωτερικούς εμπειρογνώμονες. 7. Αξιολογήσεις των αποτελεσμάτων του ΤΠΑ. 8. Ενημέρωση των δυνητικών Δικαιούχων σχετικά με τους στόχους των παρεμβάσεων του ΤΠΑ. 9. Ενημέρωση / ευαισθητοποίηση των άμεσα και έμμεσα εμπλεκομένων, καθώς και της κοινής γνώμης, σε θέματα που αφορούν και σχετίζονται με το ΤΠΑ και τις παρεμβάσεις του. 10. Ενέργειες δημοσιοποίησης των αποτελεσμάτων του ΤΠΑ. | |

# 4. ΠΡΟΫΠΟΛΟΓΙΣΜΟΣ ΠΡΟΓΡΑΜΜΑΤΟΣ

Στην παρούσα ενότητα παρουσιάζονται τα στοιχεία του προϋπολογισμού του ΤΠΑ του ΥΨηΔ, όπως αυτά εκτιμώνται για κάθε Άξονα Προτεραιότητας που περιλαμβάνει κατηγορίες δράσεων. Πιο συγκεκριμένα, παρουσιάζεται η κατανομή του προϋπολογισμού του ΤΠΑ του ΥΨηΔ ανά αναπτυξιακό στόχο του ΕΠΑ, η κατανομή του προϋπολογισμού του ΤΠΑ ανά Άξονα Προτεραιότητας, καθώς και η ετήσια κατανομή προϋπολογισμού κάθε Άξονα Προτεραιότητας για την περίοδο των ετών 2021-2025.

## 4.1 Κατανομή π/υ ανά αναπτυξιακό στόχο ΕΠΑ

Ο προϋπολογισμός του Τομεακού Προγράμματος Ανάπτυξης του Υπουργείου Ψηφιακής Διακυβέρνησης ανέρχεται για την περίοδο 2021-2025 στα **€520.000.000,** εκ των οποίων τα **€** **425 εκ.** αφορούν συνεχιζόμενα έργα, ενώ τα **υπόλοιπα αφορούν σε** νέα έργα και την **τεχνική υποστήριξη ΤΠΑ**.

Το κύριο βάρος της χρηματοδότησης των έργων (**58.56%**) του ΥΨηΔ με πόρους του ΕΠΑ εντάσσεται στον Αναπτυξιακό Στόχο «**Έξυπνη ανάπτυξη**», ενώ το **7.05%** του π/υ εξυπηρετεί τον Αναπτυξιακό Στόχο «**Ανάπτυξη υποδομών** και τέλος σε ποσοστό **33.39 %** τον Αναπτυξιακό Στόχο «**Εξωστρέφεια**». Το **1%** του π/υ του ΤΠΑ του ΥΨηΔ εξυπηρετεί τις ανάγκες για Τεχνική Βοήθεια (βλ. σχ. Κεφ. 3).

Πίνακας 5: Κατανομή π/υ ανά Αναπτυξιακό Στόχο ΕΠΑ

|  |  |  |
| --- | --- | --- |
| **Αναπτυξιακός Στόχος ΕΠΑ** | **Π/Υ ΤΠΑ** | **% επί του π/υ** |
| Έξυπνη Ανάπτυξη | 304.495.723,51 € | 58,56% |
| Ανάπτυξη Υποδομών | 36.654.983,16 € | 7,05% |
| Εξωστρέφεια | 173.649.293,33 € | 33,39% |
| Τεχνική Βοήθεια | *5.200.000,00 €* | *1,00%* |
| **Σύνολο** | **520.000.000,00 €** | **100,00%** |

## 4.2 Κατανομή π/υ ανά Άξονα Προτεραιότητας

Οι Άξονες Προτεραιότητας που συγκεντρώνουν για το ΥΨηΔ τη μεγαλύτερη χρηματοδότηση για την περίοδο 2021 -2025 είναι κατά σειρά ιεράρχησης οι εξής:

* «ΑΠ14 - Πολιτιστικές και δημιουργικές βιομηχανίες», όπου μέχρι τέλος του 2025 εκτιμάται ότι θα δαπανηθούν €**173.5 εκ.** (33.39%)
* «ΑΠ6 - Δημόσια διοίκηση και ψηφιοποίηση», όπου μέχρι τέλος του 2025 εκτιμάται ότι θα δαπανηθούν €**138.8 εκ** (26.69%)

Η ιεράρχηση των Αξόνων προτεραιότητας με βάση τη χρηματοδοτική βαρύτητα απεικονίζονται στον ακόλουθο πίνακα.

Πίνακας 6: Κατανομή π/υ ανά ΑΠ

|  |  |  |
| --- | --- | --- |
| **Άξονας Προτεραιότητας (ΑΠ)** | **Π/Υ ΤΠΑ** | **% ΑΠ επί του π/υ** |
| ΑΠ1 - Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής | 15.150.000,00 € | 2,91% |
| ΑΠ2 - Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα | 47.348.554,42 € | 9,11% |
| ΑΠ3 - Προώθηση αποτελεσμάτων έρευνας, καινοτομίας και τεχνολογίας στις επιχειρήσεις | 700.000,00 € | 0,13% |
| ΑΠ4 -Συστάδες ανάπτυξης | 500.000,00 € | 0,10% |
| ΑΠ5 - Βιομηχανική μετάβαση και επιχειρηματικότητα | 24.636.710,00 € | 4,74% |
| ΑΠ6 - Δημόσια διοίκηση και ψηφιοποίηση | 138.782.449,50 € | 26,69% |
| ΑΠ7 - Ηλεκτρονική υγεία (e-health) | 500.000,00 € | 0,10% |
| ΑΠ8 - Ψηφιακή διασύνδεση μονάδων δημόσιας διοίκησης | 2.300.200,00 € | 0,44% |
| ΑΠ9 - Εκσυγχρονισμός του δικαστικού συστήματος | 5.000.000,00 € | 0,96% |
| ΑΠ10 - Έξυπνες πόλεις | 5.000.000,00 € | 0,96% |
| ΑΠ11 - Ψηφιακές δεξιότητες και ψηφιακή ένταξη | 64.577.809,59 € | 12,42% |
| ΑΠ12 - Υποδομές ΤΠΕ | 1.083.082,49 € | 0,21% |
| ΑΠ13 - Ψηφιοποίηση μεταφορών | 35.571.900,67 € | 6,84% |
| ΑΠ14 - Πολιτιστικές και δημιουργικές βιομηχανίες | 173.649.293,33 € | 33,39% |
| Τεχνική Βοήθεια | 5.200.000,00 € | 1,00% |
| Σύνολο | **520.000.000,00 €** | 100,0% |

## 4.3 Ετήσια κατανομή π/υ

Πίνακας 7: Χρηματοδοτικός πίνακας με κατανομή ανά έτος και Άξονα Προτεραιότητας

|  |  |  |  |  |  |  |
| --- | --- | --- | --- | --- | --- | --- |
| **Άξονας Προτεραιότητας (ΑΠ)** | **Π/Υ ΤΠΑ** | **2021** | **2022** | **2023** | **2024** | **2025** |
| ΑΠ1 - Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής | 15.150.000,00 € | 5.150.000,00 € | 5.000.000,00 € | 5.000.000,00 € | - € | - € |
| ΑΠ2 - Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα | 47.348.554,42 € | 17.029.421,77 € | 24.319.132,65 € | 2.000.000,00 € | 2.000.000,00 € | 2.000.000,00 € |
| ΑΠ3 - Προώθηση αποτελεσμάτων έρευνας, καινοτομίας και τεχνολογίας στις επιχειρήσεις | 700.000,00 € | 500.000,00 € | 200.000,00 € | - € | - € | - € |
| ΑΠ4 -Συστάδες ανάπτυξης | 500.000,00 € | 100.000,00 € | 100.000,00 € | 100.000,00 € | 100.000,00 € | 100.000,00 € |
| ΑΠ5 - Βιομηχανική μετάβαση και επιχειρηματικότητα | 24.636.710,00 € | 10.244.684,00 € | 14.392.026,00 € | - € | - € | - € |
| ΑΠ6 - Δημόσια διοίκηση και ψηφιοποίηση | 138.782.449,50 € | 50.915.510,61 € | 29.411.292,59 € | 25.455.646,30 € | 19.000.000,00 € | 14.000.000,00 € |
| ΑΠ7 - Ηλεκτρονική υγεία (e-health) | 500.000,00 € | 100.000,00 € | 100.000,00 € | 100.000,00 € | 100.000,00 € | 100.000,00 € |
| ΑΠ8 - Ψηφιακή διασύνδεση μονάδων δημόσιας διοίκησης | 2.300.200,00 € | 460.040,00 € | 920.080,00 € | 920.080,00 € | - € | - € |
| ΑΠ9 - Εκσυγχρονισμός του δικαστικού συστήματος | 5.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € |
| ΑΠ10 - Έξυπνες πόλεις | 5.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € |
| ΑΠ11 - Ψηφιακές δεξιότητες και ψηφιακή ένταξη | 64.577.809,59 € | 21.741.824,27 € | 23.021.136,57 € | 19.814.848,76 € | - € | - € |
| ΑΠ12 - Υποδομές ΤΠΕ | 1.083.082,49 € | 1.083.082,49 € | - € | - € | - € | - € |
| ΑΠ13 - Ψηφιοποίηση μεταφορών | 35.571.900,67 € | 35.571.900,67 € | - € | - € | - € | - € |
| ΑΠ14 - Πολιτιστικές και δημιουργικές βιομηχανίες | 173.649.293,33 € | 50.426.156,88 € | 37.506.386,45 € | 35.716.750,00 € | 30.000.000,00 € | 20.000.000,00 € |
| Τεχνική βοήθεια | 5.200.000,00 € | 1.040.000,00 € | 1.040.000,00 € | 1.040.000,00 € | 1.040.000,00 € | 1.040.000,00 € |
| Σύνολο | **520.000.000,00 €** | **196.362.620,69 €** | **138.010.054,26 €** | **92.147.325,05 €** | **54.240.000,00 €** | **39.240.000,00 €** |

# 5. ΣΥΜΒΟΛΗ ΤΟΥ ΤΠΑ ΣΤΗΝ ΕΦΑΡΜΟΓΗ ΔΗΜΟΣΙΩΝ ΠΟΛΙΤΙΚΩΝ

Η παρούσα ενότητα επικεντρώνεται στην ανάδειξη της συμβολής του ΤΠΑ του ΥΨηΔ στην εφαρμογή των δημόσιων πολιτικών, και ειδικότερα το Εθνικό Πρόγραμμα Μεταρρυθμίσεων και το Εθνικό Πρόγραμμα Ανάπτυξης 2021-2025

## 5.1 ΣΥΜΒΑΤΟΤΗΤΑ ΤΟΥ ΤΠΑ ΜΕ ΤΟ ΕΠΑ

Η συμβατότητα του αντικειμένου υλοποίησης του ΤΠΑ του ΥΨηΔ µε τους Αναπτυξιακούς Στόχους και τις Προτεραιότητες του Εθνικού Προγράμματος Ανάπτυξης 2021-2025 προκύπτει βάσει των θεσμικών αρμοδιοτήτων του ΥΨηΔ και των συναφών τομέων παρέμβασης.

Ο ακόλουθος πίνακας – μήτρα συνάφειας παρουσιάζει τη συμβατότητα του αντικειμένου των κατηγοριών δράσεων, όπως περιγράφηκαν ανωτέρω, των επιμέρους Αξόνων Προτεραιότητας του ΤΠΑ του ΥΨηΔ με τους αναπτυξιακούς στόχους/ πυλώνες και τους αντίστοιχους ειδικούς στόχους του ΕΠΑ 2021-2025.

Η μεγαλύτερη έμφαση του αντικειμένου υλοποίησης του ΤΠΑ του ΥΨηΔ δίδεται στην επίτευξη της αναπτυξιακής στρατηγικής του ΕΠΑ για την περίοδο 2021-2025, όσον αφορά στο ψηφιακό μετασχηματισμό της χώρας. Ειδικότερα, όσον αφορά στον αναπτυξιακό στόχο «**Έξυπνη ανάπτυξη»** οι περισσότεροι Άξονες Προτεραιότητας καλύπτουν επιμέρους τομείς του ειδικού στόχου «**Ψηφιακός μετασχηματισμός»**, ενώ και οι υπόλοιποι Άξονες Προτεραιότητας συμβάλουν στην ικανοποίηση προτεραιοτήτων του ΕΠΑ 2021 – 2025 που αφορούν είτε στην περαιτέρω ανάπτυξη και βελτίωση των ψηφιακών υποδομών, είτε στον ψηφιακό μετασχηματισμό συγκεκριμένων τομέων της οικονομίας, που αποτελούν συνεισφέρουν σημαντικά στην ανάπτυξη της χώρας.

Πίνακας 8: Συμβατότητα ΤΠΑ ΥΨηΔ με ΕΠΑ 2021-2025

| **Αναπτυξιακοί Στόχοι ΕΠΑ 2021-2025** | **Ειδικοί Στόχοι ΕΠΑ 2021-2025** |  |  | **Άξονες Προτεραιότητας ΤΠΑ ΥΨηΔ 2021-2025** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΑΠ1** | **ΑΠ2** | **ΑΠ3** | **ΑΠ4** | **ΑΠ5** | **ΑΠ6** | **ΑΠ7** | **ΑΠ8** | **ΑΠ9** | **ΑΠ10** | **ΑΠ11** | **ΑΠ12** | **ΑΠ13** | **ΑΠ14** |
| 1. **Έξυπνη Ανάπτυξη** | ΕΣ1.1 Έρευνα και ανάπτυξη | ⯁ | ⯁ |  |  |  |  |  |  |  |  |  |  |  |  |
| ΕΣ1.2 Ψηφιακός μετασχηματισμός | ⯁ | ⯁ | ⯁ | ⯁ | ⯁ | ⯁ | ⯁ | ⯁ | ⯁ | ⯁ | ⯁ |  |  |  |
| ΕΣ1.3 Καινοτομία και επιχειρηματικότητα |  |  | ⯁ |  |  |  |  |  |  |  |  |  |  |  |
| 1. **Πράσινη Ανάπτυξη** | ΕΣ2.1 Κυκλική οικονομία |  |  |  |  |  |  |  |  |  |  |  |  |  |  |
| ΕΣ2.2 Προστασία του περιβάλλοντος |  |  |  |  |  |  |  |  |  |  |  |  |  |  |
| ΕΣ2.3 Κλιματική αλλαγή |  |  |  |  |  |  |  |  |  |  |  |  |  |  |
| 1. **Ανάπτυξη Υποδομών** | ΕΣ3.1 Δίκτυα |  |  |  |  |  |  |  |  |  |  |  | ⯁ |  |  |
| ΕΣ3.2 Μεταφορές |  |  |  |  |  |  |  |  |  |  |  |  | ⯁ |  |
| ΕΣ3.3 Εφοδιαστική αλυσίδα |  |  |  |  |  |  |  |  |  |  |  |  |  |  |
| 1. **Κοινωνική Ανάπτυξη** | ΕΣ4.1 Υγεία |  |  |  |  |  |  |  |  |  |  |  |  |  |  |
| ΕΣ4.2 Απασχόληση |  |  |  |  |  |  |  |  |  |  |  |  |  |  |
| ΕΣ4.3 Παιδεία / Αθλητισμός |  |  |  |  |  |  |  |  |  |  |  |  |  |  |
| ΕΣ4.4 Κοινωνική συνοχή |  |  |  |  |  |  |  |  |  |  |  |  |  |  |
| 1. **Εξωστρέφεια** | ΕΣ5.1 Πολιτισμός |  |  |  |  |  |  |  |  |  |  |  |  |  | ⯁ |
| ΕΣ5.2 Τουρισμός |  |  |  |  |  |  |  |  |  |  |  |  |  |  |
| ΕΣ5.3 Αγροδιατροφικός τομέας |  |  |  |  |  |  |  |  |  |  |  |  |  |  |
| ΕΣ5.4 Βιομηχανία |  |  |  |  |  |  |  |  |  |  |  |  |  |  |

## 5.2 ΣΥΜΒΑΤΟΤΗΤΑ ΣΤΡΑΤΗΓΙΚΗΣ ΜΕ ΑΛΛΕΣ ΣΤΡΑΤΗΓΙΚΕΣ ΤΟΥ ΤΟΜΕΑ

Το ΤΠΑ του ΥΨηΔ, στο πλαίσιο υλοποίησης του ΕΠΑ, αποτελεί το κύριο πρόγραμμα υλοποίησης δράσεων που έχουν ως κύριο στόχο την επιτάχυνση του ψηφιακού μετασχηματισμού της χώρας.

Οι καθορισμένες πέντε στρατηγικές προτεραιότητες του ΤΠΑ του ΥΨηΔ, όπως περιγράφηκε και στην ενότητα 2.1 «Ανάλυση στρατηγικής τομέα», απορρέουν από τη **Βίβλο Ψηφιακού Μετασχηματισμού**, η οποία αποτελεί την εθνική στρατηγική για τον ψηφιακό μετασχηματισμό της χώρας, και ορίζει τους επτά στόχους που καλύπτονται πλήρως από τους Άξονες Προτεραιότητας του ΤΠΑ του ΥΨηΔ, όπως αναλύεται ακολούθως.

Το Εθνικό Πρόγραμμα Μεταρρυθμίσεων δίνει έμφαση στην υλοποίηση ψηφιακών δράσεων που αφορούν καίριους θεματικούς τομείς πολιτικής, όπως:

* το επενδυτικό περιβάλλον,
* την αγορά εργασίας και την κοινωνική ασφάλιση,
* το πλαίσιο άσκησης (διαδικασίες) της δικαιοσύνης,
* τη διαχείριση του ανθρώπινου δυναμικού του δημόσιου τομέα.

Επιπλέον, και οι πέντε Στόχοι Πολιτικής του Εταιρικού Συμφώνου για το Πλαίσιο Ανάπτυξης (ΕΣΠΑ) 2021-2027, περιλαμβάνουν δράσεις των οποίων τα επιδιωκόμενα αποτελέσματα αφορούν στην ανάπτυξη ψηφιακών διαδικασιών, υπηρεσιών και δεξιοτήτων που καλύπτουν το σύνολο των τομέων της κοινωνικού και οικονομικού περιβάλλοντος της χώρας, όπως περιγράφεται αναλυτικότερα στην Ενότητα 1.1.2. Ειδικότερα, σχετικά με τον ψηφιακό μετασχηματισμό της χώρας, οι στόχοι πολιτικής αναφέρονται και αυτοί:

* στον ψηφιακό μετασχηματισμό της δημόσιας διοίκησης, με τη διασφάλιση της διαλειτουργικότητας των συστημάτων και των υπηρεσιών της και την παροχή ολοκληρωμένων ψηφιακών υπηρεσιών προς τους πολίτες και τις επιχειρήσεις,
* στον ψηφιακό μετασχηματισμό του επιχειρηματικού περιβάλλοντος με άμεσα οφέλη τόσο στην ανάπτυξη και λειτουργία των επιχειρήσεων, όσο και των χρηστών των προϊόντων/ υπηρεσιών τους,
* στην αναβάθμιση των υποδομών και συστημάτων ΤΠΕ, καθώς και την αύξηση των χρηστών (φυσικά και νομικά πρόσωπα), με πρόσβαση σε αυτές,
* στην αναβάθμιση των ψηφιακών δεξιοτήτων και την προώθηση της χρήσης των ΤΠΕ,
* στην εφαρμογή λύσεων ΤΠΕ στη διαχείριση των επιπτώσεων της κλιματικής αλλαγής, καθώς και της ανάπτυξης του αστικού περιβάλλοντος.

Όσον αφορά στις ευρωπαϊκές πολιτικές, η στρατηγική του τομέα συμβαδίζει με τις προτεραιότητες και τις κατευθύνσεις της ΕΕ, όπως αναδεικνύονται από τις Συστάσεις του Συμβουλίου της ΕΕ και την Έκθεση του Ευρωπαϊκού Εξαμήνου του 2020. Τα συγκεκριμένα κείμενα, εκτός των άλλων, δίνουν έμφαση στην **ψηφιακή μετάβαση**, ιδίως όσον αφορά στις **ασφαλείς και βιώσιμες μεταφορές και την εφοδιαστική**, τις **ψηφιακές υποδομές πολύ υψηλής χωρητικότητας** και τις **ψηφιακές δεξιότητες**. Επιπλέον, ζητούμενο είναι και η βελτίωση της αποτελεσματικότητας και της **ψηφιοποίησης της δημόσιας διοίκησης** και την **προώθηση του ψηφιακού μετασχηματισμού των επιχειρήσεων**.

Βάσει των ανωτέρω, η στρατηγική του τομέα, όπως αυτή εκφράζεται από τις πέντε στρατηγικές προτεραιότητες και μετουσιώνεται στους 14 Άξονες Προτεραιότητας, όπου ο κάθε ένας χαρακτηρίζεται από μια αυτοτέλεια ως προς το αντικείμενο υλοποίησης, έχει διαμορφωθεί κατά τέτοιο τρόπο ώστε να συμβάλει ολιστικά στην ικανοποίηση των προαναφερόμενων στρατηγικών και κατευθύνσεων πολιτικής.

Συγκεκριμένα,

* η **ψηφιοποίηση της δημόσιας διοίκησης**, καλύπτεται από το αντικείμενο υλοποίησης των ΑΠ 1 «Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής», ΑΠ 2 «Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα», ΑΠ 6 «Δημόσια διοίκηση και ψηφιοποίηση», ΑΠ 7 «Ηλεκτρονική υγεία (e-health)», ΑΠ 8 «Ψηφιακή διασύνδεση μονάδων δημόσιας διοίκησης», ΑΠ 9 «Εκσυγχρονισμός του δικαστικού συστήματος» και ΑΠ 10 «Έξυπνες πόλεις».
* ο **ψηφιακός μετασχηματισμός των επιχειρήσεων**, καλύπτεται από το αντικείμενο υλοποίησης των ΑΠ 1 Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής», ΑΠ 3 «Προώθηση αποτελεσμάτων έρευνας, καινοτομίας και τεχνολογίας στις επιχειρήσεις», ΑΠ 4 «Συστάδες ανάπτυξης», και ΑΠ 5 «Βιομηχανική μετάβαση και επιχειρηματικότητα».
* η ανάπτυξη των **ψηφιακών δεξιοτήτων** όλων των πολιτών προκειμένου να αξιοποιήσουν τις λύσεις ΤΠΕ σε όλο το φάσμα των κοινωνικο-οικονομικών δραστηριοτήτων τους (εκπαίδευση, εργασία, ψυχαγωγία, οικονομικές συναλλαγές, κοινωνικές επαφές), καλύπτονται διττά από τις δράσεις του ΑΠ 11 «Ψηφιακές δεξιότητες και ψηφιακή ένταξη». Συγκεκριμένα οι δράσεις του συγκεκριμενου ΑΠ αφορούν τόσο στην ανάπτυξη των ψηφιακών δεξιοτήτων, όσο και στην ενημέρωση των πολιτών για την προώθηση της χρήσης των ΤΠΕ.
* η **ανάπτυξη ψηφιακών υποδομών πολύ υψηλής χωρητικότητας** καλύπτεται από το αντικείμενο υλοποίησης του ΑΠ 12 «Υποδομές ΤΠΕ»
* οι **ασφαλείς και βιώσιμες μεταφορές και η εφοδιαστική**, ως συγκεκριμένος κλάδος της οικονομίας, καλύπτεται από το αντικείμενο υλοποίησης του ΑΠ 13 «Ψηφιοποίηση μεταφορών»

# 6. ΟΡΙΖΟΝΤΙΕΣ ΑΡΧΕΣ

Tο ΥΨηΔ, οι αρμόδιες υπηρεσίες και οι εποπτευόμενοι φορείς του, εφαρμόζοντας το ισχύον εθνικό και ευρωπαϊκό θεσμικό πλαίσιο διασφαλίζουν την προώθηση της **οριζόντιας εφαρμογής των πολιτικών** για την ουσιαστική ισότητα των φύλων, την ισότητα των ευκαιριών και την κατάργηση των διακρίσεων εξαιτίας του φύλου, της φυλής ή της εθνοτικής καταγωγής, της θρησκείας ή των πεποιθήσεων, της ύπαρξης αναπηρίας, της ηλικίας ή του γενετήσιου προσανατολισμού καθώς για την προώθηση της βιώσιμης ανάπτυξης.

Η ενσωμάτωση των αρχών αυτών στον **κύκλο ζωής των έργων** του ΤΠΑ (σχεδιασμός/ επανασχεδιασμός, εξειδίκευση, επιλογή και ένταξη, υλοποίηση, παρακολούθηση και αξιολόγηση) αποτελεί για το ΥΨηΔ βασικό συστατικό υλοποίησης του ΤΠΑ.

## 6.1 ΣΥΜΒΟΛΗ ΣΤΗ ΒΙΩΣΙΜΗ ΑΝΑΠΤΥΞΗ

Οι ΤΠΕ αποτελούν έναν από τους κρίσιμους παράγοντες επιτυχίας ως μοχλός επίτευξης της βιώσιμης ανάπτυξης, δεδομένου ότι η πρόσβαση, η χρήση και οι δεξιότητες στις ΤΠΕ, συνδέονται σαφώς με τη βιώσιμη ανάπτυξη μιας χώρας. Οι επενδύσεις του ΤΠΑ του ΥΨηΔ σε υποδομές και υπηρεσίες ΤΠΕ θα καλύψουν ένα ευρύ φάσμα αναγκών του κράτους, στο πλαίσιο του ψηφιακού μετασχηματισμού του, προκειμένου να ανταποκριθεί στις απαιτήσεις των πολιτών και του οικοσυστήματος των επιχειρήσεων.

Λαμβάνοντας υπόψη ότι ο τομέας των ΤΠΕ συμβάλλει άμεσα στην πρόοδο των Στόχων Βιώσιμης Ανάπτυξης (SDGs), η ψηφιακή αναβάθμιση του κράτους θα είναι καθοριστική για την επίτευξή τους μέχρι το 2030 και ειδικότερα των ακόλουθων:

* Υγεία και ευημερία (SDG 3),
* Ποιοτική εκπαίδευση (SDG 4),
* Ισότητα των φύλων (SDG 5),
* Βιομηχανία, καινοτομία και υποδομές (SDG 9),
* Βιώσιμες πόλεις (SDG 11),

Ειδικότερα, ο ακόλουθος πίνακας αναδεικνύει τη σύνδεση των κατηγοριών δράσεων του ΤΠΑ όσον αφορά στη συμβολή τους στην επίτευξη των προαναφερόμενων στόχων.

| **SDG** | **Τίτλος Στόχου** | **Κατηγορία Δράσης ΤΠΑ ΥΨηΔ** |
| --- | --- | --- |
| 3 | Υγεία και Ευημερία | * Αξιοποίηση ερευνητικής τεχνογνωσίας και λύσεων ΤΠΕ στο δημόσιο τομέα για τη διασφάλιση της κοινωνικής ένταξης των ευπαθών κοινωνικά ομάδων * Απλούστευση και βελτίωση διαδικασιών εξυπηρέτησης πολιτών και επιχειρήσεων στο πλαίσιο του ψηφιακού μετασχηματισμού της δημόσιας διοίκησης * Δράσεις ψηφιοποίησης υπηρεσιών του τομέα της δημόσιας υγείας για τη βελτίωση της πρόσβασης των πολιτών * Δράσεις ανάπτυξης και βελτίωσης των ψηφιακών δεξιοτήτων για την κάλυψη του ψηφιακού χάσματος |
| 4 | Ποιοτική εκπαίδευση | * Απλούστευση και βελτίωση διαδικασιών εξυπηρέτησης πολιτών και επιχειρήσεων στο πλαίσιο του ψηφιακού μετασχηματισμού της δημόσιας διοίκησης * Δράσεις ανάπτυξης και βελτίωσης των ψηφιακών δεξιοτήτων για την κάλυψη του ψηφιακού χάσματος * Στοχευμένες δράσεις για την ενδυνάμωση της χρήσης των ψηφιακών υπηρεσιών από τους πολίτες |
| 5 | Ισότητα των φύλων | * Δράσεις ανάπτυξης και βελτίωσης των ψηφιακών δεξιοτήτων για την κάλυψη του ψηφιακού χάσματος |
| 9 | Βιομηχανία, καινοτομία και υποδομές | * Ανάπτυξη έξυπνων δικτύων (Smart Grids) * Ανάπτυξη ευρυζωνικών δικτύων * Ανάπτυξη δικτύων 5G * Δράσεις αξιοποίησης υποδομών και υπηρεσιών ΤΠΕ για την ενίσχυση της ανταγωνιστικότητας των επιχειρήσεων * Εισαγωγή ψηφιακών εφαρμογών στον τομέα των μεταφορών * Ανάπτυξη ερευνητικών κέντρων παγκόσμιας εμβέλειας σε τεχνολογίες αιχμής (ΑΙ, Big Data, Blockchain, IOT, High Performance Computing) * Διάχυση ερευνητικής τεχνογνωσίας και εφαρμογών ΤΠΕ για τη βελτίωση της λειτουργίας του δημόσιου τομέα * Δράσεις διασύνδεσης ερευνητικών και εκπαιδευτικών ιδρυμάτων με την επιχειρηματική κοινότητα για την ενσωμάτωση της τεχνογνωσίας ΤΠΕ στην παραγωγική διαδικασία * Προώθηση κοινών ερευνητικών έργων ΤΠΕ μεταξύ ερευνητικών/ ακαδημαϊκών ιδρυμάτων και επιχειρήσεων * Ανάπτυξη συνεργατικών σχημάτων μεταξύ ερευνητικής κοινότητας και επιχειρήσεων για την ενίσχυση της ανταγωνιστικότητας της ελληνικής οικονομίας |
| 11 | Βιώσιμες πόλεις | * Δράσεις ψηφιακού μετασχηματισμού αστικών περιοχών για τη βελτίωση της καθημερινότητας των πολιτών |

Η ενίσχυση της ψηφιακής συνδεσιμότητας που θα προκύψει από την υλοποίηση των δράσεων του ΤΠΑ του ΥΨηΔ, θα συμβάλλει στην περαιτέρω ανάπτυξη της δια βίου εκπαίδευσης, στη δημιουργία μεγαλύτερης οικονομικής αξίας, στη δημιουργία θέσεων εργασίας και στη μείωση των ανισοτήτων, και εν γένει στην επιτάχυνση της επίτευξης των οικονομικών και κοινωνικών αναπτυξιακών προκλήσεων της ελληνικής κοινωνίας.

## 6.2 ΣΥΜΒΟΛΗ ΣΤΗΝ ΙΣΟΤΗΤΑ ΕΥΚΑΙΡΙΩΝ ΚΑΙ ΚΑΤΑΡΓΗΣΗ ΤΩΝ ΔΙΑΚΡΙΣΕΩΝ

Δεδομένης της συμβολής των νέων τεχνολογιών σε κάθε τομέα κοινωνικό-οικονομικής δραστηριότητας (όπως εργασία, εκπαίδευση, ψυχαγωγία και μεταφορές), η απρόσκοπτη πρόσβαση στις υποδομές και υπηρεσίες ΤΠΕ αποτελεί βασική προϋπόθεση διασφάλισης της ισότιμης ένταξης και συμμετοχής κάθε πολίτη σε αυτές.

Ο σχεδιασμός του ΤΠΑ του ΥΨηΔ λαμβάνει υπόψη τους κινδύνους που προκύπτουν από την καθολική αξιοποίηση των ΤΠΕ στον μετασχηματισμό της δημόσιας διοίκησης, όπως:

* τον κίνδυνο ενός ολοένα πιο έντονου αποκλεισμού συμπολιτών από ευκαιρίες πρόσβασης και συμμετοχής,
* τον κίνδυνο εμφάνισης νέων μορφών διάκρισης ή/και εξουσίας,
* τον κίνδυνο περαιτέρω εδραίωσης μιας κοινωνίας πολλαπλών ταχυτήτων με το χάσμα μεταξύ των κατεχόντων και των μη κατεχόντων να διευρύνεται συνεχώς.

Συγκεκριμένα, το ΤΠΑ περιλαμβάνει διακριτό τομέα παρέμβασης, ήτοι την «Προώθηση της χρήσης διαδικτυακών υπηρεσιών από πολίτες», όπου μέρος των ειδικών αναπτυξιακών στόχων του συγκεκριμένου τομέα να περιλαμβάνουν:

* τη διευκόλυνση της ανοικτής και συμμετοχικής διακυβέρνησης,
* την ανάπτυξη χωρίς φραγμούς των διαπροσωπικών σχέσεων αξιοποιώντας τις δυνατότητες των ΤΠΕ και
* τη διασφάλιση της ηλεκτρονικής προσβασιμότητας χωρίς αποκλεισμούς.

Εκτός από την υλοποίηση των δράσεων που περιλαμβάνονται στην κατηγορία «Στοχευμένες δράσεις για την άμβλυνση του ψηφιακού κοινωνικού αποκλεισμού», που αφορούν άμεσα στην ικανοποίηση των ανωτέρω ειδικών αναπτυξιακών στόχων, κάθε δράση στο πλαίσιο υλοποίησης του ΤΠΑ του ΥΨηΔ θα ενσωματώνει στον επιμέρους σχεδιασμό της τη διασφάλιση των απαραίτητων προϋποθέσεων για την αποφυγή κινδύνων αποκλεισμού αξιοποίησης των υποδομών και υπηρεσιών από επιμέρους ομάδες πολιτών, οι οποίες βιώνουν ήδη στοιχεία κοινωνικού αποκλεισμού.

Οι εφαρμογή των Οδηγιών για την Προσβασιμότητα του Ιστού Έκδοση 2.0 (WCAG 2.0)[[29]](#footnote-30), που περιλαμβάνουν ένα μεγάλο πλαίσιο θεμάτων και συστάσεων, θα καταστήσει το περιεχόμενο των υπηρεσιών που θα προκύψουν από την υλοποίηση των δράσεων του ΤΠΑ, προσβάσιμο από ένα ευρύτερο φάσμα ατόμων με αναπηρίες όπως τύφλωση και μειωμένη όραση, κώφωση και μειωμένη ακοή, μαθησιακές δυσκολίες, νοητικούς περιορισμούς, περιορισμένη δυνατότητα κίνησης, δυσκολιών στην ομιλία, φωτοευαισθησία και συνδυασμό αυτών.

## 6.3 ΣΥΜΒΟΛΗ ΣΤΗΝ ΙΣΟΤΗΤΑ ΜΕΤΑΞΥ ΑΝΔΡΩΝ ΚΑΙ ΓΥΝΑΙΚΩΝ

Σε ένα περιβάλλον που χαρακτηρίζεται από τη ραγδαία εξέλιξη στην αξιοποίηση και εφαρμογή λύσεων ΤΠΕ, η υλοποίηση του ΤΠΑ του ΥΨηΔ φιλοδοξεί να συμβάλει στην προώθηση της ισότητας μεταξύ ανδρών και γυναικών, ιδίως όσον αφορά στα ακόλουθα πεδία, που αποτελούν και επιμέρους δείκτες για την επίτευξη του Στόχου Βιώσιμης Ανάπτυξης «Ισότητα των Φύλων (SDG 5)»:

* Χάσμα μεταξύ των φύλων για άτομα που εγκαταλείπουν πρόωρα την εκπαίδευση και την κατάρτιση.
* Χάσμα αμοιβής μεταξύ των φύλων σε αδικαιολόγητη μορφή

Το ΤΠΑ περιλαμβάνει συγκεκριμένες κατηγορίες δράσεων, που μεταξύ των άλλων περιλαμβάνουν στην στόχευσή τους την προώθηση της ισότητας μεταξύ των ανδρών και γυναικών. Συγκεκριμένα, το αντικείμενο υλοποίησης των κατηγοριών δράσεων:

* Στοχευμένες δράσεις για την ενδυνάμωση της χρήσης των ψηφιακών υπηρεσιών από τους πολίτες,
* Ενσωμάτωση ή και προαγωγή των ψηφιακών δεξιοτήτων σε όλες τις βαθμίδες εκπαίδευσης,
* Δράσεις ανάπτυξης και βελτίωσης των ψηφιακών δεξιοτήτων για την κάλυψη του ψηφιακού χάσματος,

αφορά και στην επέκταση της πρόσβασης των γυναικών στις τεχνολογίες πληροφοριών και επικοινωνιών (ΤΠΕ), τον τρόπο εκδημοκρατισμού των πληροφοριών, των επικοινωνιών και της συμμετοχής των γυναικών στην δημιουργία της γνώσης.

Επιπλέον, επισημαίνεται ότι οι δράσεις του ΤΠΑ του ΥΨηΔ θα ενσωματώσουν οριζόντια κατά τα στάδια του σχεδιασμού, της προετοιμασίας και της υλοποίησης, τις διατάξεις και τις αρχές για την προώθηση της ουσιαστικής ισότητας των φύλων, όπως αυτές τίθενται στον ν. 4604/2019 (A’ 50).

## 6.4 ΑΝΑΜΕΝΟΜΕΝΗ ΕΠΙΠΤΩΣΗ ΣΤΟ ΠΕΡΙΒΑΛΛΟΝ

Στο πλαίσιο της ισόρροπης ανάπτυξης η οποία αποτελεί ευρωπαϊκό και εθνικό στόχο σύμφωνα με τα σχετικώς οριζόμενα στην υπ’ αρ. 107017/2006 κοινή απόφαση των Υπουργών Εσωτερικών, Δημόσιας Διοίκησης Και Αποκέντρωσης, Οικονομίας και Οικονομικών και Περιβάλλοντος, Χωροταξίας και Δημοσίων Έργων (Β’ 1225), πριν από την υιοθέτηση σχεδίων και προγραμμάτων, είναι απαραίτητη η αξιολόγηση και η εκτίμηση των επιπτώσεων που ενδέχεται αυτά να έχουν στο περιβάλλον ώστε να προωθείται η αειφόρος ανάπτυξη και μία υψηλού επιπέδου προστασία του περιβάλλοντος.

Συνοπτικά, ο στόχος της εφαρμογής της Στρατηγικής Μελέτης Περιβαλλοντικής Εκτίμησης (ΣΜΠΕ) κατά την κατάρτιση επιχειρησιακών προγραμμάτων, είναι αφενός η εκ των προτέρων εκτίμηση των επιπτώσεων στο περιβάλλον από την εφαρμογή τους και αφετέρου η ενσωμάτωση της περιβαλλοντικής διάστασης στη διαδικασία προγραμματισμού.

Όσον αφορά στα έργα υποδομής ΤΠΕ, όπως την τοποθέτηση οπτικών ινών ή συναφών έργων υποδομής, αρχικά αναμένεται η τοπική επιβάρυνση του περιβάλλοντος στα σημεία υλοποίησης των έργων, λόγω της έκλυσης αερίου διοξειδίου του άνθρακα (CO2)από την παραγωγή ηλεκτρισμού για την κατανάλωση ενέργειας που σχετίζεται με την παραγωγή εξοπλισμού και τη λειτουργία υποδομών (όπως server parks και datacenters).

Ωστόσο τα συγκεκριμένα έργα αναμένεται να συμβάλλουν μελλοντικά στη μείωση των εκπομπών CO2 μέσω της παροχής της απαραίτητης υποδομής για την ανάπτυξη, ενδεικτικά, έξυπνων πόλεων, έξυπνων δικτύων, συστημάτων εφοδιαστικής αλυσίδας, και οφελών εξοικονόμησης ενέργειας.

Όσον αφορά στα έργα ΤΠΕ του ΥΨηΔ που αφορούν στην ανάπτυξη εφαρμογών για την παροχή ψηφιακών υπηρεσιών, αναμένεται να έχουν από ουδέτερη έως θετική επίπτωση στο περιβάλλον. Για τη συγκεκριμένη κατηγορία δράσεων, η παροχή ψηφιακών υπηρεσιών θα συμβάλλει άμεσα στην μείωση της κατανάλωσης πρώτων υλών - φυσικών πόρων που θα απαιτούνταν στην περίπτωση διά ζώσης παροχής υπηρεσιών όσο και των εκπεμπόμενων ρύπων από εκτέλεση μεταφορικού έργου οχημάτων ή/και υποδομών. Υπό αυτό το πρίσμα τα έργα ΤΠΕ αναμένεται να επιδράσουν θετικά στην ανθρώπινη υγεία και στο περιβάλλον. Επιπλέον, η ανάπτυξη ψηφιακών εργαλείων για τη διαχείριση φυσικών αρχείων, η αναβάθμιση, επέκταση και βελτίωση υφιστάμενων τεχνολογικών και πληροφοριακών συστημάτων για την παροχή υπηρεσιών στους πολίτες και τις επιχειρήσεις, η ηλεκτρονική διασύνδεση φορέων και υπηρεσιών καθώς και η προώθηση της ηλεκτρονικής ανταλλαγής πληροφοριών αναμένεται να συμβάλλουν στον ψηφιακό μετασχηματισμό της δημόσιας διοίκησης και κατ΄ επέκταση στην αναβάθμιση των παρεχόμενων υπηρεσιών προς τον πολίτη, επιδρώντας θετικά στην ποιότητα ζωής και στο φυσικό περιβάλλον.

# 7. ΥΠΗΡΕΣΙΑ ΔΙΑΧΕΙΡΙΣΗΣ ΠΡΟΓΡΑΜΜΑΤΟΣ

Οι αρμοδιότητες που αφορούν στη διαχείριση, την παρακολούθηση και τον έλεγχο του Τομεακού Προγράμματος Ανάπτυξης 2021-2025 του Υπουργείου Ψηφιακής Διακυβέρνησης ανατίθενται, δυνάμει της παρ. 1 του άρθ. 132 του ν. 4635/2019 (Α’ 167), στην Ειδική Υπηρεσία Διαχείρισης και Εφαρμογής Τομέα Τεχνολογιών Πληροφορικής και Επικοινωνίας του Υπουργείου Ψηφιακής Διακυβέρνησης.

Σύμφωνα με την παρ. 3 του άρθρου 132 του ν. 4635/2019 οι αρμοδιότητες της Υπηρεσίας Διαχείρισης του ΤΠΑ περιλαμβάνουν τα ακόλουθα:

* Την ενεργοποίηση των προγραμμάτων σύμφωνα με την παρ. Α` του άρθρου 129 του ν. 4635/2019 (Α’ 167), τη σύνταξη των προσκλήσεων, καθώς και τη μέριμνα για την έκδοση και δημοσιοποίησή τους.
* Τη συγκέντρωση των προτάσεων των δυνητικών δικαιούχων για την ένταξη έργων στο ΤΠΑ.
* Την παροχή πληροφόρησης και διευκρινίσεων επί του συστήματος διαχείρισης.
* Τον έλεγχο της πληρότητας και αρτιότητας των προτάσεων για την ένταξη έργων στο ΤΠΑ, που κατατίθενται από τους δυνητικούς δικαιούχους, την αξιολόγησή τους και την εισήγηση προς τον Γενικό Γραμματέα για την ένταξη των έργων στο ΤΠΑ.
* Τη μέριμνα για την ένταξη των έργων στο ΠΔΕ και τη χρηματοδότησή τους, με βάση την ισχύουσα διαδικασία.
* Την παρακολούθηση της υλοποίησης των έργων από τους δικαιούχους και τη σύνταξη των προβλεπόμενων εκθέσεων, σύμφωνα με τις παρ. 1 και 4 του άρθρου 128 του ν. 4635/2019.
* Την ενημέρωση και το συντονισμό των ενεργειών των δικαιούχων και των εμπλεκόμενων αρχών στην υλοποίηση του ΤΠΑ.
* Τη μέριμνα για τη δημοσιοποίηση και προβολή των δράσεων και των στόχων του ΤΠΑ με βάση το ΣΔΕ.
* Τη μέριμνα για την αξιοποίηση όλων των διαθέσιμων εργαλείων, προκειμένου να παρακολουθείται η εξέλιξη του φυσικού και οικονομικού αντικειμένου, καθώς και οι χρηματορροές των έργων και των μελετών.
* Τη διενέργεια διοικητικών επαληθεύσεων και επιτόπιων επιθεωρήσεων, σύμφωνα με την υποπαρ. 2 της παρ. Β` του άρθρου 129 του ν. 4635/2019.
* Την αξιολόγηση του ΤΠΑ, καθώς και της πρότασης αναθεώρησής του, όταν διαπιστώνεται σχετική ανάγκη.
* Τη σύνταξη εκθέσεων ολοκλήρωσης του ΤΠΑ.

Οι ανωτέρω αρμοδιότητες είναι συναφείς με το αντικείμενο και τις αρμοδιότητες της Ειδικής Υπηρεσίας Διαχείρισης και Εφαρμογής Τεχνολογιών Πληροφορικής και Επικοινωνιών (ΕΥΔΕ-ΤΠΕ) του ΥΨηΔ, όπως περιγράφονται αναλυτικά στην Απόφαση υπ’ αριθμ. 98088/19 των Υπουργών Ανάπτυξης και Επενδύσεων και Επικρατείας (Β’ 3780).

Η διοικητική ικανότητα της ΕΥΔΕ ΤΠΕ του ΥΨηΔ να αναλάβει και τις αρμοδιότητες που αντιστοιχούν στην Υπηρεσία Διαχείρισης του ΤΠΑ του ΥΨηΔ καλύπτει το βασικό κριτήριο της επάρκειας της οργανωτικής δομής, η οποία διαρθρώνεται σε τέσσερις διακριτές μονάδες ως εξής:

* Μονάδα Α: Προγραμματισμού, αξιολόγησης και επιλογής πράξεων
* Μονάδα Β: Διαχείριση πράξεων
* Μονάδα Γ: Υλοποίηση δράσεων
* Μονάδα Δ: Οργάνωσης και διοικητικής υποστήριξης

Graphical user interface, diagram

Description automatically generated

Αναλυτικότερα, η ΕΥΔΕ ΤΠΕ του ΥΨηΔ καλύπτει τις ακόλουθες απαιτήσεις:

* Διαθέτει το κατάλληλο οργανόγραμμα που αποτυπώνει με επαρκή ανάλυση τις λειτουργίες των εμπλεκόμενων υπηρεσιακών μονάδων, που θα είναι υπεύθυνες για τα διάφορα στάδια διαχείρισης του Τομεακού Προγράμματος Ανάπτυξης.
* Διαθέτει επαρκές πλήθος προσωπικού/ στελεχών κατανεμημένων στις εν λόγω υπηρεσιακές μονάδες.
* Το προσωπικό της ΕΥΔΕ ΤΠΕ διαθέτει τα κατάλληλα προσόντα και την εμπειρία διαχείρισης προγραμμάτων που καλύπτουν τις απαιτήσεις υλοποίησης του Τομεακού Προγράμματος Ανάπτυξης.

Οι προαναφερόμενες αρμοδιότητες της Υπηρεσίας Διαχείρισης του ΤΠΑ, όπως ορίζονται στον ν. 4635/2019, κατανέμονται ως εξής στις μονάδες της ΕΥΔΕ ΤΠΕ του ΥΨηΔ.

Η Μονάδα Α: Προγραμματισμού, Αξιολόγησης και Επιλογής Πράξεων, αναλαμβάνει τις ακόλουθες αρμοδιότητες:

* Την ενεργοποίηση των προγραμμάτων σύμφωνα με την παρ. Α` του άρθρου 129 του ν. 4635/2019, τη σύνταξη των προσκλήσεων, καθώς και τη μέριμνα για την έκδοση και δημοσιοποίησή τους.
* Τη συγκέντρωση των προτάσεων των δυνητικών δικαιούχων για την ένταξη έργων στο ΤΠΑ.
* Τον έλεγχο της πληρότητας και αρτιότητας των προτάσεων για την ένταξη έργων στο ΤΠΑ, που κατατίθενται από τους δυνητικούς δικαιούχους, την αξιολόγησή τους και την εισήγηση προς τον Γενικό Γραμματέα για την ένταξη των έργων στο ΤΠΑ.
* Τη μέριμνα για την ένταξη των έργων στο ΠΔΕ και τη χρηματοδότησή τους, με βάση την ισχύουσα διαδικασία.
* Την παροχή πληροφόρησης και διευκρινίσεων επί του συστήματος διαχείρισης.
* Τη μέριμνα για τη δημοσιοποίηση και προβολή των δράσεων και των στόχων του ΤΠΑ με βάση το ΣΔΕ.
* Την αξιολόγηση του ΤΠΑ, καθώς και της πρότασης αναθεώρησής του, όταν διαπιστώνεται σχετική ανάγκη.
* Τη σύνταξη εκθέσεων ολοκλήρωσης του ΤΠΑ.

Η Μονάδα Β: Διαχείριση Πράξεων, αναλαμβάνει τις ακόλουθες αρμοδιότητες:

* Την παρακολούθηση της υλοποίησης των έργων από τους δικαιούχους και τη σύνταξη των προβλεπόμενων εκθέσεων, σύμφωνα με τις παρ. 1 και 4 του άρθρου 128 του ν. 4635/2019.
* Την ενημέρωση και το συντονισμό των ενεργειών των δικαιούχων και των εμπλεκόμενων αρχών στην υλοποίηση του ΤΠΑ.
* Τη μέριμνα για την αξιοποίηση όλων των διαθέσιμων εργαλείων, προκειμένου να παρακολουθείται η εξέλιξη του φυσικού και οικονομικού αντικειμένου, καθώς και οι χρηματοροές των έργων και των μελετών.
* Τη διενέργεια διοικητικών επαληθεύσεων και επιτόπιων επιθεωρήσεων, σύμφωνα με την υποπαρ. 2 της παρ. Β΄ του άρθρου 129 του ν. 4635/2019.

Η Μονάδα Γ: Υλοποίηση Δράσεων, αναλαμβάνει τις ακόλουθες αρμοδιότητες:

* Την υλοποίηση δράσεων του ΤΠΕ του ΥΨηΔ ως Δικαιούχος.
* Τη συνδρομή των υπηρεσιών και των εποπτευόμενων φορέων του ΥΨηΔ, που αποτελούν δυνητικούς δικαιούχους δράσεων του ΤΠΑ, στην προετοιμασία των στοιχείων, εντύπων και εγγράφων που πρέπει να υποβληθούν στη Διαχειριστική Αρχή του ΤΠΑ του ΥΨηΔ για την ένταξη των δράσεων στο ΤΠΑ του ΥΨηΔ.

Η Μονάδα Δ: Οργάνωσης και Διοικητικής Υποστήριξης, αναλαμβάνει την ακόλουθες αρμοδιότητες:

* Την κατάρτιση προγράμματος ενεργειών τεχνικής βοήθειας
* Την ανάθεση και την εκτέλεση ενεργειών τεχνικής βοήθειας.

# 8. ΚΡΙΤΗΡΙΑ ΕΠΙΛΟΓΗΣ ΕΡΓΩΝ

Οι δυνητικοί δικαιούχοι του ΤΠΑ του ΥΨηΔ υποβάλλουν τις αιτήσεις τους για χρηματοδότηση των προτεινόμενων έργων ηλεκτρονικά και ενημερώνονται στη συνέχεια από την Υπηρεσία Διαχείρισης για την παραλαβή τους. Οι αιτήσεις για χρηματοδότηση των προτεινόμενων έργων συνοδεύονται από το σχετικό υλικό τεκμηρίωσης και τα αρμόδια στελέχη της Υπηρεσίας Διαχείρισης αναλαμβάνουν τη διαδικασία αξιολόγησης των προτάσεων στη βάση προκαθορισμένων και εγκεκριμένων κριτηρίων επιλογής έργων. Βασική αρχή είναι η διασφάλιση της εφαρμογής της ίδιας αντικειμενικής, αξιόπιστης και έγκυρης διαδικασίας αξιολόγησης για όλες τις αιτήσεις χρηματοδότησης έργων.

Σύμφωνα με τα οριζόμενα στο **Εθνικό Πρόγραμμα Ανάπτυξης**, σχετικά με τη διαδικασία για την επιλογή και έγκριση έργου (Κεφ. 6.2.2.2), για την «*αξιολόγηση των υποβαλλόμενων προτάσεων και την παροχή αναλυτικότερων οδηγιών και κατευθύνσεων στις ΥΔ κατά την επιλογή έργων (πλην κρατικών ενισχύσεων) παρέχεται από την ΔΙ.ΔΙ.Ε.Π. σχετικός οδηγός που θα συμπεριληφθεί στο εγχειρίδιο του ΣΔΕ. Τα επιμέρους κριτήρια επιλογής των έργων που περιγράφονται στην πρόσκληση ή στον σχετικό οδηγό (εφαρμογής) για τις δράσεις κρατικών ενισχύσεων, διασφαλίζουν τη συμβολή των έργων στην επίτευξη των ειδικών αναπτυξιακών στόχων και των αποτελεσμάτων της σχετικής προτεραιότητας των ΤΠΑ/ΠΠΑ, είναι διαφανή και σύμφωνα με την πρόσκληση, καθώς και με ειδικότερες ρυθμίσεις της εθνικής νομοθεσίας για τα έργα, εφόσον υπάρχουν».*

Σύμφωνα με το **άρθρο 129 του ν. 4635/2019** τα κριτήρια επιλογής ένταξης των έργων κατηγοριοποιούνται κατ΄ ελάχιστον στις ακόλουθες ομάδες κριτηρίων: α) **πληρότητα και σαφήνεια** του περιεχομένου της πρότασης και τήρηση του θεσμικού πλαισίου, β) **σκοπιμότητα** του έργου, γ) **ωριμότητα** του έργου και δ) **επιχειρησιακή ικανότητα** του δικαιούχου. Τα τέσσερα αυτά γενικά κριτήρια ένταξης έργων δύναται, σύμφωνα με το Εθνικό Πρόγραμμα Ανάπτυξης, να εξειδικεύονται κατά περίπτωση από τις αρμόδιες υπηρεσίες διαχείρισης.

Στο πλαίσιο ανάπτυξης και εφαρμογής διαδικασιών αξιολόγησης των προτεινόμενων από τους δικαιούχους έργων το ΥπΨΔ ορίζει τα ακόλουθα κριτήρια επιλογής έργων με τις ενδεικτικές περιγραφές τους.

**Α. Κριτήρια προ-επιλογής (ναι/όχι)**

Τα κριτήρια προεπιλογής έχουν τη μορφή μιας λίστας ελέγχου (checklist) και είναι δυαδικής επιλογής, ήτοι «ναι» ή «όχι». Με τα κριτήρια προ-επιλογής ελέγχονται τα εξής (ναι/όχι):

* Το Τεχνικό Δελτίο Έργου είναι πλήρως συμπληρωμένο.
* Ο φορέας που υποβάλλει την πρόταση του έργου έχει την αρμοδιότητα εκτέλεσης του με βάση στοιχεία τεκμηρίωσης (όπως κανονιστικές αποφάσεις και καταστατικά οργανισμών).
* Διασφαλίζεται η λειτουργία του έργου μετά την ολοκλήρωσή του.
* Το έργο εμπίπτει στους περιορισμούς περί κρατικών ενισχύσεων.
* Tο έργο δεν έχει ενταχθεί ή/και χρηματοδοτηθεί από άλλο πρόγραμμα ή φορέα και ως εκ τούτου δεν έχει εξασφαλισμένη χρηματοδότηση.

**Β. Βαθμολογούμενα κριτήρια επιλογής**

Τα βαθμολογούμενα κριτήρια επιλογής αντιστοιχίζονται κατ΄αρχήν με τα τέσσερα προτεινόμενα κριτήρια βάσει του **άρθρου 129 του ν. 4635/2019**, ενώ τους αποδίδονται βαρύτητες με ποσοστιαία έκφραση, ανάλογα με τη σημαντικότητά τους.

***Β1. Πληρότητα και σαφήνεια περιεχομένου της πρότασης και τήρηση του θεσμικού πλαισίου (βαρύτητα: 20%)***

Ενδεικτικά αναφέρονται:

* Σαφήνεια και πληρότητα του φυσικού αντικειμένου όσον αφορά α) στα βασικά τεχνικά λειτουργικά και λοιπά χαρακτηριστικά, β) στη χρονική αλληλουχία ενεργειών, γ) στην αποτύπωση των παραδοτέων και δ) στην τήρηση του σχετικού θεσμικού πλαισίου.
* Ρεαλιστικότητα προϋπολογισμού σε σχέση με το προτεινόμενο φυσικό αντικείμενο ή και σε σχέση με τον διαθέσιμο προϋπολογισμό των ΑΠ και του ΤΠΑ γενικότερα.
* Ρεαλιστικότητα χρονοδιαγράμματος ολοκλήρωσης του έργου σε σχέση με το συνολικό χρονοδιάγραμμα του Προγράμματος.

***Β2. Σκοπιμότητα του έργου (βαρύτητα: 40%)***

**Β2.1 Κρισιμότητα της παρέμβασης**

* Αναγκαιότητα υλοποίησης του έργου σε σχέση με τους Ειδικούς Αναπτυξιακούς Στόχους του Τομέα
* Βιωσιμότητα, λειτουργικότητα, αξιοποίηση

**Β2.2 Αποδοτικότητα/αποτελεσματικότητα παρέμβασης**

* Ο αριθμός των άμεσα και έμμεσα ωφελούμενων σε σχέση με τον πληθυσμό της περιοχής παρέμβασης
* Ορατά και μετρήσιμα αναμενόμενα αποτελέσματα και σύνδεση με τους στόχους και τους δείκτες του αντίστοιχου ΑΠ του ΤΠΑ ΥΠΕΚΥ.

**Β2.3 Καταλληλότητα των προτεινομένων παρεμβάσεων**

* Καταλληλότητα σχεδιασμού (όπως μέγεθος, τρόπος υλοποίησης και χωροθέτηση) σε σχέση με το πρόβλημα που αντιμετωπίζεται.

***Β3. Ωριμότητα του έργου (βαρύτητα: 20%)***

* Προετοιμασία υλοποίησης του προτεινόμενου έργου – παρέμβασης (μελέτες που έχουν ολοκληρωθεί, στάδιο της εκπόνησης μελετών, προβλεπόμενος χρόνος ολοκλήρωσης μελετών, απόκτηση γης κ.λπ.)
* Βαθμός προόδου διοικητικών ή άλλων ενεργειών οι οποίες είναι απαραίτητες προϋποθέσεις για την υλοποίηση του έργου.

***Β4. Επιχειρησιακή ικανότητα του δικαιούχου (βαρύτητα: 20%)***

* Προηγούμενη εμπειρία του φορέα στην υλοποίηση συναφών έργων.
* Σύνδεση της επιχειρησιακής ικανότητας του φορέα με τις ανάγκες υλοποίησης του συγκεκριμένου έργου.
* Επάρκεια της προτεινόμενης ομάδας έργου για την υλοποίηση του έργου.

# 9. ΣΥΝΟΠΤΙΚΗ ΠΕΡΙΓΡΑΦΗ ΤΗΣ ΔΙΑΔΙΚΑΣΙΑΣ ΣΧΕΔΙΑΣΜΟΥ ΤΟΥ ΠΡΟΓΡΑΜΜΑΤΟΣ – ΣΥΝΕΡΓΑΣΙΑ ΜΕ ΥΠΟΥΡΓΕΙΟ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ

Στην παρούσα ενότητα περιγράφεται συνοπτικά η πορεία και η διαδικασία σχεδιασμού του Τομεακού Προγράμματος του Υπουργείου Ψηφιακής Διακυβέρνησης σε συνεργασία με το Υπουργείο Ανάπτυξης και Επενδύσεων.

Με την έκδοση και κοινοποίηση της 1η Εγκυκλίου Κατάρτισης Εθνικού Προγράμματος Ανάπτυξης (EΠΑ) στις 12.3.2020, ορίστηκε στο ΥΨηΔ η ΕΥΔΕ ΤΠΕ ως αρμόδια υπηρεσία για τη συγκέντρωση, επεξεργασία και αποστολή των προτάσεων των υπηρεσιών του Υπουργείου και των εποπτευόμενων φορέων στο Υπουργείο Ανάπτυξης και Επενδύσεων, και ειδικότερα στη Διεύθυνση Διαχείρισης Εθνικού ΠΔΕ (ΔιΔιΕΠ) της Γενικής Διεύθυνσης Δημοσίων Επενδύσεων του Υπουργείου Ανάπτυξης και Επενδύσεων (ΥπΑνΕπ), η οποία βάσει του ν. 4635/2019 (A’ 167) αναλαμβάνει την ευθύνη της συνολικής οργάνωσης και του συντονισμού των εμπλεκομένων υπηρεσιών και των λοιπών αρμοδίων οργάνων κατάρτισης του ΕΠΑ και των προγραμμάτων του.

Με γνώμονα την αποτελεσματική και έγκαιρη συγκέντρωση των προτάσεων των υπηρεσιών και των εποπτευόμενων φορέων του ΥΨηΔ βάσει του δομημένου ερωτηματολογίου και των Πινάκων του Παραρτήματος, η ΕΥΔΕ ΤΠΕ οργάνωσε σε συνεργασία με την ΔιΔιΕΠ συνάντηση εργασίας για να διασαφηνιστούν συγκεκριμένα σημεία του δομημένου ερωτηματολογίου και των Πινάκων 1, 2 και 3 του σχετικού Παραρτήματος, καθώς και θέματα που αφορούσαν τον προτεινόμενο προϋπολογισμό του ΤΠΑ. Η παροχή διευκρινίσεων στάθηκε σημαντική για την προετοιμασία της ΕΥΔΕ ΤΠΕ στον τρόπο διαμόρφωσης του περιεχομένου του δομημένου ερωτηματολογίου, καθώς και στη σύνταξη της σχετικής επιστολής με οδηγίες προς τις υπηρεσίες και τους εποπτευόμενους φορείς του ΥπΨΔ για την καλύτερη συμπλήρωση των στοιχείων.

# ΠΗΓΕΣ

* ΔΙΑΝΕΟΣΙΣ, 2028, *«Ηλεκτρονική Διακυβέρνηση στην Ελλάδα. Επιτυχίες, Προβλήματα και ο Δρόμος Προς τον Ψηφιακό Μετασχηματισμό»*
* Ελληνική Δημοκρατία, 2020, «*Εθνικό Πρόγραμμα Μεταρρυθμίσεων 2020»*
* Ευρωπαϊκή Επιτροπή, 2020, *«Δείκτης Ψηφιακής Οικονομίας και Κοινωνίας (DESI) 2020, Ελλάδα»*
* Ευρωπαϊκή Επιτροπή, 2019, *«Δείκτης Ψηφιακής Οικονομίας και Κοινωνίας (DESI) 2019, Ελλάδα»*
* Ευρωπαϊκή Επιτροπή, 2020, *«Ευρωπαϊκό Εξάμηνο 2020: Αξιολόγηση της προόδου σχετικά με τις διαρθρωτικές μεταρρυθμίσεις, την πρόληψη και τη διόρθωση των μακροοικονομικών ανισορροπιών και αποτελεσμάτων των εμπεριστατωμένων επισκοπήσεων βάσει του Κανονισμού (ΕΕ) αριθ. 1176/2011»*
* Υπουργείο Ανάπτυξης & Επενδύσεων, 2020, *«1η Εγκύκλιος Κατάρτισης Εθνικού Προγράμματος Ανάπτυξης (ΕΠΑ)»*
* *Υπουργείο Οικονομίας & Ανάπτυξης, 2019, «1η Εγκύκλιος για το σχεδιασμό του νέου Εταιρικού Συμφώνου για το Πλαίσιο Ανάπτυξης: ΕΣΠΑ 2021-2027 στο πλαίσιο του αναπτυξιακού προγραμματισμού»*
* Υπουργείο Ανάπτυξης και Επενδύσεων, 2020, *«Εθνικό Πρόγραμμα Ανάπτυξης 2021-2025»*
* Υπουργείο Οικονομίας, Υποδομών, Ναυτιλίας & Τουρισμού, Γ.Γ. Τηλεπικοινωνιών και Ταχυδρομείων, 2015, *«Εθνικό Σχέδιο Ευρυζωνικής Πρόσβασης Επόμενης Γενιάς»*
* Υπουργείο Ψηφιακής Πολιτικής, Τηλεπικοινωνιών και Ενημέρωσης, Γ.Γ. Ψηφιακής Πολιτικής, 2016, *«Εθνική Ψηφιακή Στρατηγική 2016-2020»*
* Υπουργείο Ψηφιακής Διακυβέρνησης, 2020, *«Βίβλος Ψηφιακού Μετασχηματισμού 2020-2025»*
* Υπουργείο Ψηφιακής Διακυβέρνησης, 2020, *«Προτάσεις για τη Διαμόρφωση Κατευθύνσεων Εκπόνησης Εταιρικού Συμφώνου για το Πλαίσιο Ανάπτυξης – ΕΣΠΑ 2021-2027»*

***Θεσμικά Κείμενα***

* Απόφαση αρίθμ. 95189 (ΦΕΚ 3961/Β/16.09.2020), *«Κατάρτιση και Υποβολή Τομεακών και Περιφερειακών Προγραμμάτων (ΤΠΑ/ΠΠΑ) του Εθνικού Προγράμματος Ανάπτυξης προγραμματικής περιόδου 2021 - 2025»*
* Απόφαση αρίθμ. Υ6/2019(ΦΕΚ 2902/Β/09.07.2019), *«Ανάθεση αρμοδιοτήτων στον Υπουργό Επικρατείας»*
* Πράξη 38 Υπουργικού Συμβουλίου της 31-8-2020 (ΦΕΚ 174/Α/10.09.2020), *«Έγκριση και προσδιορισμός των πόρων υλοποίησης του Εθνικού Προγράμματος Ανάπτυξης (Ε.Π.Α.) για την προγραμματική περίοδο 2021-2025»*
* Προεδρικό Διάταγμα 40/2020 (ΦΕΚ 85/Α/15.04.2020), *«Οργανισμός του Υπουργείου Ψηφιακής Διακυβέρνησης»*
* Προεδρικό Διάταγμα 81/2019 (ΦΕΚ 119/Α/08.07.2019), *«Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων.»*
* Προεδρικό Διάταγμα 83/2019 (ΦΕΚ 121/Α/09.07.2019), *«Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών»*
* Προεδρικό Διάταγμα 84/2019 (ΦΕΚ 123/Α/17.07.2019), *«Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων»*
* Νόμος υπ’ αρίθμ. 4623/2019 (ΦΕΚ 134/Β/09.08.2019), *«Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα»*
* Νόμος υπ’ αρίθμ. 4727/2020 (ΦΕΚ 184/Α/23.09.2020), *«Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα»*
* Νόμος υπ’ αρίθμ. 4635/2019 (ΦΕΚ 167/Α/30.10.2019), *«Επενδύω στην Ελλάδα και άλλες διατάξεις»*

# Παράρτημα Ι: Χρηματοδοτικοί πίνακες

| **ΤΟΜΕΑΚΟ ΠΡΟΓΡΑΜΜΑ ΑΝΑΠΤΥΞΗΣ ΥΠΟΥΡΓΕΙΟΥ ΨΗΦΙΑΚΉΣ ΔΙΑΚΥΒΈΡΝΗΣΗΣ** | | **ΚΑΤΑΝΟΜΗ ΠΡΟΫΠΟΛΟΓΙΣΜΟΥ4  (σε ευρώ)** | | | | | | | |
| --- | --- | --- | --- | --- | --- | --- | --- | --- | --- |
| Α/Α3 | **ΥΠΟΠΡΟΓΡΑΜΜΑ1/ *ΑΝΑΠΤΥΞΙΑΚΟΣ ΣΤΟΧΟΣ ΕΠΑ/*** *ΑΞΟΝΑΣ ΠΡΟΤΕΡΑΙΟΤΗΤΑΣ2 ΤΠΑ/*ΔΡΑΣΕΙΣ | **ΕΤΗ** | | | | | |  | |
| **Α** | **ΥΠΟΠΡΟΓΡΑΜΜΑ ΥΠΟΥΡΓΕΙΟΥ ΨΗΦΙΑΚΉΣ ΔΙΑΚΥΒΈΡΝΗΣΗΣ** | **2021** | **2022** | **2023** | **2024** | **2025** | **ΣΥΝΟΛΟ** | | |
| ***1*** | ***1. ΕΞΥΠΝΗ ΑΝΑΠΤΥΞΗ*** | **108.241.480,65 €** | **99.463.667,81 €** | **55.390.575,05 €** | **23.200.000,00 €** | **18.200.000,00 €** | **304.495.723,51 €** | | |
| *1.1* | *1.1 Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής* | 5.150.000,00 € | 5.000.000,00 € | 5.000.000,00 € | - € | - € | 15.150.000,00 € | | |
| 1.1.1 | Ανάπτυξη ερευνητικών κέντρων παγκόσμιας εμβέλειας σε τεχνολογίες αιχμής |  | | | | | | | |
| *1.2* | *1.2 Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα* | 17.029.421,77 € | 24.319.132,65 € | 2.000.000,00 € | 2.000.000,00 € | 2.000.000,00 € | 47.348.554,42 € | | |
| 1.2.1 | Διάχυση ερευνητικής τεχνογνωσίας και εφαρμογών ΤΠΕ για τη βελτίωση της λειτουργίας του δημόσιου τομέα |  | | | | | | | |
| 1.2.2 | Αξιοποίηση ερευνητικής τεχνογνωσίας και λύσεων ΤΠΕ στο δημόσιο τομέα για τη διασφάλιση της κοινωνικής ένταξης των ευπαθών κοινωνικά ομάδων |  | | | | | | | |
| *1.3* | *1.3 Προώθηση αποτελεσμάτων έρευνας, καινοτομίας και τεχνολογίας στις επιχειρήσεις* | 500.000,00 € | 200.000,00 € | - € | - € | - € | 700.000,00 € | | |
| 1.3.1 | Δράσεις διασύνδεσης ερευνητικών και εκπαιδευτικών ιδρυμάτων με την επιχειρηματική κοινότητα για την ενσωμάτωση της τεχνογνωσίας ΤΠΕ στην παραγωγική διαδικασία |  | | | | | | | |
| 1.3.2 | Προώθηση κοινών ερευνητικών έργων ΤΠΕ μεταξύ ερευνητικών/ ακαδημαϊκών ιδρυμάτων και επιχειρήσεων |  | | | | | | | |
| 1.3.3 | Δράσεις ανάπτυξης τεχνολογικών εφαρμογών στον τομέα του διαστήματος |  | | | | | | | |
| *1.4* | *1.4 Συστάδες ανάπτυξης* | 100.000,00 € | 100.000,00 € | 100.000,00 € | 100.000,00 € | 100.000,00 € | 500.000,00 € | | |
| 1.4.1 | Ανάπτυξη συνεργατικών σχημάτων μεταξύ ερευνητικής κοινότητας και επιχειρήσεων για την ενίσχυση της ανταγωνιστικότητας της ελληνικής οικονομίας |  | | | | | | | |
| *1.5* | *1.5 Βιομηχανική μετάβαση και επιχειρηματικότητα* | 10.244.684,00 € | 14.392.026,00 € | - € | - € | - € | 24.636.710,00 € | | |
| 1.5.1 | Υποστήριξη και προώθηση δράσεων ενίσχυσης του οπτικοακουστικού τομέα και του ευρύτερου τομέα των δημιουργικών βιομηχανιών |  | | | | | | | |
| *1.6* | *1.6 Δημόσια διοίκηση και ψηφιοποίηση* | 50.915.510,61 € | 29.411.292,59 € | 25.455.646,30 € | 19.000.000,00 € | 14.000.000,00 € | 138.782.449,50 € | | |
| 1.6.1 | Δράσεις ανάπτυξης και εφαρμογής ψηφιακών εφαρμογών εξομάλυνσης κοινωνικών ανισοτήτων |  | | | | | | | |
| 1.6.2 | Εισαγωγή προηγμένων τεχνολογιών για την αναβάθμιση της λειτουργίας της δημόσιας διοίκησης |  | | | | | | | |
| 1.6.3 | Δράσεις για τη διασφάλισης της αποτελεσματικής λειτουργίας υπηρεσιών και εποπτευόμενων φορέων ΥψηΔ |  | | | | | | | |
| 1.6.4 | Απλούστευση και ψηφιοποίηση διαδικασιών εξυπηρέτησης πολιτών και επιχειρήσεων στο πλαίσιο του ψηφιακού μετασχηματισμού της δημόσιας διοίκησης |  | | | | | | | |
| 1.6.5 | Εκσυγχρονισμός των ΚΕΠ και αναβάθμιση των παρεχόμενων υπηρεσιών προς τους πολίτες |  | | | | | | | |
| 1.6.6 | Δράσεις απλούστευσης και κωδικοποίησης της νομοθεσίας |  | | | | | | | |
| 1.6.7 | Αναβάθμιση τομεακών πληροφοριακών συστημάτων της δημόσιας διοίκησης |  | | | | | | | |
| 1.6.8 | Αναβάθμιση οριζόντιων πληροφοριακών συστημάτων της δημόσιας διοίκησης |  | | | | | | | |
| 1.6.9 | Δράσεις ανάπτυξης υπηρεσιών μιας στάσης |  | | | | | | | |
| 1.6.10 | Δράσεις μείωσης διοικητικών βαρών και παρακολούθησης της γραφειοκρατίας |  | | | | | | | |
| 1.6.11 | Ενίσχυσης θεσμικής ικανότητας φορέων και οργανισμών |  | | | | | | | |
| 1.6.12 | Ενίσχυση λειτουργίας ταχυδρομικών υπηρεσιών |  | | | | | | | |
| *1.7* | *1.7 Ηλεκτρονική υγεία (e-health)* | 100.000,00 € | 100.000,00 € | 100.000,00 € | 100.000,00 € | 100.000,00 € | 500.000,00 € | | |
| 1.7.1 | Δράσεις ψηφιοποίησης του τομέα της δημόσιας υγείας για τη βελτίωση της πρόσβασης των πολιτών σε υπηρεσίες υγείας |  | | | | | | | |
| *1.8* | *1.8 Ψηφιακή διασύνδεση μονάδων δημόσιας διοίκησης* | 460.040,00 € | 920.080,00 € | 920.080,00 € | - € | - € | 2.300.200,00 € | | |
| 1.8.1 | Δράσεις διαλειτουργικότητας μεταξύ δημοσίων φορέων για την ανάπτυξη ψηφιακών δημόσιων υπηρεσιών |  | | | | | | | |
| *1.9* | *1.9 Εκσυγχρονισμός του δικαστικού συστήματος* | 1.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € | 5.000.000,00 € | | |
| 1.9.1 | Δράσεις ψηφιακού εκσυγχρονισμού δικαστικού συστήματος |  | | | | | | | |
| *1.10* | *1.10 Έξυπνες πόλεις* | 1.000.000,00 € | 1.000.000,00 € | 1.000.000,00 € | 1.000.000,00 € | 1.000.000,00 € | 5.000.000,00 € | | |
| 1.10.1 | Δράσεις ψηφιακού μετασχηματισμού αστικών περιοχών για τη βελτίωση της καθημερινότητας των πολιτών |  | | | | | | | |
| *1.11* | *1.11 Ψηφιακές δεξιότητες και ψηφιακή ένταξη* | 21.741.824,27 € | 23.021.136,57 € | 19.814.848,76 € | - € | - € | 64.577.809,59 € | | |
| 1.11.1 | Ενσωμάτωση ή και προαγωγή των ψηφιακών δεξιοτήτων σε όλες τις βαθμίδες εκπαίδευσης |  | | | | | | | |
| 1.11.2 | Στοχευμένες δράσεις για την άμβλυνση του ψηφιακού κοινωνικού αποκλεισμού |  | | | | | | | |
| 1.11.3 | Δράσεις ανάπτυξης και βελτίωσης των ψηφιακών δεξιοτήτων του παραγωγικού δυναμικού της χώρας |  | | | | | | | |
| 1.11.4 | Ενίσχυση της χρήσης υποδομών και συστημάτων ΤΠΕ από πολίτες και επιχειρήσεις. |  | | | | | | | |
| 1.11.5 | Στοχευμένες δράσεις για την ενδυνάμωση της χρήσης των ψηφιακών υπηρεσιών από τους πολίτες |  | | | | | | | |
| ***4*** | ***4. ΑΝΑΠΤΥΞΗ ΥΠΟΔΟΜΩΝ*** | **36.654.983,16 €** | **- €** | **- €** | **- €** | **- €** | **36.654.983,16 €** | | |
| 4.1 | *4.1 Υποδομές ΤΠΕ* | 1.083.082,49 € | - € | - € | - € | - € | 1.083.082,49 € | | |
| 4.1.1 | Ανάπτυξη έξυπνων δικτύων (Smart Grids) |  | | | | | | | |
| 4.1.2 | Ανάπτυξη ευρυζωνικών δικτύων |  | | | | | | | |
| 4.1.3 | Δημιουργία/ επέκταση Data Centers - G Cloud |  | | | | | | | |
| 4.1.4 | Δράσεις ενίσχυσης της κυβερνοασφάλειας υποδομών δημοσίου και ιδιωτικού τομέα |  | | | | | | | |
| 4.9 | *4.9 Ψηφιοποίηση μεταφορών* | 35.571.900,67 € | - € | - € | - € | - € | 35.571.900,67 € | | |
| 4.9.1 | Εισαγωγή ψηφιακών εφαρμογών στον τομέα των μεταφορών |  | | | | | | | |
| ***5*** | ***5. ΕΞΩΣΤΡΕΦΕΙΑ*** | **50.426.156,88 €** | **37.506.386,45 €** | **35.716.750,00 €** | **30.000.000,00 €** | **20.000.000,00 €** | **173.649.293,33 €** | | |
| 5.7 | *5.7 Πολιτιστικές και δημιουργικές βιομηχανίες* | 50.426.156,88 € | 37.506.386,45 € | 35.716.750,00 € | 30.000.000,00 € | 20.000.000,00 € | 173.649.293,33 € | | |
| 5.7.1 | Υποστήριξη και προώθηση δράσεων ενίσχυσης του οπτικοακουστικού τομέα και του ευρύτερου τομέα των δημιουργικών βιομηχανιών |  | | | | | | | |
| ***6*** | ***6. ΥΠΟΣΤΗΡΙΞΗ ΠΡΟΓΡΑΜΜΑΤΩΝ*** | **1.040.000,00** | **1.040.000,00** | **1.040.000,00** | **1.040.000,00** | **1.040.000,00** | **5.200.000,00** | | |
| *6.1* | *6.1 ΔΙΟΙΚΗΤΙΚΗ ΥΠΟΣΤΗΡΙΞΗ* | 540.000,00 € | 540.000,00 € | 540.000,00 € | 540.000,00 € | 540.000,00 € | 2.700.000,00 € | | |
| 6.1.1 | Υποστήριξη της διοικητικής ικανότητας της Υπηρεσίας Διαχείρισης και των Δικαιούχων του ΤΠΑ. |  | | | | | | | |
| *6.2* | *6.2 ΤΕΧΝΙΚΗ ΒΟΗΘΕΙΑ* | 500.000,00 € | 500.000,00 € | 500.000,00 € | 500.000,00 € | 500.000,00 € | 2.500.000,00 € | | |
| 6.2.1 | Τεχνική Βοήθεια Μεταβατικής Περιόδου του ΕΠΑ για το ΥΨηΔ. |  | | | | | | | |
| 6.2.2 | Αναβάθμιση συστημάτων και εργαλείων οργάνωσης της διαχείρισης και παρακολούθησης του ΤΠΑ. |  | | | | | | | |
| 6.2.3 | Διοργάνωση Ημερίδων / Συνεδρίων, εκδηλώσεων. |  | | | | | | | |
| 6.2.4 | Παροχή εξειδικευμένων μελετών, παροχή υπηρεσιών τεχνικών συμβούλων για την υλοποίηση έργων τεχνικής υποστήριξης, μελετών και εμπειρογνωμοσυνών ή και αξιολογήσεων. |  | | | | | | | |
| 6.2.5 | Συμβουλευτικές υπηρεσίες υποστήριξης των φορέων υλοποίησης από εξωτερικούς εμπειρογνώμονες. |  |  |  |  |  |  | | |
| 6.2.6 | Αξιολογήσεις των αποτελεσμάτων του ΤΠΑ. |  |  |  |  |  |  | | |
| 6.2.7 | Ενημέρωση των δυνητικών Δικαιούχων σχετικά με τους στόχους των παρεμβάσεων του ΤΠΑ. |  |  |  |  |  |  | | |
| 6.2.8 | Ενημέρωση / ευαισθητοποίηση των άμεσα και έμμεσα εμπλεκομένων, καθώς και της κοινής γνώμης, σε θέματα που αφορούν και σχετίζονται με το ΤΠΑ και τις παρεμβάσεις του. |  |  |  |  |  |  | | |
| 6.2.9 | Ενέργειες δημοσιοποίησης των αποτελεσμάτων του ΤΠΑ. |  |  |  |  |  |  | | |
| **ΣΥΝΟΛΟ ΥΠΟΠΡΟΓΡΑΜΜΑΤΟΣ** | | | | | | | | | **520.000.000,00** |
| **ΣΥΝΟΛΟ ΤΠΑ** | | | | | | | | | **520.000.000,00** |

1. Βλ. Digital Agenda for Europe 2020, https://europa.eu/european-union/file/1497/ download\_en?token= l4yW0Ijx. [↑](#footnote-ref-2)
2. <https://oe-e.gr/wp-content/uploads/2020/05/2020-european-semester-national-reform-programme-greece_el.pdf> [↑](#footnote-ref-3)
3. Ιστοσελίδα του Υπουργείου Ψηφιακής Διακυβέρνησης 2021 (<https://digitalstrategy.gov.gr/principles_of_implementation>). [↑](#footnote-ref-4)
4. Πηγή: Ευρωπαϊκή Επιτροπή, Έκθεση χώρας – Ελλάδα 2020, SWD (2020) 507, 26.2.2020 [↑](#footnote-ref-5)
5. Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2020, Ελλάδα [↑](#footnote-ref-6)
6. Τα αριθμητικά στοιχεία αφορούν το 2019, επομένως περιλαμβάνεται και το Ηνωμένο Βασίλειο στον υπολογισμό του μέσου όρου των κρατών-μελών της ΕΕ [↑](#footnote-ref-7)
7. *Πηγή: Υπουργείο Ανάπτυξης & Επενδύσεων, 2020, Εθνικό Πρόγραμμα Ανάπτυξης 2021-2025* [↑](#footnote-ref-8)
8. [*http://www.minadmin.gov.gr/?p=24473*](http://www.minadmin.gov.gr/?p=24473) [↑](#footnote-ref-9)
9. [*https://www.eu-go.gr/sdportal/article.jsp?id=34&lang=EL*](https://www.eu-go.gr/sdportal/article.jsp?id=34&lang=EL) [↑](#footnote-ref-10)
10. [*http://www.businessportal.gr/*](http://www.businessportal.gr/) [↑](#footnote-ref-11)
11. [*https://www.enisa.europa.eu/topics/national-cyber-security-strategies/ncss-map*](https://www.enisa.europa.eu/topics/national-cyber-security-strategies/ncss-map) [↑](#footnote-ref-12)
12. [*https://www.e-prescription.gr/*](https://www.e-prescription.gr/) [↑](#footnote-ref-13)
13. [*http://www.ktpae.gr/ΝΕΑ/oloklirosi-diasindesis-bi-ygeias*](http://www.ktpae.gr/ΝΕΑ/oloklirosi-diasindesis-bi-ygeias) [↑](#footnote-ref-14)
14. *Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2020, Ελλάδα* [↑](#footnote-ref-15)
15. *Πηγή: ΕΣΠΑ 2021-2027* [↑](#footnote-ref-16)
16. *Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2019 και 2020, Ελλάδα* [↑](#footnote-ref-17)
17. *Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2020, Ελλάδα* [↑](#footnote-ref-18)
18. Πηγή: ΕΣΠΑ 2021-2027 [↑](#footnote-ref-19)
19. Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2020, Ελλάδα [↑](#footnote-ref-20)
20. Πηγή: Ευρωπαϊκή Επιτροπή, Έκθεση χώρας – Ελλάδα 2020, SWD (2020) 507, 26.2.2020 [↑](#footnote-ref-21)
21. https://www.enterprisegreece.gov.gr/ependyste-sthn-ellada/kladoi-aixmhs/tpe [↑](#footnote-ref-22)
22. [*https://s3platform.jrc.ec.europa.eu/digital-innovation-hubs-tool*](https://s3platform.jrc.ec.europa.eu/digital-innovation-hubs-tool) [↑](#footnote-ref-23)
23. [*https://ec.europa.eu/digital-single-market/en/news/nine-more-countries-join-initiative-explore-quantum-communication-europe*](https://ec.europa.eu/digital-single-market/en/news/nine-more-countries-join-initiative-explore-quantum-communication-europe) [↑](#footnote-ref-24)
24. https://www.ekome.media/el/ [↑](#footnote-ref-25)
25. *Πηγή: ΕΣΠΑ 2021-2027* [↑](#footnote-ref-26)
26. *Πηγή: Ευρωπαϊκή Επιτροπή, Δείκτης Ψηφιακής Οικονομίας και Κοινωνίας (DESI) 2019 και 2020, Ελλάδα* [↑](#footnote-ref-27)
27. [*http://www.nationalcoalition.gov.gr/*](http://www.nationalcoalition.gov.gr/) [↑](#footnote-ref-28)
28. [*https://ec.europa.eu/digital-single-market/en/news/eu-countries-commit-boost-participation-women-digital*](https://ec.europa.eu/digital-single-market/en/news/eu-countries-commit-boost-participation-women-digital) [↑](#footnote-ref-29)
29. Web Content Accessibility Guidelines (WCAG) 2.0, W3C Recommendation 11 December 2008 <https://www.w3.org/TR/WCAG20/> [↑](#footnote-ref-30)